রর, 


য়. খণ্ড 
ধনঞ্জয় রাজকুমার 


(বির বিভিন্ন ভাষার ববিতার বিষুপরিয়া মণিপুরী ভাষাৎ অনুবাদ) 
১২710 8 ক 
ইহারজি, আমেরিকা, আফ্রিকা, ইয়োরোপর বিভিন্ন দেশ, 
অস্ট্রিয়া, জাপান, টান বারো গ্রাচার বিভিন্ন দেশর কবিতা 


জনুরার 
ধনজীয় রাজকুমার 


পৌরি 

পৌরি 
তিলকপুর, উপজেলা - কমলগঞ্জ 
জেলা - মৌলভীবাজার, বাংলাদেশ 


প্রকাশকাল 


দাম 


আইএসবিএন 


পৌরি প্রকাশনা 


জন্মাষ্টমী ১৪১৪ বাংলা 


৪ সেপ্টেম্বর ২০০৭ খ্রি. 


পৌরি 
তিলকপুর, উপজেলা - কমলগঞ্জ 
জেলা - মৌলভীবাজার, বাংলাদেশ 


অবিনাশ আচার্য 


মুদ্রণবিদ কম্পিউটার আযান্ড অফস্টে প্রিন্টার্স 
কলেজ রোড, শ্রীমঙ্গল | ০১৫৫৮-৩২৭৫০৫ 


রুপা আহৌ য়াজ্যেইহান 


70110020090 340101097 


98432 37056 


উৎসর্গ 
সাহিত্াপ্রেমী সংস্কৃতিমান 
শ্রীমান সুশীলকুমার সিংহ 


(সম্পাদক, পৌরি) কল্যাণীয়েষু 


প্রকাশকর কথা 


কলর ২য় বশুহান প্রকাশ ইল । এসারে মহৎ লেরিক আহান ক্ুত্তল দিয়া 
[4 ধনপ্রয় রাজকুমার গিরকে বিষ্রপ্িয়া মণিপুরী সাহিত্যর বারনগ চাঙ্খল 
েদেনার পাশাপাশি অন্য সমাজর মানুরাং আমার সাহিত্যর মর্ষাদাহান 
দিল। এসারে লেরিক আহান প্রকাশ করানির দায়িত্ব পেয়া পৌরিয়ো 
বে সৌভাগাবান নিংকরের। 
এনবাদকল্পর ১ম খপ প্রকাশ করতে যে যে গিরিশিথানিয়ে পাংলাক করিছিলা 
॥গ্ুতী তাঙর পাংলাক পেইলাং, অহানে তেন্নাম তাঙর অবদান কৃতঙ্ঞতাল 

অউ্টরি । আলাদা করে ২য় খণ্ডর কাজে পাংলাক করলা মঙ্গলচরণ সিংহ, 
মার সিংহ, সণিপুরী থিয়েটার, কৰি শুভাশিস সমীর, প্রভাষক সন্ভব সিংহ, 
দ্ুকমার সিংহ বার আরাকৌ। মণিলাল সিংহ (সভাপতি, বাংলাদেশ 
[পুরী ুবকল্যাণ সমিতি), রবীন ব্যানার্জি, রাজকুমার সিংহ, রণবীর সিংহ 

বা শ্যামলবরণ সিংহ গিরকগাছি নিজর কাম বেলিয়া অনুবাদকল্পরকা রুপা 
এমকরতে পাঙলাক করলা বারো নিজেষ্ট রূপা দিলা । তাঙি হাবিরে হদিয়োপা 
শা হারপুয়াউরি। 

১ম খণ্ডর অসারে ২য় খণ্ডরৌ মুদ্ণর দায়িত্বহান পালন করল পৌরির সম্পাদক 
মুশালকুমার সিংহই । এরে হিন্পা কাম এহান অসীম ধৈর্যল রুরল বুলিয়া ছাপা 
গোরিকহান পেইলাততা। তারে স্নেহাশিস জানাউরি। লগে গ্রচ্ছদশিল্পী অবিনাশ 

॥ার্য গিরকরে বারো মুদ্রণবিদ কম্পিউটার্স'র কর্মী হাবিরে মোর থাকাৎ 
ঠাএপুয়াউরি তাঙর আন্তরিক পাংলাকর কাজে । 

অএঝ/দকল্স হাবি পাঠকর মন জয় করে পারলে, হাবিরে আনন্দ দিয়া পারলে 

আমার শরম সার্থক ইতই বুলিয়া নিংকরৌরি । 


পৌরির পক্ষত্ত_ 
জশযষ্টমী, ১৪১৪ ডা, সুকুমার সিংহ বিমল 
সভাপতি 


২য় খণ্ডর ভূমিকা 


ভাষা আহান সমৃদ্ধ অরতা মৌলিক রচনাল শিচ্চিল নাগই- অনুবাদলৌ । অন্য 
ভাষাত্ত অনুবাদ করলে ভাষা আহান শশ্বর্ষবান অর। ইংরেভি-ভাষার অনুবাদ- 
এশ্বর্ষ উহান ঈর্ষণীয় । আমার ভাঘাহানরে বরা করানি মনেইলে আমারতা 
অনুবাদর বারাদেউ মনোযোগ দেনা থকর । 

অবশ্য অনুবাদকত্নর কামহান মি এতা কিতা খালকরিয়া অকরেছুহান নাগই । 
১৯৭৭ খ্রিস্টাব্দ আয়োজন করেছিলু “কবি সম্মেলন' ওহানর পিছেদে নুয়ারা অয়া 
পড়েছিলু বাকা কাম নাপেয়া অকরেছিলু কামহান চেইতে চেইতে ডাঙর অইল। 
অকরলু উবাকা অনুবাদ এতা কোন পরিকল্পনা করিয়া না অকরেছু। অনুবাদ 
নিয়াম অয়া আহিল উবাকা মনে মনে পরিকল্পনা আহানৌ আহিল। খালকরলু 
জাপানেতত ব্রাজিল পেয়া আছে প্রধান প্রধান ভাষা তার প্রধান প্রধান কবিতার 
অনুবাদ করলে কিমে অইব। পিছেদে উসাদে পরিকল্পনা আহানল কাম এহান 
করে গেলুগা । লেরিক এহান পাকরিয়া পাঠকে বিশ্বকবিতা বার কাব্যচর্চার 
ধারণাশৌ আহান পেইতাই বুলিয়া আশা করুরি। 

মোর পরম সৌভাগ্যহান বাংলাদেশর “পৌরি' সংস্থাই লেরিক এহানর প্রকাশর 
দায়িত্ব নেছিগা। অনুবাদকল্প ১ম খও প্রকাশিত অনার পিছেদে এপার হৌপারর 
নানান গিরিগিথানিয়ে আগ্রহ প্রকাশ করিয়া মোরে সম্মানিত করে দিলা । 


অনুবাদকল্ল ১ম খও নিকুলানির পিছেদে মি নাঙনেই এসএমএস আহান পাছিলু, 
উহান এসাদে- 


... অনুবাদক গাকরিয়া মি মুখ, তৃণ। আমার ঠারেউ বিখকবিতার এসাদে 
হয়াত্হান পানা স্ব, তি দেহর়েইলে কবি। 

এরে এসএমএস এহানর সত্যতা যেহানৌ অক, এহানরে মি মোর জীবনর শ্রেষ্ঠ 
পুরক্কারহাঁন বুলিয়া নিংকরুৰি। 

বর্তমান অনুবাদগ্রন্থ এহান প্রাথমিক কামহান। নুয়া নুয়া যোগা অনুবাদক আয়া 
হবা হবা কবিতার দক্ষ অনুবাদ করিয়া আমার ভাষাহানরে সমৃদ্ধ করতাই। 
অন্যভাষা নাজানিয়াও ইমে বিশুপ্রিয়া মণিপুরী জানেছে পাঠক আগই বিশ্বকবিতার 
লগে পরিচিত অনা পারতই দিন উহানরকা আমি হাবিয়ে বাসেয়া থাইলাং। 


অনুবাদ অইতই মাহেই ভাষা আহানে পাংকাল পেইতই । নুয়া নুয়া ভাবর 
সাবলীল প্রকাশ সম্ভব অয়া ভাষাহান অইতই নমনীয় । বিশ্বর বিভিন্ন সংস্কৃতির 
লগে পরিচিত অইতাডাই আমি। এহান অনুবাদর গুরুতৃপূর্ণ বার৷ আহান। 
অনুবাদল আমি হারপেইতাঙাই বিপুল বিশ্বর নিরবধিকালে কিসাদে কবিতা 
ইকরেছি বার ইকরতারা কবিয়ে। আমার সাদেতাউ বার আমারংত 
তগাল-দ্বিজাতর কবিতাউ ইকরতারা উহান দেখতাগাই । উতা দেহিয়া আমার 
নিজর কবিতারে উন্নত করে পারতাঙাই বুলিয়া আশা করৌরি । 

অনুবাদকল্প ১ম খঙ্ সংশ্লিষ্ট হাবিরাং কৃতজ্ঞতা প্রকাশ করেছু থাংতে নুয়া করে 
এপেই নামাতলু । আকগর কথাতে মাতানি মনাউরি- -দিলীপকুমার সিংহ, যেগই 
লেরিক এহান দেখলে হাবিত্ত হারৌ অইলইছ- তা নেয়া কাম এহান করিয়াও 
নুঙেইহান না লাগের । লেরিক এহান দেহুয়েইল মানু আরতে কইতে ! যেপেয়ো 
থাক লেরিক এহান দেহিয়া হারৌ অইতই গুহান জানু । 


আষাচ, ১৪১৪ ধনজয় রাজকুমার 


সুচি 


ইংরেজি কবিতা 
আফ্রিকান কবিতা 
ইয়োরোপর অন্যান্য 
দেশর কবিতা 
চীনর কবিতা 
প্রাচার অন্যান্য 
দেশর কবিতা 


৪৮ 
৭৪ 
৮৯ 


১১৭ 
১৩২ 


১৪৯ 


১৬৮ 


ইংরেজি কবিতা 


উবাকা ঠইগ মোর জ্যোতির্বিদ আগহে অলছে 


রঃ 


রেজি রোমান্টিক-যুগ বার উতার পিছেকার ভিক্টোরিয়ান-যুগে লিবিক্মাল-কবিতার 
ম্পদ উপহার দেছে। রোমান্টিক-বুগে পেয়ারতা চিরাচরিত মূল্যবোধরে প্রশ্ন করানি, 
নুয়া ফর্ম বার অবহেলিত উতারে নুয়া জনম আহান দেনা। রোমান্টিসিভাম 
নী অছ্িল। উতার গিছেকার ভিষ্টোরিয়ান-যুগে জীবনর অনুথ রূপ আহানর মাচ 
নি | 

নিংশ-শতা্সীৎ ক্লাসিসিজম বার চরম রোমান্টিসিজমর পুনর্জাগরণ অইল । ইলিয়ট বার 
া কৰি বার ইমেজিস্ট কবির আবির্ভাব অছে উসাদে জারা কবিসম্প্রদায় 
নিকুললা যেতাই আধুনিক যুদ্ধ, বিজ্ঞান, স্বাধীনতা, সামাজিক ন্যায় ইত্যাদিল কবিতা 
5এানি অকরলা । & বিষয়বস্তুর লগে ব্যক্তিগত রোমান্টিক উচ্চারণর সংমিশ্রণ অইল । 


১৩ 


উইলিয়াম ব্রেক 
নুয়ারা গোলাপগ 


গোলাপগ তোর গারিগৎ ব্যাধিহান 
অদৃশ্য পক নাপড়ের আহিগণ্, 
ফরদিতারাতা আধার রাতির মামে, 
লৌদের বৌবরনর হাদিগৎ ॥ 


তোর ফিয়মগ পেইলতা বিসারেয়া 
সাজেছে যেহান বানার হারৌলহে, 
গোপন রাতির আধার প্রেমর বানা 
জঙাদের তোর জনমহে ডহে ডহে ॥ 


য়াম ব্রেক (১৭৫৭-১৮২৭) 
কবিএগর কবিতা; 


'জ-কবিতার রোমান্টিক-যুগর আহ্বায়ক । চিত্রশিল্পী বার 
ভাষা বার চিত্রকল্প উতা মৌপিক । ভার প্রতিভা গাগলামিরে সকয়া গেছেগা। 


১৪ 


রবার্ট বার্নস 
গোলাপপ্রিয়া 


মোর প্রিয়তমা রাঙা গোলাপর সাদে 
জোষ্ঠহানাৎ শাতছেতা হবাহান। 
মোর প্রিয়তমা, নার উগ নুংশিপা, 
কালা মধুর রাগিণীহানর তান 


তি হবা তোর দেহ এগ প্রিয়তমা! 
গভীরে বুরিয়া আছু মিতে প্রেমে ভোর, 
সমুদ্রহান নাহুকেছে পেয়া নাই, 
থাইতই প্রিয়া এরে প্রেমহান মোর ॥ 


কা 


সমুদ্রহান নাহুকেছে পেয়া প্রিয়া, 
তুবার এতাও না গলেছে পেয়া মিতে 
বানা পেইতো মোর চির প্রিয়তমা, 
দেহৎ থাইলে এরে ঠই হাতোগিতে ॥ 


তোর হবা অক, কল্যাণ অক প্রিয়া, 
জনম জনমে মঙ্গলহান অক, 

লিসিং যোজন দুরেয়েদে গেলেগাউ 
পানা মনাউরি অয়া মিতে আলথক ॥ 


সামা বার জীবনর 
হান দেছে। 


উইলিয়াম ওয়ার্ডস্ওয়ার্থ 


হৃদিগ মোরতা 


হদিগ মোরতা দেখলে নাছের নাই 
হাকে ফেনধনুহান ৪ 

যেসাদে আছিল কনাক বয়সে, 

এবাকাউ চানে উসাদে আছে, 

গেলেগা এ মোর প্রাণ ! 

শৌগই অর বাপকগ পিছে 

কামনা মোরতা আছে দিন এহানিয়ে 

হিয়াদেক মোরে প্রকৃতির ভক্তিয়ে। 


ড্যাফোডিল 


আকখুলাগই মেঘর সাদানে বুলিয়া আছিলু মিতে 
যে মেঘ বুলের টেঙারার বার লপুকর গজে নাই 
উবাকা দেখলু পালহান অয়া আছি ড্যাফোডিলগিতে, 
হুনার রঙর কতি হবা ফুল শাতয়া আছিলাতাই। 
ছেয়ায় ছেয়ায় বেরেয়া দর পার 
বৌহানে হাবি অস্থির নাছুয়ার। 


ডিগল পারেওে থায়া ফুলগিয়ো অছিলাতা উজ্জ্বল 
ছেয়াপথে আছি তেরাগির সাদে নিক্করে নিকৃকরে, 
অনন্ত অয়া লই নাইতারা সুরিহান ঝলমল, 
শাতয়া মাতওয়ে গালকরেছিলা পারগিয়ো হাবিগিরে 
আকথখুরুমে মি দেখলু কই লিসিং 
পরীর সাদানে নাছে নাছে হেইসিং 


ঢউগিয়ে নাছা দেহুয়েইলাতা কতিয়ো হারৌ অয়া 


১৬ 


আরাকৌ জিঙে চানাহান নাই, শাতা ফুলণির তাল 
এবগ হারৌ কিয়া নাইতগা ৪ আনন্দ লয়া 

পেয়া নুডেইপা হারৌ-পিয়ম বুজা মারুপর পাল। 
য়া মিতে উদিন নাপাছু হার, 
কিতা সম্পদ পেইলু মনহানার ॥ 


য় 


যেবাকা মি ফামে আকখুলাগই থাউরিতা গুমজিয়া 
চিন্তা নেয়য়া; হাদিৎ বারৌ হৃদিৎ দুঃখহানি, 

মনর আহিৎ ফুলগির রূপ বাহেরতা গাল দিয়া, 
আকথুলা দিনে উহান স্বর্গ, উহানল নাই থানি। 

পরম নুডেয়ে পূর্ণ অরতা ঠই। 

ড্যাফোডিল ফুলে নাছেয় করের গই ॥ 


মাম ওয়ার্ডসওয়ার্থ (১৭৭০-১৮৫০) কনাকে যেবাকা লেক ডিস্টরিক্টে আছিল গুবাকা্ত উপেইর 
দৃশ্যই তার কবিপ্রতিতার বিকাশ করে দেছে। ফরাসি-বিপ্লুব ভার দ্বিতীয় ডাগর অভিজ্ঞতাহান। 


কোলরিজর লগে পরিচয় অনার পিছেদে দ্রিয়গিয়ে তিলয়া 17101 1321405 নিকাল্ল। উুহানরে 
বোমান্টিক-আন্দোলনর মেনিফেস্টোহান বুলানি য়াকরের। প্রকৃতি, মানু বার তার নিজস্ব আধ্যাত্তিক- 
উন্নয়ন ভার কবিতার বিষয়বস্তু । ইংরেজি-সাহিতব অতিসম্মানিত চিরত্তন আসন আহানাৎ বয়া আছে কবি 
ওয়ার্ডসওয়ার্থ । তারে প্রকৃতির কবিগ বুলিয়া অভিহিত করতারা ৷ 


এ 


লড বায়রন 


বিদায় 


বিদায় যেবাকা লইলাং ছবয়গিয়ে 
আহির পানিল অয়া আমি ইম্পানি, 
ঠইগি বাগেছে দ্বিয়গির খানি খানি, 
মুঙেদে বিরহ ডিগল বছরহানি। 
ইউছে চুয়েই অছে ধলা চামদাকা, 
চুম্বন অছে ইও তুষারর সাদে, 

ও দুঃখর য়ারি ওঁহানি হাবি 
বাগেইল তেই পরহান কাদে কাদে ॥ 


বিয়ানর খুযা বুজিয়া পিচুম দ্গি, 
ডালেদিল মোরে আছিল হাবিতা ইউ, 
আজিকার মোর দুঃখহানর কথা 

দিন হান বুজাদিল মোর নিউ । 
কুরাঙ বাহিয়া গেলগা অঙ্গীকার 
মাময়। গেলগা হাবি তোর যশহানি, 
তোর নাঙ্হান হুনিয়া এবাকা মিতে 
লাজ এহানরে বাটিয়া লউরি খানি ॥ 


তোর নাউহান মাততারা হাবিহানে, 
দ্বিকানে বাজের পৌহান মরণর, 
গারিগ হাবিগ কতিয়ো নিককরের 
কিয়া অছিলেতা এমাটিক প্রিয়া মোর । 
মিহে হারপাছু আরতাই নাজানেছি, 
হবা করে তোরে যেতাই চিনেছি নাই 
কই দিন হাবি কতিও ডিগল দিন 
তোর বিলাপৃল থাইতৌ মিতে হায় ॥ 


১৮ 


গোপনে দ্বিয়গি তিলেলাংতা নাই £ 
ভাঘাহান নেই আছেতা বিদায়-ভার 
ভোর ঠইগই পাহুরেছে কথাহানি, 
(ভোর হৃদিগণ্ নিঙে ছেয়া ছলনার । 
মাকমৌ বার অইলেগা তোরে উনা 
হচ বছরর, পিছে যুগাত্তহানি 
কিসাদে স্বাগত তোরে মি জানেইতৌ? 
আহির পানিল অয়া মিতে ইম্পানি & 


নর বায়রন (১৭৮৮-১৮২৪) অভিজাত বারো অস্বাভাবিক-প্রকৃতির মানুগ। প্রচলিত ধ্যানধারণারে 
ল বুলিয়া তার সুনাম উতা দুর্বামে পরিণত অই্থল। সমকালে কবিগ হিসাবে ষে খ্যাতি পাছিল তা 


লর বিগারেনা টিকেছে। 


না 


১৯ 


পারশি বিশি শেলি 


স্মৃতি 

মধুর সুরগ যেবাকা নেয়র নাই 
এলাহান আয়া স্মৃতিৎ বুলিয়া থার, 
ফুলগ যেবাকা জঙের মাময়া মাড় 
নুংশিপা-গৎ হৃদিগৎ লই নার ॥ 


গোলাপ যেবাকা মরণহানরে পার 
প্রিয়ার শয্যাহানাৎ বুজের গিয়া; 

তোর নিংসিং, বেলেয়া গেলেগা তিয়ো 
প্রেমহান থার হৃদিগৎ গুমজিয়া ॥ 


তোরে 


কথা আহান বারে বারে কতি লেয়ছেতা 
মানুর দুখ আহান কতি পাছে অবহেলা 
আশা আহান নিরাশাহান অলয়া আছে নাই 
তোর বানাহান যেসাদেক' মোরাং অতি প্রিয় 
উসাদে আর কিতায়ো নাইতারা ? 


নাদতৌ মি প্রেমর নাঙে দিতারা মানু যেতা 
মোর খুততল ল' দিতেইতা আতে! 

ঠইগি আমার যে পূজাহান গজেদে কাৎ্করের 
দৌয়ে উতা না বেলতারা তাতে। 

তেরার সালে পতঙ্গগ রুলের আশাহানে 


২০ 


রাতি এহান কাদের গালর কাহে; 
জ্রালার মর্ত্য এহানাত্ত যেহান দুরে 
ওহানরে থানা ডাহে ডাহে ॥ 


পারশি বিশি শেলি (১৭৯২-১৮২২) দার্শনিক হানর অধিকা 
সমশ্রণ পেয়ার । ১৯শ-শতাল্দীর পয়লাগদে আছিল সামাজিক অবস্থা 
উচ্চ বার আনন্দদায়ক বৈপ্লবিক আকাম 
কবিতাৎ। রোমান্টিক মুগর লয়ইলগ! 


আছিল । তারাং বুদ্ধি বার আবেগর 
নর বিদ্রোহ করল । তার কবিতা 
ঘোষণা । চিত্রকল্প. স্বাধীনতা! বার সাহসর পরিচয় পেয়ার তার 
উহানর হাবিৎত শ্রদ্ধাভাজন কবিগ ॥ 


২১ 


জন কীট্স্‌ 


চ্যাপম্যানর হোমাররে পয়লাকারখুরুম চেয়া 


ইচুদিন বুলেছু এতাহাবি হুনার লামেদে 
দেহেছু মি হবা দেশ বার কতি হবা রাজ্যহানি, 
পশ্চিমর দেশহাবি লয়ছেগা ভ্রমণ করানি, 
এপোলোর অনুগামী কবিকুল আছি যে লামেদে। 
পুণ্য দেশ আহানর মাতেছিলা কথা হাবিয়েতে 
প্রদীপ্ত পিচুম দ্গি- হোমারর রাজ্য রাজধানী 
কাড়ে নুয়ারেছু মিতে উদেশর শান্ত নিংসাহানি 
হার নাপাছিলু মিতে চ্যাপম্যানে নামাতে দিলেতে। 
উবাকা ঠইগ মোর জ্যোতির্বিদ আগহে অলছে 
যেগর জ্ানর ভালে নয়া ্হ পড়েছে আহি 
তীক্ষি আহিগিল বলী কর্টেজর মুঙেদে সালছে 
ডোরিয়েন-পর্বতর গজে তানু, দৃষ্টিতে গানিৎ 
আগরে আগই চাছি, মনহানি আচানক অছে 
প্রশান্ত সাগরহানে মহাভাব দেছেতা হৃদিৎ। 


জন কীট্স (১৭৯৫-১৮২১) মাত ছাব্শ বছরর পরমায়ুল পৃথিবীৎ আয়া পৃথিবীর কবিতারে বরা করেদিয়া 
গেলগা । ইংরেজি কবিতা পাকরেছি অথচ কীট্সর কবিতা না পাকরেছি মানু পৃথিবীৎ নেয়ছি সাৎ। তার 
কবিতাৎইন্্িয় হাবি হজাক অইতারা দৃশ্য, গন্ধ, স্পর্শল ঘনছে তার কবিতা । চিরম্মরণীয় এরে কবি এগ 
বয্থধ্েম বার যক্ষা নুয়ারাল পৃথিবী এহান এরাদিয়া গেলগা ।বর্ত ন অনুবাদকর পরিচিতগ বিশ্ববিদ্যালয়ে 
হবানাধিকারী, হুনার মেডেল পাচ্ছে ছাত্র আগ কীট্সর কবিতা ক্লাসে বা দেনা মনেয়া প্রশাসনিক দায়িতুৎ 
নাগিয়া বর্তমানে বিশ্ববিদ্যালয় আগৎ অধ্যাপনা করের ॥ কবিতা ইকরানি মনেইতারা উতারতা কীট্স 
অবশ্াপাঠা। কবিতা এহানাৎ কীট্সে ইতিহাসর তুল আহান করেছে। প্রথম ইয়োরোপিয়ান বিজেতাগ 
আটলান্টিক মহাসাগর দেহেছেগ বালবোয়া, কর্টেজ নাগই । 


২২ 


আলফ্রেড টেনিসন 


ঈগল 


বেকা নখগিল বিদেয়া ধরেছে চূড়াগরে টেঙারার, 
ফামে দৃরেয়ে উচয়া বেলির কাদাৎ থার 
| চন্্রাতগহান গজে, চারিবেদে নীল তার ॥ 


তলে কুঞ্চিত সমুদ্রহানে বুকগৎ দেছে ভর; 
দেওয়ালর সাদে অছে টেঙারার আগৎ রাহিয়া বর, 
তলেদে যেবাকা লামের উবাকা মহাবন্গ অর । 


বাগনে, বাগনে, বাগ 


বাগনে, বাগনে, বাগ, 

হে সাগর, ই মাটিয়া রঙর হিল ওউগৎ তোর। 
মিয়ো মনাউরি জু এহানে ভাষা পাক 

হৃদিৎ যেহানি চিন্তা আহের মোর । 


কতিয়ো হারৌ মাচুয়ার শৌ উগ, 

চিকারি, লৌল খেলার বনকে তাই। 
নৌউলি উগর পুতকো নুগেই কতি 

সাগরে নৌগ বেয়া এলা দের নাই। 


রাজাগর সাদে যারগা জাহাজগৌ 
টেঙারার তলে আছে তার আশ্রয়; 
নেই মাগছেগা আতর সকনিহান 
নাবর শব্দ এবাকা অছেতা লয়। 


বাগনে, বাগনে, বাগ, 


২৩ 


তোর হিলগর জাঙতলে, হে সাগর। 
কালা মাধুরী অতীত দিনর যেতা 
মোরাংতে আর আলথক নাউ অর। 


আলফ্রেড লর্ড টেনিসন (১৮০৯-১৮৯২) রোমান্টিক-যুগর সমৃদ্ধ কাল উহানর কবিগ। 
রোমান্টিকতাবিরোধী তাই তার পয়লাকার কবিতা উ্ভারে আক্রমণ করলা । ১৮৫০সালে 
ওয়ার্ডসওয়ার্থর পিছেদে রাজকবিগ (20114016910) অনার পিছেদে ভার খ্যাতি বৃদ্ধি অনা অবনল। 
তার কাবিত ভা সঙ্গীতধর্মী অনাই নিংসিং য়া থানা যাকরের । গোটে বার দান্তের সাদে দার্শনিক-কবিগ 
অনা মনেয়াও তার তিভার বৈশিষ্ট্য উহানে তার করিতারে গীতিধর্থী বার বর্ণনাসুলক করে দে 
কবিতা উতা আকর্ষক বার বিষাদল বিধুর। 


২৪ 


রবার্ট ব্রাউনিং 
মিলনর রাতি 


মাম সমুদ্র, ডিগল আধার, থলহান আর হাবি, 
আন্দিয়া-গাল আধাহান অয়া জোনাকৌ লেইসাবি। 
গুমর হাদিৎ হুরু ঢউগিয়ে খাড়া গজেদে কায়া 
বুলে বুলে তানু মত্ত অছিতা জ্বর মেরিকগি সায়া। 
থরেছু কেরালিহানল নৌগ তাপৃপ আনিয়া পারে 
তিঙা সেকতায়ে থেকরিয়া মি খামকরলুগা তারে; 
সাগরর গতে বুজিয়া আছেতা ডিগল পারর পথ, 
লালয়া তিনগ লপুক মুর গেলুগাতা গরগণ্। 
বাতায়নে তাপ শব্দ করলু আঙুলি এগিল মোর 
মেইখেৎগর নীলুয়া মিঙালে মামহান ডাল অর। 
উতার পিছেদে কানে কানে কথা, হৃদিৎ হারৌ, ভয়, 
ঠই দ্বিয়গির শব্দহানির অর নাই বিনিময়। 


রবার্ট ব্রাউনিং'(১৮১২-১৮৮৯) কবি এলিজাবেথ বেরেটবেল গোপানে ইটালিৎ গিয়া উপেঃ 
অধিকাংশ সময় থাইলগা । দীর্ঘকাল এলিজাবেথ বেরেটর কবিপ্রতিভায় তারে মামকবিয়া থছিল। কিস্তি 
ইাতিহাসে সমসাময়িকর ধারণা হান সম্পূর্ণ পরিবর্তন করেদিল। তার কবিতাৎ ভিষ্টোরিয় শক্তিশালী 
আশাবাদ আহান দেহিয়ার। মানুর জীবনর অপূর্ণতা এহানে তারে আকষণ করেছে। আধুনিক-যুগর 
টি.এস. ইলিয়ট বার এজরা পাউন্ডর সাদে করিরাং তার প্রভাব নিয়ামপারা পড়েছে। 


২৫ 


ম্যাথু আনন্ড 


ডোভারর সমুদ্রসেকতাই 


সমুদ্রহান প্রশান্ত আজি রাতি। 

পূর্ণজোয়ার, জোনাক এহান ডাছে কতি হবা অয়া 
্রণালীহানাৎ, ফরাসি পারেদে ঙাল 

খানি খানি অছে, নিবিয়া গেলগা, ইংলন্তর পারেদে। টেগারা উচ, 
ডালছে বিশাল, শান্ত সাগরে অয়া আছে ইম্পানি। 
জানালাহানাৎ আয়, রাতিকার বৌহান নুংশিপা । 
শীকর ধারার শিচিল পারেঙ রেখা 

সমুদ্বহান তিলছে যেপেই লেট্টো জোনাকে ডাল, 
হুন! উঁপেই কর্কশ গর্জন 

হিলশৌগির, সমুদ্রহানে আচুলিয়া নিয়া বার উরাদের 
আলথক করে, উচছে পারর গজে, 

অকরের, বার খাময়াও পিছে বার অকরের 

নিক্করা সুরে তাপ নারগল, দের 

চিরবিষাদর সুর । 


এ সুর এগহে সমুদ্ব ঈজিয়ানে 
আনেছিল তার ঠইগ বৃজিয়া মলিন জোয়ার-ভাটা 
মানবজাতির দুঃখহানিরে; আমি 

শব্দহানাৎ পেয়ার চিন্তাহান, 

হুনিয়া দূরেই উত্তর সাগরর | 


সমুদ্রহান বিশ্বাস আহানর 

আছিল আগেদে, পূর্ণ বুজিয়া, বেড়েয়া এ পৃথিবীরে 
খাতচেত্হান ঙাল অয়া, কুচ অয়া; 

এবাকাতে ইমে হুনুরিতা শিচ্চিল 

বিষাদ আহান, ডিগল, প্রত্যাহার নারগ আগ, 


চি 


নিংসাহানাৎ বার আলথক অর 
রাতিকার বৌয়ে বিশাল ডিগল বিষণ পারগদে 
বার পৃথিবীর উলঙ্গ হিলে হিলে। 


হে প্রেম, আমিতে আমারাং সৎ অনা 

আগরাং আগ, কিয়া বুল্লেতে চেইতে পৃথিবীহান 

হপনর সাদে ায়া আছে এরে মুডে, 

কতি বিচিত্র, কতিয়ৌ হবা, কতিয়ৌ নুয়া অয়া, 

উতাউ নেয়ছে আনন্দ, প্রেম, ঙাল 

নেয়ছে শান্তি, নিশ্চয়তাউ, দুঃখৎ সহায়তা; 

আধার লপুকে আছি পারা নাই আমি 
বিরুলাগি অয়া সংগম বার পলেয়া যানার বিপদর সঙ্কেত 
বেপেই আধারে অজ্ঞ সৈন্য লালফাম করতারা । 


ম্যাথু আনন্ড (১৮২২-১৮৮৮) টেনিসন বার ব্রাউনিঙর পিছেকার মহৎ কবিগ। আনন্ডি সমালোটক, 
শিক্ষাবিদ বার বঙ্জাগ হিসাবেউ প্রখ্যাত । বিষাদ বার নিরাশাবাদর ছেয়াল বিধুর তার কবিতা । ধমর বারাদে 
মনহান থায়াও ধর্মমতবাদরে নাউ য়াকরেছে। 'বর্বরতা' বার নৈরাজ্যা'র যুগ আহানাত্গ্রীক-মানসরে দুয়া 
কারেজিংতা করানির চেষ্টা করেছিল কবি আর্না 


ক্রিস্টিনা রসেটি 


বৌহান 


কুংগই দেখতারা বউহান মাত! 
তিয়ো মিয়ো নাউ দেহিয়ার: 
পাতাহানি নিকৃকরে নিক্করে থার, 
বউহান আছে জানিয়ার ॥ 

কুংগই দেখতারা বৌহান মাত! 
তিয়ো মিয়ো নাউ দেহিয়ার, 
যেবাকা নঙের হাবি গাছ-বিরুকৌ 
বউহান আছে বুলিয়ার ॥ 


উচছে পথগদে 


এরে পথ এগ কায়া গেছেগাতা গজে? 
লয়নি পেয়াও ইমে এসাদেহে আছে । 
যাত্রা এহান দিনহান হাবি লই নাইতই থঃ 
বিয়ানে সালয়া রাতিহে, ইতাও, সাউ ॥ 
রাতি জিরানির পেইতৌতা মি ফাম? 
চালহান পানা অইলে আধার মাম ॥ 
আধারে গরগ মাওয়া থাইলেগাতে? 
গর উগরে নাপানিয়ো নারতাতে ॥ 
আরতা পথিক উনা অইতৌগাতা? 
আগেদে যেতাই উপেই সালছিলাতা ॥ 
কিসাদে বাগানি? দেখলে ডাহানি মানু? 
মিকুপো দুয়াৎ নাউ থইতাই তানু ॥ 
ঠয়য়া আটিয়া গিয়া পেইতৌ উম? 
কামর মাটিকে পেইতেই তিতে ঠম | 


২৮. 


শয্যা আছেতা ? আছে জিরাশির ফাম? 
হাবির সালেদে, যেতার লয়র কাম ॥ 


ক্রিস্টিনা বসেটি (১৮৩০-১৮৯৪) জনপ্রিয় কাব আগ । পিছেকার কবিতা এহানাৎ কবিয়ে পৎপ্রদর্শক শ্গর 
লগে কথা মাতিরিতা । তেই প্রশ্ন করিরি তা উত্তর দের। 


২৯ 


এ. সি. সুইনবার্ন 
সৃষ্টির আদিকালে 


সৃষ্টি এহান অনার পয়লাগদে 

আহিল মানুরে সৃষ্টি করিল পর 
মহাকালে দিল খুৎতল আহি-পানি 

দুঃখ পূর্ণ করিয়া পাত্রগর ॥ 
নৃডেই, লগেতে দুঃখ তিলকরিয়া, 

শ্রীক্মঘর আতে জগানির ফুলগিল, 
স্মৃতিভারহান স্বর্গহানাথতৌ; 

উন্মাদ ভাব নরকর আনে দিল ॥ 
আঘাত করানি নুয়ারের পাংকাল; 

প্রণয় এহান মিকুপর পুধ্িহে, 
রাতি এহানতে দিনর ছেয়াগ_ কালা, 

মৃত্যুর ছেয়া এ জনম এহানিহে ॥ 
দৌগিয়ে আতে লইলা বুজিয়া জগ, 

আরতা লইলা আহিগির পানিসিটা, 
জঙের লেডৌ মওয়ানির সালে তানু। 

বছরহানর খয়াত্ত ল'দেছিতা ॥ 
সাগরর ফেনা, বার তার প্রবাহরে, 

পৃথিবীর শ্রমহানর ধুলির কণা, 

জনম বারৌ মরণে যেহান অনা ॥ 
আকদিন, বার আকহান রাতি, কালি 

পাংকালহান মিকুপ আহান তারে, 
ফাগিহান বার কঠিন দুঃখহান 

সেঙ ঠইগই থাইবতা জারে জারে ॥ 
উত্তর বার দক্ষিণ বৌহানে 

জনম এহান বুরাদিল দ্বন্দ, 
থতাৎ নিংসা দিয়া খুততল দিল 


প্রাণহান তারে দান দিল গারিগৎ ॥ 
ৃষ্টি দিলতা বাক্যউ দিল তারে 

অলকরে দিয়া হদিগর মেইখুম, 
সময় দিলতা কর্মর, চিন্তার, 

সেবা করানির,পাপে অনা বার সুম ॥ 
পথ ভালনির সালে দিল থংমেই, 
বূপহান দিল, দিল দিনরাতিহানি 

শুমর সালেদে নডেই রাতিরে দান ॥ 
কথাহান দিল লাগেছে জ্ি্গর সাদে, 

যন্ত্রণা পার অট দ্বিয়গিল তার, 
হৃদিগ বুজিয়া অন্ধকামনা আছে 

মৃত্যুচেতনা আহি দবিয়গিৎ থার ॥ 
ফুতি বুনিয়াও ফিজেৎতে বিদ্রাপ, 

রুয়েয়াও তার কপাল ফসলহীন, 
জনম এহান হজাকে হপনে ক্ষয়, 

শুমেতত গুমে লয়রতানাই দিন & 


'৩৭-১৯০৯) 
'আলঙ্কারিক অ 


দক্ষ কারিগরগ। তার ছন্দসুষমা পাঠকরে 
যেসাদে আছে উসাদে বুদ্ধিবৃত্তির স্পর্শ নেই। 


৩১ 


টমাস হার্ডি 


আধারে খাস পাহিয়াগ 


কপিসু রুকর গাংটাহানাৎ গাছু 
প্রেতর সাদানে তুষার ধলাগ অছে, 
জার লয়নিৎ আখালাগ অয়া মিতে; 
দিনর আহিগি মাময়া অছেতা মৎ। 
বেরাবেরি অয়া লতে কাপাকাপি হাক 
বাগা বীণাগর তারগাছি মালছেতা, 
কাদাৎ আছিলা মানু এতা হাবি বার 
গেছিগা গরর জ্বর উম বিসারেয়া & 


লুক এগর কঠিন আকৃতিহানে 
এরে শতিকার মরাগ অলয়া ঙাছে, 
বৌহানে অছে বিলাপর এলাহান। 
বুরেছে অলয়া কঠিন হুকানা বার। 
পৃথিবীহানর ঠইগি হাবিগি আজি 
মোর সাদে অয়া আছিতা বিষাদময়। 


খাংতা নারগ উচয়া মাতেরগাতা 
গজে আছে কালা ডের হাদিদে আয়া, 
হৃদিগ পাহেছে গোধূলি এলার হেকে। 
অন্ত নেয়ছে আনন্দ আহানর। 

বুজন অছেগা, টক, হুরু আগ খাস, 
বৌয়ে ফেডু-নাঢু অছে তার ফড়িহানি, 
তার ঠইগরে মনাছে ছিতারা দেনা 
ব্যাপ্ত অছে এ বিষাদর হাদিগৎ। 

এলা দেনারতা কণাগ কারণ নেই 


৩২ 


হারৌপা তার নারগর সালেদেউ, 
যেহান ইকরা আছে এ মাটির গজে 
, কাদাৎ, বুজিরা চারিয়বেদে 
র হাদিদে হাবিতা নিককরেয়া 
তার হারৌপা শুভরাত্রির এলা 
স্গগাঁয় আশা, কুরাংত তাহে জানে, 
মিতে হার নাউ পাছু। 


টমাস হার্ভি (১৮৪০-১৯২৮) শুয়েসেক্সর জীবনল উপন্যাস ইকরেছে মহান কথাসাহিদ্যিকগ, ভার 
উপন্যাস আহান সাকতি করে সমালোচনা করানিয়ে তার প্রথম প্রেম কৰিতাৎ আলথক অয়া আহিল 
বিংশ-শতান্দীর জর্জিয়ান-কবিতাৎ বার অডেনগ গজে তার প্রভাব পড়েছে। 


৩৩ 


জেরার্ড ম্যানলি হপকিন্স্‌ 
চিত্রিত সৌন্দর্য 


ঈশ্বরর জয় অক, মাচুল সাজাছি এরে এতা হাবির সালেদে_ 
দি'মাডুর হাকহান চিতারা-গেইগ পারা অছছে; 

গোলাপি-রঙর বিন্দু গারিগৎ ট্রাউট মাছ আগ হাত্ররের, 

রাঙা আঙারাগ পারা চেসনাট, ফিঞ্চ পাহিয়ার ফর, 

রঙ দেছি নিসপদৃশ্যর, রজস্বলা পতিত লপুক, 

হাবি কাম, যন্ত্রহাবি, সুবিন্যস্ত সাজ-সরঞ্জাম । 


মৌলিক হাবিতা যেতা, সালছেতা, যেতা আচানক 
বিপ্রতীপ, অস্থায়ী নশ্বর যেতা আকেছিতা (কিসাদে নাজানি ) 
ধীর, দ্রুত, ঠম, চহা, ঝলমল বার অছে মাম: 
যেগই করেছে সৃষ্টি, তার হবা অবিকৃত থার ৪ 

তার জয় অক। 


ধর্ম হণ করিয়া জেসুইট পাদ্রীগ অছিল। 
প্রবর্তক এরে কবি এণর কবি 


জেবাঙ ম্যানলি হপকিনস (১৮৪৪-১৮৮৯) রোমান 


হনিস্ফ্রি দর দ্বীপ 


এখুরুম মিতে উঠতৌ নাই, যিতৌগা নাই, ইনিসফ্রি দ্বীপগৎ 
হেইতৌ হুরু গর আগুলিয়ো, মাটি বার পাতালতে 
বিনর পারে নৌহান বার বেঙুলর জমে মোরকা পহন 


মাকখুলাগই থাইতৌ বনে;_ গুন গুন মধুকর । 


উপেই হৃদিৎ কণাগ শান্তি, জের তাপয়া শান্তিয়ো অয়া চিক 
বিয়ানর মেইখুমহানাত্ত, পতঙ্গ এলাহানির গজেদে, জঙের যেপেই, 
যেপেই রাতির মধুর মিঙাল, বেলিটিকে নীল ডাল 

গোধুলিহানিয়ো লিনেট পাহিয়াগির পাখে পাখে বুজিয়া থার । 


এখুরুম মিতে উঠতৌ নাই, যিতৌগা মিতে; দিনরাতি তেৎ নেই, 
হনৌরি নাই, ঢউগির তাপ ধ্বনিহান আয়া থেঙুরগা পারগদে, 
রাজপথে বার জাঙালে_ যেপেয়ো থাউ 

হদির হাদিৎ বাজেরতা ডাকহান। 


পৃথিবীর শ্রেষ্ঠ যারিহান 


খিস্ট আহিল ধলা লৌটাকহানাত্ত নীলুয়া রাঙা নগর আগৎ, বার পয়লা পথগদে 
ধিতেগা গজেত্ত গিলানির শব্দ আহান হুনল । দেখলতা যুবক আগ খিড়কিহানর 
কাদাৎ মদ পিয়া মাতালগ অরা আছে। ধ্রিস্টই মাৎল- * মদ পিয়া নিজর আত্মাগর 
অপচয় কররতা কিয়া?' গই খুমকরল--' মি আছিলুতাই কুষ্ঠ-নুয়ারাগ, তি মোরে 


বালা করলে, মিতে আর কিহানতে করে পারুরি£ 


আরাক খানি গিয়া দেখলগা, যুবক আগ বেশ্যা আগর পিঠি পিঠি অয়া যারগা । 
খিস্টই মাৎল- ' লাম্পট্যল তি কিয়াকা তোর আত্মাগর ক্ষয় কররতা ।" যুবক উগই 
খুমকরল- প্রভু, মি আছিলুতাই অন্ধগ | তি মোরে বালা করে দিলে ৷ মিতে আর 


৩৫ 


কিহানতে করে পারুরি? 

লয়ইতেগা নগরর হম্ববুগৎ আয়া দেখল, বুড়া মানু আগ মাটিহানাৎ নঙিয়া 
কাদাৎ লাগেছে। এগই কিয়া কাদের হান হারপানি মনেয়া আহকরল আরো বুড়া 
উগই খুমকরল- প্রভু মি আছিলুতাই মরাগ, তি মোরে পুনজীবিন দিলে। না 
কাদিয়া আর মি কিতাতে করে পারুরি।” 


/অঙ্কার ওয়াইন্ডর মতে তার এরে য়ারি এহান হাবি য়ারির গজরহান । উইলিয়াম বাটলার 
ইয়েটসে এ: র ভয়ঙ্কর সৌন্দরর্বকা স্মৃতিত্ত ইকরিয়া থছেতা ॥ 


উইলিয়াম বাটলার ইয়েটস্‌ (১৮৬৫-১৯৩৯) কবিজীবনহান অকরলতা রোমান্টিক-কবিগ হিসাবে । হাতে 
হাতে কবিতার ভঙ্গির পরিবর্তন করিয়া মৌখিক-ভাষাল ইকরানি অকরল । এর বিংশ-শতান্দীর প্রধান কবি 
এগই আইরিশ জাতীয়তাবাদী-আন্দোলনর লগে নিজরে যুক্ত করেছিল। প্রথম বিশ্বযুদ্ধর আগে বার 
পিছেদে আয়ারল্যান্ড টুমা টুমা অইল হানে বার আয়ারল্যান্ড বার ইয়োরোপর রক্তক্ষয়ে দুঃখিত করেছিল 
ইয়েটসরে। রবীন্্রনাথর ইংরেজি 'গীতাঞ্জলি'র ভুূমিকাহান কবি ইয়েট্সর ইকরাহান। 


৩৬ 


ওয়াল্টার ডি লা মেয়ার 


গাছজারি 


ইংলন্ডৎ আছে যেতা গাছজারি 
মধুর নুংশি কোণ তিনোগর মা, 
শ্যাশ গাছজার বিশাল, ডাঙর বলী, 
আসাংপা ভিগি অলর উজার চা ॥ 


ইংলন্ডৎ আছে যেতা গাছজারি 
এ সাগরেত্ত হৌ সাগরর পার, 
কতিয়ো হবাতা উইলোর ডে উতা 
বরনর হুতে নিয়া নঙিয়া থার 


ইংলন্ডৎ আছে যেতা গাছজারি 
গুগল বার ধুপর গতর গজে, 
নুংশিহানাৎ, শাতনি, ধূমার হবা 
জুনিপার বার লাইমে নিয়াম অছে ॥ 


ইংলন্ডৎ আছে যেতা গাছজারি 
ওক, এলমৌ, হ থরন, এলডার 
অবহেলারমা থায়াও আতহানাৎ 
শান্তি-মিঙাল ধরেছেতা ইউ'জার ॥ 


ওয়ালটার ডি লা মেয়ার (১৮৭৩-১৯৫৬) জর্জিয়া বোমান্টিক-কবির দলে পড়ের। পিছ্েকার আধুনিক- 
কৰি এতার মিঙালে খানি আহান ছেয়াগৎ পড়েছে এরে প্রতিভাশালী কবি এগ । উঁতাউ তার সুনাম অক্ষর 
অয়া আছে ।কবিকল্তুনার অধিকারী কবি এগ কবিতার নির্মাণকর্মতৌ দক্ষ । 


৩৭ 


ডি. এইচ. লরেন্স 
পিয়ানো 


সেন্দার পরে জেলা আগই মোরে কালা সুরল এলা আহান হুরুয়েইরি: 
মোরে নিরিগা বছরগ মাহেই আগেকার দৃশ্যৎ, এবাকাউ দেহুরি 
শৌ আগ পিয়ানোগর লে বয়া আছে, বেরাবেরি দেছে তারর জঙ্গলে, 
জাতার মালকর হুরু, শান্ত জাংহানি 

মালকে মুকসি দিয়া এলা দিরি। 


মোর অজ্ঞাতসারে, এলা উুহানর বিশ্বাসঘাতক দক্ষতাই 

মোরে আলথক করে নিলগা, মনহানে মোর কাদানি অকরল 

গরর গু আগেকার লাংমইচিঙুর সেন্দা উতারকা, দুয়াৎ জারহান 

বিতরর উম'ছে বৈঠকখানাগৎ খার্থনাসঙ্গীত, পিয়ানোর টুং টাঙে 
পথগ ইলকরের। 


গায়িকাগর খল্লিকল 
কালা ডাঙর পিয়ানোগৎ আপাসিওনেতো বাজেয়া 
মোরে মুগ্ধ করানির চেষ্টা বৃথা 
মোর পৌরুষরে উরাবেলা দেছু 
স্মৃতির বন্যাৎ, মি অতীতরকা শৌগর সাদে কাদুরি 


ডি. 


এইচ. লরেস (১৮৮৫-১৯৩৫) বিংশ-শতাব্দীর বিশি 
পপ উপন্যাসর সালেদে বিখ্যাত অয়া থাইতই । কবিগ হিসাবেউ লরেন্সর প্রতিভা 
বিশবযুদ্ধর হাদি উঁহানর অন্যতম বিশিষ্ট সাহিত্যিক এগ. মাস আহান “লেডি চারার্লির্ড লাভা! 
তার সালেদে অভিযুক্ত অয়া নিষিদ্ধ অয়া আছিল পিছোদে নিষেধ উহান আদালতে রদ করেদিলা । 


[তিভার অধিকারী বিতর্কিং 


৩৮ 


টি. ই. হিউম 


হেমত 


হেমন্ত রাতি ইউবারি আহান_ 

মি দুয়াদে আউলুগা, 

রাঙা জোনাকহান জপুরার বেড়হানাৎ নডেছেতা দেখলু 
বাঙা-মেইথঙিয়া আলুয়া আগর সাদে, 

মাতানিরকা নাউ উবা অয়া মুরগ জাকারলু, 

আগ্রহী তেরাগিয়ে বেড়দিয়া থছি 

শহরর ধলা-শাতর শৌগি পারা অয়া। 


টি ই, হিউম (১৮৮৩-১৯১৭) ইয়েজিজমব প্রধান গ। হিউমর প্রবন্ধ আহানরে কেন্দ্র কৰিয়া 
. বিশেষ করিয়া আমেরিকা ইমেজিজমর আন্দোলনহান চলেছিল 
তারা । কোন মন্তব্য নাকরিয়া কোন দৃশা আহানর বর্ণনা কপকল 
হাইকু" কবিতাল প্রভাবিত অছি। ইমেজিজম 
আধুনিক-কবিতাবে সঞ্তব করেদিল। বর্তমানঘুগব হাবি প্রধান কবি যথা ইয়ে 
এয়ালেস গাছি এহানল প্রভাবিত অছি। 


ি 
% 


টি. এস. ইলিয়ট 


রাজর্ষির যাত্রাহান 


ইউহানাৎ আমার যাত্রাহান 

বছরর এরে হাবিত্ত হবানেই সময় এহানাৎ 
অভিযানর, এসাদে ডিগল অভিযানর ৪ 

অপগই বুজেছে পথঘাট, বৌহানে বিদার 

ইউহান বুলিল ওঁহান পড়েছে। 

উটর জাঙহানি ঘা'ছে, ফুলিয়া লয়ছে, মন হবানেই, 
গলেছে বরফ তার গজে থায়া থায়া বটতারা । 
আমিয়ো আফশোস করলাং হাদি হাদিৎ 

টেঙরার লামুনিহানাৎ খ্রীম্মাবাস, চবুতরা, 

রেশমি নিঙলে আনতারা শরবৎ। 

এগদে বার উভাই ঠার-বচন দিতারা ফি ফি করিয়া কান্থিহানে 
মাঙ্তোরাগা মদ বার জেলেই বিসারেয়া, 

রাতিকার জ্িগ নিবের, মুরগ চেলকরিল ফাম নেই 
মহানগর ওতা শক্র, শহরে মারুপ নেই $ 

গাঙ ওঁতা অনাচার বার ধনৌ মাগতারা কুচ আহান 
নিয়াম হবানেই বুলিল সময় উহান পড়েছিলতা আমার । 
লয়ইতেগা রাতিহান-হাবি আটানিৎ লেপইলাং, 

হাদি হাদিৎ তুঘুম আকেইহান, 

কানহানাৎ আহের নার- তাই মাততারা, 

এতা আপাংপা কাম । 


উঁতার পিছেদে বিয়ানে পেইলাং উম উপত্যকা আহান 

বরফসীমার তলহান তিডেছে, গৎ আহের হৌপাতর, 

হুত নিয়াম সরাহানে বার পানির কল আহানে বারার আধারহান 

নেমছে হাকহানাৎ তিনজার গাছ 

লপুকগদে খুরুপ দিয়া যারগা বুড়া ধলা গরা আগ 

তার পিছেদে ফৌঅইলাংগা সরাবখানা আগৎ, দুয়ারহানাৎ আঙুরলতা 

আগুছে দুয়ারহানাৎ ছয়হান আত রুপার টুমা কতহানরকা জুয়ার খেলতারা, 
জাঙদাল দিতারা ঢামড়ার মদর পাত্র উতা। 

উপেই কিৎতাউ গৌ নাপেইলাং, হানে না খাময়া গেলাংগা 

গোধূলির পরে ফৌঅইলাংগা, মিকুপ আহানৌ আগে নাগৈ 

বিসারেয়া পেইলাং ফাম উহান (মাতে পারর) হবা। 


এতা হাবি ঘটেছিলতা যুগ যুগাত্ত আগে, নির্ঘসং অউরি 

আরাক আকখুরুম ঘটক বুলিয়া মনাউরি, ইকর 

এতা ইকরিয়া থ 

এরে £ এত হাবি পথ এগ চালেয়া নেছিলগা আমারে 

ও জনার না মৃত্যুর তীর্থৎ? জন্ম আহান অছিল, হানতে হাইহান, 

প্রমাণ পাছি উহানর, সংশয় নেই কিতুতাউ । মিতে দেহেছু জন 
বার মৃত্যু, 

নিহকরেছিনুতা দ্বিয়হান তঙাল। এরে জন এহান 

কঠিন বার তিক্ত যন্ত্রণাহান আমারকা, মরণর সাদে, আমার মরণ । 

বার আমি আলথক অয়া আইলাং নিজর দেশে, আমার রাজত্ব 


থাইনাকার বিধিবিধান উতাৎ নু্ডেইহান নেই 
যেপেই বিধর্মীয়ে চেৎকরে ধরিয়া থছি তানুর দৌ শুঁতারে। 
নুঙেই অইতৌ আরাক মরণ আহানল। 


টি. এস, ইলিয়ট (১৮৮৮-১৯৬৫) বিংশ-শতাবদীর প্রধান কবিগ। আমেরিকাত্ত আয়া ব্রিটিশ নাগরিকতু 
গ্রহণ করেছিল। তার “জে আলফেড প্রত্্ুকর প্রেমসঙ্গীত' বার 'পতিত পড়া মাটি' 1$145061-870) প্রকাশ 
অনার পিছেদে ইংরেজি-কবিতার গতিথ্কৃতি তার আতে নিয়ন্ত্রিত অইল। ফরাসি সিম্লিজম বার 
ইমেজিজমর প্রতাবে তা নুয়া স্টাইল আহানর সৃষ্টি করণ । উহানে বার তার সমালোচনামুলক রচনাই 
কবিতার প্রধান ধারাহানরে নিয়ন্ত্রণ করেছে। ইলিয়টর কবিতাৎ আমার প্রশ্ন, ছবধা বার মানবজীবনর 
মৌলিক যন্ত্রণা প্রকাশিত অছে। কবিতা বার কবিতা উপভোগর নুয়া উপলব্ধি আহান দেছে বুলিয়া 
বর্তমানযুগর লেখক পাঠক তাবাং কৃতজ্ঞ । ইলিয়ট তিনবছর সংক্কৃতভাষা বার দর্শন অধ্যয়ন করেছে। 
পিহেকার জীবনে লোমান-ব্যাথলিকররম গ্রহণ করেছিল। যিশু জরম অইল বাকা পরাচ্যদেশর তিনগ জ্ঞানী 
রাজা তারে করাৎ গেছিলাগা ঘটনা উহানরে নিজর ক্যাথলিকবিশ্বাস থুহণ করানির অভিজ্ঞতাল 
আধ্যাত্মিক রূপ আহান দেছেকবিতা এহানাৎ। 

উইলফ্রেড ওয়েন 
বিদায় 


হুরুকাং আধার গলি আগদে এলা দিয়া তানু গেলাগা। 
রেলর সাইডিংহানাৎ 
ট্রেনহানর কাদাৎ পারেহান করে উবা অইলা মেইথঙহানিৎ 
করাল হারৌ। 
তানুর য়াহানি ফুলর মালা বার পাতাল ধলা অছে। 
মরা মানুর সাদে। 
উদাসীন কুলি উতাই চেইলা, লাহুলে বুলের আগই 
তানুরে কুপকরে চেইল । 
উচছে টেডারাশৌগর শিবিরে তানুরে আর নাপেইতই বুলিয়া 
দুঃখ পেইল। 
স্থির সিগন্যালগই মুর লরেইল, থংমেই আহানে 
গার্ডগরে আহির ইশারা করল। 
কতি গোপনে, শুরেছি অন্যায়হান পারা, তানু গেলাগা। 
তাশু আমারতা নাগই £ 
কোন যু্ক্ষেত্রৎ তানুরে দিয়াপেঠেইলা উহান সুপ 
হার নাপেইলাং কোন দিন। 
নুরে মালা পিদাদেছিলা জেলেই ওঁতাই 
কিহান মনাছিলা উহানল ব্দ্িপ করলাতানা কিতা 


হারনাপেইলাং 
গির্জার ঘণ্টাধ্বনিল তানু আলথক অইতাইতা 


এসাদে ট্রেনহান বুজিয়া? 

আকগ দুগ, আকগ দুগ, অতি কম মানু বাজনা বার চিকারিৎ। 
বুকগৎ তর দিয়া, ইম্পানি অয়, গাঙর কহাগিৎ 

হবাই নাচিনেছি পথেদে। 


উইলফেড ওয়েন (১৮৯৩-১৯১৮) হাবি্ত পরিচিত যুদ্ধকবিগ (7 13901) । প্রথম মহায়ুদ্ধর বীভত্সতা 
বার বাস্তব অবস্থাহান দেহিয়া যুদ্ধর বীরত্বর মোহ উহান ধ্বং দিল । ইংরেজি-ভাযার ওয়ার 
মা হাবিত্ত সম্মানিত কবি এগই ভিক্টোরিয়ান রোমান্টিসিজম বার আধুনিক-কবিতার থংহান বাটে 
গাবুনাপুয়া সৈন্য উরে গোপনে বাতির আধারে যুদ্ধশ্েত্রৎ নিতারাগা 


থক অয়া আইতাইতা? যেন যুদ্ধক্ষেত্রৎপ্রাণহান দেছেগ। 

ডর্র. এইচ. অডেন 


শিলিং আহানর জীবনীহান 


শিলিং আহানর জীবনীহানাৎ হাবি য়ারি পেইতাও ৪ 
বাপকে তারে কিসাদে কিলেইল, কিসাদে গরেত্ত দাপদেছিল 
গাবুরাপুয়াকালর সংগ্রামর কথা, কিতা কিতা ঘটনাই 
তারে তার যুগ উহানর শ্রেষ্ঠ মানুগ হংকরেছিল £ 
কিসাদে যুদ্ধ করল, মাছ ধরল, শিকার করল, রাতি এহান কাম করল 
মুর বুলেইলতাউ, মানুয়ে হারনাপাছি টেঙারা আগৎ 

কাইলগা, সাগর আহানর নাঙহান থছিল। 
পিছেকার গবেষক কতগই এহানৌ ইকরেছি 
পাইন্ট আহান মুঙহানাৎ থয়া প্রমরকা তোর মোর সাদে কাদল। 
হাবিতা সম্মান পেয়াও আগরকাতে ঠনিংসা বেল 
যেগ, সমালোচকে খাঙয়া মালা, গরে থাইলি; 
হেইনা অয়া গরর কামদুম করল 
আরতা কিততাউ নাগই, গুনগুনেয়া এলা দিল, ইম্পানি অয়া বয়া থাইলি 
নাইলে বারিহানাৎ লাহুলে সময় খেদল, উত্তর দিল 
তার চমত্কার চিঠি উতার, নাতে থছে আকহানো। 


ভন্ত, এইচ. জডেন (১৯০৭-১৯৭৩) টি.এস. ইলিযটর পিছেকার বামপন্থী 


। কবিতাৎ নুয়া চিত্রকল্প নুয্া ভাষা 
চিন্তারে কবিতার মা আনেদেছে। দ্বিতীয় বিশ্বমুদ্ধর আগে আসেরিকাৎ গিয়া 


নাগবিকত্বলইগগা। 

লুই ম্যাকনিশ 


ব্যাগপাইপ-সঙ্গীত 


মেলার চরকিৎ গিয়া কানানেই, রিক্সাতৌ না, 
আমি হাবিয়ে লিমুজিন আহান মনেয়ার, পিপ শো'র টিকেট আহান 
তানুর নিকার উতা সিক্ষরতা, অজগরর চামড়াল হংকরেছি তানুর জুতা 
তানুর ডাঙর কক্ষ উঁতা বাঘর চামড়াল সাজাছি, দেওয়ালে 

টাঙেছি বাইসনর মুর । 


জন ম্যাকডোনান্ডে মরা আগ পেয়া সোফাগর তলে থয়া 
বাসেয়া আছে কুম্বাকা জিংতা অইতইতা, জি খুচেইতারা লুয়া 
আগল বারেইল, 
আড় উতা ডাক্ষেলরকা, বয়স যাজ্থেই অইলে ব্যবহার করতই। 


ইয়োগিরাং গিয়া কানানেই, ব্লাভাটক্কিরাডৌ না, 
আমি মনেয়ারতা ব্যাংকে-জমা রুপা, ট্যাক্সিহানাৎ স্কার্ট আহান। 


ত্যানি ম্যাকডুগাল সেলকমরকা গেলিগা, বনসপাৎ জাঙহান হমেইলগা, 
হজাক অয়া হুদল নাছার ওলড ভিয়েনা রেকর্ডহান বাজের। 
কুমারী যুবতীরাং গিয়া কানানেই, সংস্কৃতিও না । 
আমি মনেয়ার ডানলপ টায়ার, বৌ গেলেগা শয়তানগই 
হংকরেদেনা 


লেয়ার্ড ও' ফেল্পূস্‌-এ নববর্ষর আগেকার দিনহান মাংকরলতা মদ 
নাপিয়েছে বুলিয়া 
কথা এহান প্রমাণ করানিরকা জাঙহানি লেহেইতে, আহান 
নিয়াম অইল 
মিসেস কারমাইকেলে তেইর পঞ্চমগ পেইল, কাম উঁহানরে ঘৃণাল চেয়া 
দাই-জেলাগরে মাতল,_ “এগ সেচা, উৎপাদন-আধিকযল হিনপেইলু ৷" 

গসিপ কলাম পাকরিয়া কানানেই, সেলিধ_ না, 
আমি মনেয়ারতা মালকর সাহায্য বার শোগরকা আঠম্পা। 
উইলি মারে-ই বড়ি-আইুলিগ কাপিয়া কতিহান ক্ষতি অইল মাতে নুয়ারল, 
গুরু আগর চামড়াহানল ব্যান্ডেজ করল । 
তার বেয়কে তিনশ ক্রেন হেরিং বুজল সমুদ্রহানিয়ে অপব্যয় 
করল দিনউহান 
রকত পড়ের উতারেল সমুদ্রহান এরাদিয়া যাজকপল্লীৎ গেলগা । 


হেরিংবোর্ডে গিয়া কানানেই, বাইবেল সমিতিতৌ না, 
আমি মনেয়ারতা যেবাকা আমার আতহানি লাহুলে থার উবাকা 

সিগারেট প্যাকেট আহান। 
ছবির প্রাসাদে গিয়া কানানেই, স্টেডিয়ামেউ না, 
গাঙর কুটির আগৎ রাঙিরা জেরানিয়াম ফুলর পাত্র আগল গিয়া কানানেই, 
সরকারি সাহাষ্য-দপ্তরে গিয়া কানানেই, নির্বাচনেউ না, 
য়াঙেই বছর লারিকটাগিৎ বয়া পেনসনরকা টুপিগ পাতিয়াউ 

কানানেই। 


প্রিয়তমারাং গিয়াও কানানেই, মোর হুনার ঠইগরাঙো না, 

ইমে কাম করিয়া যাগা, বৌহানিয়ে মুনাফা ফরদুয়েয়া নিতইগা। 
গ্লাসগণ্ঘণ্টাহান লেহে পড়ের, জনমহান পড়তই; 

জঘন্য গ্রাস এগ বাগলেউ আবহাওয়াহান ধরিয়া থ নুয়ারতেই। 


লুই ম্যাকনিশ (১৯০৭-১৯৬৩) ১৯শ-শতান্দীর তিরিশর দশকর প্রধান কবি উতারমা আগ ইলিয়টব 
অনুসারী কৰি এগ মার্জর্বাদে বিশ্বাস করপ। ম্যাকনিশ, স্পোর বার অডেন_ ভিনোগিয়ে দল আহান 
হংকরেছিলা স্পেনর গৃহযুদ্ধবিরোধী কবি তার সাদে। নাৎসি-অও]াঢার বার যুদ্ধর বীভৎসতাল কবিতা 
মাহেই ইকরেছে। এরে কবিতা এহানাৎ মানুর অসহায়তা বার সঙ্কট আহান প্রকাশ অছে। 


৪৫ 


স্টিফেন স্পেনডার 
এক্সথেস ট্রেনহান 


পয়লাকার সহজ প্রবল ঘোষণাহানর পিছেদে 

পিস্টনর কালা বিবরণ আহান, ইরাইরি নায়া 

সম্রাজভীর সাদে বাহিয়া গেলিগা স্টেশনগ এরাদিয়া 

মুরগ না নঙের ধীর গল্তীর উদাসীনতাল 

দুয়াদে পুলছে নেম গর ওঁতা লালয়া গেলিগা 

গ্যাস কারখানা, লয়ছেগা ভরি পৃষ্ঠাহান 

মৃত্যুর, কৰরর শ্বেতপাথরে ছাপা করেছিহান, 

শহরগ লালয়া ইদুমদুয়া গাউ 

উপেই ত্বরা করল গতিহান, অইলি রহস্যময়ী 

মহাসমুদ্রর জাহাজর ভাল প্রশান্তিহান। 

এখুকুম অকরল তেইর এলা, পয়লাগদে তাপৃপ 

খানি থায়া নারগ উচকরল, তার পিছেদে জ্যাজ-সঙ্গীতর পাগলামি । 
তেইর হুইশেলগর রৌহান পথর কইনা-কইঠেকে নিয়াম করিয়া । 
কালুয়া করের সুরুঙ, ব্রেক, অসংখ্য বল্টু। 

উতাউ হাবি-সময় পাতালা, বৌহানর সাদে, তলেদে 

চাকাহানিৎ অহঙ্কারর ছন্দহান । 

লাইনগর ধাতুশয় নিসর্গদৃশ্যর হাদিয়েদে বাম্পগতিল 

তেই বুরলি নুঙেয়র নুয়া অধ্যায় আহানাৎ 

যেপেই গতিহানে আনের অদ্রুৎ আকৃতি, সালছে বক্রতা 

সমান্তরাল ওহান নংমেইর ইস্পাতর সাদে সেঙ। 

লয়ইতেগা এডিনবরা বা রোমেৎতৌ দূরেই 

পৃথিবীর চড়াগ লালয়া, ফৌঅইলি রাতিহানাৎ 

যেপেই নঙেছে হুরু অয়া থারগা ঙালহান 

ফসফরাসর নিকৃকরের টেঙারাগর গজে ধলা । 

আহা, মেইপুলর হাদিয়েদে ধৃূমকেতুগর সাদে মুগ্ধ অয়া সালছে। 
নিজর সঙ্গীতল বেড়েয়া, পাহিয়ার এলা নাগই, নাগই, ডেওপাল 
বাগের পহন-রূজা কুড়ি কোনোদিনৌ নাইতই মান্না । 

স্টিফেন স্পেনডার (১৯০৯-১৯৯৫) 
উতাউ রোমান্টিক-কবিগ | মানুর অর্থন 


কথিত লেফট উইং কবিতা-পত্রিকার লগে সম্পর্কিত অহিল। 
কনিপীড়নেৎ্ত কবিতার অনুপ্রেরণা পাছে। 


৪৬ 


ডিলান টমাস 

ছিডুরি মি যে কুটিহানরে 
ছিড়রি মি যে রুটিহানরে উহান আছিল শসা আকদিন 
এরে মদ বিদেশী লতেদে 

কলগণৎ বুরিয়া আছিল; 

দিনেদে মানুয়ে বার রাতির বৌহানে 

নঙাদেছে শস্যহানি, দ্রাক্ষার আনন্দ নষ্ট করে দেছে ! 


আকদিন এরে বৌয়ে গ্রীন্মর রকত 

গরে করেছে আঘাত সাজাছিল দ্রান্মণরে যেতাই 
আকদিন এ রুটি এহান 

বৌহানাৎ হারৌ অয়া আছিল শস্যৎ 

মানুয়ে বাগেছি বেলি, আচুলিয়া লামাছি বৌহান ॥ 


তি যেতা দেহ, যে রকত জঙেয়া বেলার 
£সঙ্গতা আনের মারেয়ে, 

শস্য উতা, দ্রাক্ষা উতা 

জরম অছিল নাই ইন্দ্রিয়র রসেদে মারাদে 
মোর মদ তি পিয়র, 


ডর তি মোর রুটিহান ॥ 


প্রভাব পড়েছিল 
য়েয়া বিংশ-শতান্দীৎ গুরুত্বপূর্ণ 
অছ্ে। 54176 আন্দোলন 


আহান । অতিরিক্ত মদাপান করানি 


৪৭ 


হ্যাস্টার কোলমনজেল 
থাইনার সাদে মানু 


থাইনার সাদে মানু 

নিজর দামহে লেপকরতারা তানু । 
যিশুরে.নাগই নিজরে বেছল তাতে, 
জুডাসে তাংখা তিরিশহানর কাতে। 


মোর অধ্যাপক মারুপ আগই কবিত। এহান ঠিকপেয়া মোরে অনুবাদ করানিরকা মাতেছিল । কবি এগ 
সম্পকে যোরাং বিশেষ কোন তথা নেই । 


৪৮ 


আমেরিকান কবিতা 


রস পে আনৌররান লারা ইতর আইভরি 
মাহিত্যিক-ভাষা আহানর, পরিচয় আহানর অন্বেষণর ইতিহাস | আমেরিকান-এতিহ্যহান 
মূলত ইয়োরোপিয়-এতিহ্যর ধারা আহান। এরে ইয়োরোপিয় ধারা এহানাতত হাতে হাতে 
হার নিজর তঙাল পরিচয় আহান সৃষ্টি অইল । 

ওয়াল্‌ট হুইটম্যান পয়লা আমেরিকানগ যেগই কবিতাৎ নুয়া পরীক্ষা আহান, মুক্ত ছন্দ 
আহান আনিয়া প্রথাগত কবিভাত্ত তঙাল অনার চেষ্টা আহান করেছেগ। ১৮৫৫ 
হুহটম্যানর 'লিভস্‌ অব খ্রাস' গ্রকাশ অনার পিছেদেত্ত জনপ্রিয়তা অর্জন করেছিল । তার 
কবিতাৎ প্রাচুর্য, ভোগবাদ বার নীতিবিরুদ্ধতা হান পিছেকার স্যান্বার্গ, পাউন্ড, কামিংস 
বার হার্ট ক্রেন*রমা শাতছে। এলেন গিন্স্বার্গর সাদে কবিয়ে পেয়া তারাং খণস্বীকার 
করের । পিছেকার কবি এতাই হুইটম্যানরে তানুর আত্মিক-অগ্রগামীগ বুলিয়া গ্রহণ করেছি। 
আমেরিকাৎ শিচ্চিল নাগই ইয়োরোপেউ তার কবিতা নুয়া নুয়া কবির অবশ্যপাঠ্য আছিল । 
এমিলি ডিকিনসনর প্রভাবউ বিংশ-শতান্দীর কবিতারমা অতিসঙ্কীর্ণ কিন্তু গভীর আয়া 
পড়েছিল । আরাক কবি আগর, বিশেষ করে তার 17০ 548৪ কবিতা উঁহানর প্রভাব 
পো'াংপড়েছিল। 

এসাদে করে ধলা-আমেরিকার কবিতা তার নুয়া বিশিষ্ট রূপ আহান, স্থাতন্র্য আহান 
বিসারেয়া পেইল। 

বিশাল দেশ আমেরিকাৎ বিচিত্রধারার সম্মেলন অছে। আফ্রিকান দাস তাই তানুব 
বঞ্চনা, দুঃখ, জালাল নুয়াধারার কবিতা ইকরতারা যেতারে আমেরিকান-কবিতা বুলে 
পারিয়ার কিন্তু আঁমেরিকান-এতিহ্যর বাহক বুলে নুয়ারিয়ার। এরে কবি এতারমা 
'বগ্থবিখ্যাত অছেগ ল্যাংস্টন হিউজ। 

আরতাউ বিচিত্র বিশালতা আমেরিকান-কবিতাৎ দেহিয়ার ৷ আজিকার যুগে আমেরিকান- 
ববিতা এরে ধারা এতা হাবির সংস্শ্রণল নুয়া অয়া স্ট্যাটু অব লিবার্টি'র সাদে উচয়া আছে। 


৪৯ 


হেনরি ওয়ার্ডস্ওয়ার্থ লংফেলো 


কাড়গ বার এলাহান 


কাড় আগ মিতে এরাদিলু শূন্য, 
কুরাং পড়িল নাপেইলু বিসারেয়া; 
কতিয়ো তৃরায়া গেলগাতা উগ থাং 
আহিগিল মিতে না দেখলু নাই চেয়া। 


এলার সুরগ বৌহানাৎ মি দিলু 
কুরাং পড়িল নাপেইলু বিসারেয়া 
দৃষ্টি যেগর নিয়াম সেয়া হবা 
উগই দেহানি কুরাঙ গেলগা গেয়া। 


কতদিন পিছে পেইলু ওক-জারিৎ 
এলাহান বার মারুপর নারগৎ 
পেইলু নুংশি অয়া আছে হাতে হাতে । 


হেনরি ওয়ার্ডস্ওয়ার্থ লংফেলো (১৮০৭-১৮৮২) আমেরিকার জনপ্রিয় কবিগ । তার !সাযা। 011119বার 
উহানর অনুবাদ "জীবনসঙ্গীত' (হেমচন্দ্র বন্দ্যোপাধ্যায়) ছাত্রছাত্রীর পরিচিত কবিতাহানি । 


৫০. 


এডগার এলেন পো 


হেলেনরে 


হার বপহান হেলেন মোরাং অছে 
থাইনাকারৌ তরণীগি নিসিয়ার 

এপপ লালয়া নুধশি সাগরহান 
বিদেশীরে আনে দেছিলতা এরে পার। 
মাটি এহানাৎ নিজর দেশহানার ॥ 


এমন্ত উয়ে ঠুকরে দেছিল ঠই 
হায়াসিস্থ চুল, শাৎ মহাকাব্যর 
নায়াড তোরাং পাছু মি নিজর দেশ 
শ্রীসর মহিমা তোরাংহে গাল অর। 
তোরাং বিকাশ রোমর সম্পদর ॥ 


নর্তিগ তিতে দেহুরি গবাক্ষর 
উবা অয়া মুঙে আছৎ প্রতিমা স্থির 
মাতে দরেছৎ পিতারেই থংমেই 
উজ্জ্বল মায়া তোরাংহে সাইকির । 
তীর্থর দেশে ফাম তি অন্সরীর ॥ 


এএগার এলেন পো (১৮০৯-১৯৪৯) য়ারিয়ো ইকরেছে। সাধারণ পাঠকরাং য়ারিল পরিচিত। তার 
1০০) কবিতা গুহান পাকরানিরকা বোদলেয়ারে ইংরেজি হিকেছিল। 'হেলেনরে' কবিতা এহানৌ 


বখাতহান। 


৫১ 


ওয়াল্ট হুইটম্যান 


মি হুনৌরি আমেরিকাই এলা দের 


মি হুনৌরি আমেরিকাই এলা দের, হুনৌরি বিচিত্র রাগ-রাগিণীর । 
মেস্তরিগর এলা, নিজর নিজর এলা হারৌ অয়া, পাংকালহানে 
ফৌয়রগা মাহেই, 
রুকমেস্তরিগই রুকগ বার তক্তাহান মৌয়েইতে এলা দের 
রাজমেস্তরিগই এলা দের কামহান অকরতে, কামহান লইকরতে, 
নৌউলিগই এলা দের নৌগর, নাবিকগই বাম্পীয়-নৌগর এলা দের 
ডেকহানাৎ বয়া, 
বেঞ্চিহানাৎ বয়া এলা দের চর্মকারগই, টুপি বেছেরগই উবা অয়া এলা দের, 
রুক সেদার গর এলা, খেতিআলাগই আলে যিতেগা বিয়ানে, 
বেলিটিকর পরে জিরার বাকা, বেলি হমেইতে। 
মালকগর নুংশি এলাহান, কাম করিরি কইনাগই, নিলগই 
ফুতি হিতে, ফুতি ধইতে- দিতারা এলা। 
হাবিয়ে দিতারা তার, তেইর এলা, নিজর নিজর ওতাল 
দিন এহান তারাং যেতা আছে তার, রাতি শাত-হবা 
তেজী গাবুরাপুয়েই পুরিজেলেয়ে, ইতাও মারুপর সাদে 
নার্গ এরা দিয়া, তানুর বলীপাংকাল এলা। 


লুইসিয়ানাৎ ডাঙর অর ওক জার 


লুইসিয়ানাৎ দেখলু ওক আকজার ডাঙুর অর 
আকখুলাগ উবা অয়া আছে, ডেঙ ওঁতাত্ত লামছে ইসাঙ 
মারুপ-মাসাং নেয়া ডাঙর অছে, পাতার ঘনছে আসাংপাৎ 
তার পাংকাল্পা ইজ্জু কামনার খৌরাঙহানে নিংসিং করেদের মোরে, 
আচানক অয়া খালকরুরি কিসাদে করে টটরার হারৌপা পাতার 
ভাষাহান আকখুলাগই, কাদাৎ মারুপ-মাসাং নেয়া, 
৫২ 


মি হারপাছু মিতে নুয়ারতৌ, 
পাতা কতহান আছে ডে আগ বাণিয়া ্গৎ বেড়েইলু ইসাং খানি 
উপেইত্ত আনিয়া, মোর গরে মোর আহির মুঙে থদিলু উগ 
গ্রিয় মারুপরে নিংসিং অনারকা নাগই 
(কিয়া বুলুলেতে হাদি এহান তানুর য়ারি নায়া আর কিততাউ না খালকরেছু) 
ডেও উপ মোরাং আচানক চিনহান, মোরে নিংসিং করুয়ার 
পৌরুষ আছে প্রেম, 
যেতাউ অক, ডাগুর ওক উজার, আকখুলাগই লুইসিয়ানাৎ 
ওয়াই-সাঙ লপুক আগৎ ঙালয়া আছেখাঙো 
জনম এহান হারৌহানে কথা মাতের, মারুপ নেই প্রেমিকা নেই কাদাৎ 


মি জানু হবা করে- মিতে নুয়ারতৌ । 


তোরে 


হে অচিন গিরক, পথে যিতেগা তোরে উনা অয়া, তি 
মোরে মাতানি মনেইলে কিয়া না মাতেইতেইতা? 
বার মিয়ৌ কিয়া তোরে না মাতেইতু? 


ইইটম্যান (১৮১৯-১৮৯২) আমেরিকার খেসিডেন্ট অন্রাহাম লিংকনর সমসাময়িক কবিগ। 
মৃত্যুর পিছেদে ইকরেছিল 00416010 4% (0101. কবিতাহান বিশ্ববিখ্যাত অয়া আছে। তার 
০5 ০ &৭55 তারে খ্যাতির উচ্চ-চুড়াগৎ কাকরেদেছে। এহান অচিরাচবিত 
বে স্বীকৃত অছে বুলানি যাকাবের 


৫৩ 


এমিলি ডিকিনসন 


কবিতা 


ত্রীম্মর হাক এহানরে চানাহানে 
কবিতা আহান, লেরিকহানাৎ নেই, 
প্রকৃত কবিতা পলেয়া যারগা চানে ৷ 


দান 


এ জনমে মিতে নাদেহেছু বিল, 
নাদেহেছু সাগরৌ, 

শণ কিসাদে মি উহানতে জানু নাই, 
হারপাছু উগো। 


ঈশ্বররে মি কোনদিন নামাতাছু, 
না জানু বব্ণহান, 

উতাউ কিমে মি হারপাছু, হারপাছু, 
পাচ পারা তার দান ॥ 


তোর লগে 


মরুভূমিরমা তোর লগে থাইলেতে, 
তিরাসহানাৎ থাইলে কাদাৎ তোর, 
তোর লগে থানা মাংকেই-বনে মিতে 
নিংসা আহান বাঘর সাদানে অর ॥ 


হে প্রিয় 


হে প্রিয় তি দিলে দুহানর অধিকার 
প্রেম আহানর নাঙ, 
ভগবান, তাও তৃপ্ত অনার কথা 


পেয়া উহানর চাউ। 

তি মোরে দিলেতা দুঃখর সীমানাগ, 
সমুদ্ধ আহানর 

চিরকাল বার সময়হানর হাদিৎ 

মি বার চেতনা তোর ॥ 


এমিলি ডিকিনসন (১৮৩০-১৮৮৬) মরানির পিছেদে সম্মানর অধিকাবীণীগ অইলি। হুইটম্যানর আগে 
তেইবৃতুয অছে। উতাউ বর্তমান শতানীর পক্ষিতে তেইর কবিতা সমসামধিক অয়া আছে। 


৫৫ 


এডউইন আরলিংটন রবিনসন 
রিচার্ড কোরি 


রিচার্ড কোরি যেবাকা শহরে গেলগা, 

আমি ফুটপাথর মানু এতাই তারে চেয়া থাইলাং 8 
মুরগত্ত জাঙহান পেয়া জদ্রলোকগ 

হবা, চেংকাম্পা রাজার পৃতকগ পারা । 

ডাউর ঠেকহান নেই, ফিজেতৌ ওসাদে; 
গুড-মর্নিং বুলল উবাকা আমার মারেই পেয়া চণ্ল অইল। 
আটিয়া গেলগা ওুঁবাকা ঙালহান ঝলকেইল 

নিয়ামপারা বরা, রাজা আগরাংতৌ জিডে। 

কতি হবা ব্যবহার । 

যেতার আহিগৎ পড়িল, খালকরলাং, 

মিরে তা-পারাগ অইলুইছতে । 

আমি বার এগদে কাম করিয়া হিনপেইলাং, 

বাসেয়া থাইলাং মিঙালহানরকা, 

খানারকা নাপেয়ার মাংস, গালেয়ার রুটিহানরে, 

বাকা ইম্পানি বসত্তর রাতি আহান রিচার্ড কোরি গরে গেলগা 
মুরগদে লিৎকরে দিল গুলি আগ। 


এডউইন আরলিংটন রবিনসন (১৮৬৯-১৯৩৫) কবিতা ইকরানির সনাতন এতিহ্য হানর বাহকগ। 
কবিতা এহান তার হাবি কবিতার সাদে ছন্দমিলরহান অইলেউ পত্রিকার রিপোর্টর সাদে য়ারিহান দিয়া 
গেছেগা কবিয়ে। রবীন্দ্রনাথে কবিত৷ এহানর বিষয়হান হবা করে আনেছে তার অনুবাদহানাৎ। এপেই 
রবীন্দ্রনাথর অনুবাদ উহানরে অনুসরণ করানির চেষ্টা করেছি। কবিতা এহান সম্পর্কে রীন্দ্রনাথে 
মাতেছে- “যেহান সুস্থ বার সুন্দর বুলিয়া প্রতীয়মান, উঁহানর অন্তরগৎ কুমপেই আকপেই সাংঘাতিক 
নুয়ারা আহান আছে । যেগরে বরাবালাগ বুলিয়ার গর পর্দাহানর পিঠিৎলুকেয়া আছে উপবাসী আগ ।" 


৫৬ 


বিয়ান 


নি্কলঙ্ক শুভ্রফিজেৎ দেবদূত আগ আয়া, 

চম্বন দিল রাতি এহানরে ৪ গুমে আছিলিতা ডায়া। 
লাজে রাঙা অয়া হজাক অইলি, গেলগাতা দূতগৌ 
মানুয়ে মালা- *আহিল বিয়ান', আছে কতি নৌ নৌ ॥ 


পল লবেন্স ডারবার (১৮৭২-১৯০৬) অমাটিক বিখ্যাভ কবিগ নাগই । সংকলনে তার কবিতা নাউ থাব। 
বর্তমান অনুবাদগ্রন্থ এহানাতৌ থানার কথা নাগই । কবিতাহান হবা পেয়া যৌকরানি অইলভা | 


৫৭ 


এমি লোয়েল 


মহিলা আগ 


তি হবা, তি মত, 

পুরানা অপেরা আহানর সুরগ 

হার্পসিকর্ডে বাজের পারা; 

অথবা বেলির মিঙালর বন্যাৎ রেশমি ফুতিহান পারা 
অষ্টাদশ-শতান্দীর অন্দরমহলর মজলিশ-কোঠাগৎ। 
তোর আহিগিৎ 

আয়ু লয়য়া জঙেছে গোলাপর লাগেছে থংমেইহান, 

বার তোর আত্মাণর নুংশি 

পাতলা অয়া শিলছে 

মাকুম গাটেছি বয়মগর মারইর ডাট গৎ্হান। 

তোর আধা নারগই মোরে হারৌ করের, 

চেইতে চেইতে পাগল অউরি 

তোর তিলছে মাচুল। 


মোর তেজহানতে নুয়া হংকরা রাঙা পইসাহানর, 
তোর জাঙহানাৎ থইলু উহান, 
তার ঝরক-ঝরক ঙালহানে তোরে হারৌ করে পারতই সাৎ। 


এমি লোয়েল (১৮৭৪-১৯২৫) তেইর কবিতাৎতৌ কবিতার উন্নতিরকা করেছে কাম উতাল বিখ্যাত অয়া 
আছে। কবিগ হিসাবে ব্যর্থ অইলৌ তেইর প্রভাব, বিশেষ করে ইমেজিস্ট (7788) আন্দোলনর প্রভাব 
আমেরিকান-সাহিত্যৎ নিয়াম। এজরা পাউন্ডে বিদ্রুপ করিয়া তেইর আন্দোলন উহানরে তেইর নাউহানর 
লগে তিলকরিয়া এমিজিস্ট (/0738,0) বুলল। 

রবীন্দরনাথে আধুনিক-কবিতার আলোচনাধসঙ্গৎ এরে কবিতাএহান অনুবাদ করেছে। বিষ্ণু দে'র মতে 
রবীন্দ্রনাথর অনুবাদ উহান খানি বিকৃত। তা নিজে আরাক অনুবাদ আহান করেছে। এপেই মুল 
কবিতাহানাত্ত অনুবাদ করিয়া দিলাং। কবিতা এহান সম্পর্কে রবীন্দ্রনাথ বন্তব্যহান- 'এরে আধুনিক 
পয়সা এহানর দামতে কম, পাংকালহান নিয়াম, বার এহান নিয়াম স্পষ্ট ,টং করে বাজের আজি-কালিকার 
সুরগৎ। পুরানাকালর মাধুরী উহানাৎ নেশা আহান আছে কিন্তু এহানরতা আছেতাই স্পর্ধা ।' 


৫৮ 


রবার্টফ্রস্ট 


তুষার জঙের গোধুলিৎ বনহানর কাদাৎ খাময়া 


কার বনহান এহান মি হারপাছু। 
গাঙহানরমা আছেনাই তার গর; 
বাসাছু এপেই নাউ দেখতই তাতে 
চানা মনেয়া মি বনহান তুষারর । 


মোর গরাগই আচানক অয়া আছে, 
কিতাথাঙ এরে কলগ নেয়ছে ফামে, 
বরফ অলছে হদর বনর হাদিৎ, 
কতিও আধার মাদানে কিতার কামে । 


গরাগই লরাদিল তার ঘষ্টিগ 
আংকরেরতা অছেতানা কিতা লাল, 
শব্মহানতে ইমে দের বৌহান 
তার লগে জগ্ডের তুষার পাল । 


গতীর এ বন আধার, অছেতা হবা 
মোরতা আছেতা করেছু অঙ্গীকার, 
গুমানির আগে ডিগল পথগ আছে, 
গ্ুমানির আগে ডিগল পথগ আছে। 


রবার্ট ফ্রস্ট (১৮৭৪-১৯৬৩) কবি রবার্ট থেভসর মতে বিশ্বমানর প্রথম আমেরিকান-কবিগ । তারে মাস্টার 
পোয়েট বুলতাবা, কারণ তা প্রাচীন ইয়োরোপিয়-গ্রতিহাবে অস্বীকার নাকরেছে বা পূর্ব 
নাকরেছে, উতারে আমেরিকান-ভাষা বার আবহাওয়ার উপযোগী করেছে। 


রৌ অনুকরণ 


৫৯ 


কার্ল স্যান্ডবার্গ 


হারো 


যেতা অধ্যাপকে জীবন এহানর অর্থ বুজা দিতারা তানুরাং 

আংকরলুগা কিহানরে হারৌহান বুলতারাতা । 

বিখ্যাত কর্মকর্তা যেতাই লিসিং লিসিং মানুর কামর গ্রভুত্ব করতারা 
উতারাং গেলুগা। 

তানু হাবি মুর জাকারেয়া মুক্সি দিলা, খালকরলা মি তানুর লগে 
ফাগি করৌরিতা। 

উতার পিছেদে আকদিন লাংমইচির মাদানে ডেসপ্লেইন গাটর পারগদে 
বুলতেগা 

হাঙ্গেরিয়ান মানু গুট আহান দেখলু গাছর তলে, তানুর জেলেই বার শৌ 
উতাল 

গাছর তলে আছি, আতহানাৎ বিয়ারর টিন বার একোর্ডিয়ান আগ । 


কার্ল স্যান্তবার্গ (১৮৮৭-১৯৬৭) উবাকার শিল্প বার সমাজরীতির বিরুদ্ধে বিদ্রোহ করেছিল । তা নিজে 
সঙ্গীতজ্ঞগ অয়াও তার কবিতাৎ সঙ্গীত নেই বুলিয়া মাঞ্ভারা । 
সযান্তবার্গর শহরগ শিকাগো ডেসপ্লেইনর পারগৎ। তার 'শিকাগো" কবিতা উহানর প্রভাব 
'আমেরিকান-কবিতার গজে নিয়াম অয়া পড়েছে। উহান /1-1১990%-র নিদর্শনহান। স্যান্তবার্ণে মানুর 
ীবনযাত্রা, এলা বার নারগ নিজর কবিতাৎডালে দেছে। 


৬০. 


ওয়ালেস স্টিভেন্স্‌ 
পার্ক আগৎ শুন্যতা 


সার্চ... কুংগ আগ তুষারর গজেদে আটিয়া গেছেগা, 
আগই বিসারার.তা হার নাপাছে কিহান। 


রাতিকার আধারে পারগণ্ত সেচিয়া গেছেগা শৌগর সাদে 
মাগুছেগা কুরাং। 


টেবিলহানাৎ জেলা আগই বেলেয়া গিয়া 
পাহুরে পড়েছেগা গিটার আগর সাদে। 


এহান ও মানু ওগর অনুভূতিহানর সাদে 
যেগই আগেকার গর আগ চানারকা আলথক অয়া আহেছে। 


চাকা বুলের গার অক্ষ আগৎ চারিবারার বৌহান, 
তার আউুরলতর মলপাকগর তলে । 


ওয়ালেস স্টিভেনস (১৮৭৯-১৯৫৫) আইনব্যবসায়ীগ আছিল । কবিতার গঠনর বারাদে তা নিয়াম দৃষ্টি 
দিল। কবিতাহান নিখুত অনার বারাদে তার লক্ষ্যহান। 


৬১ 


কথার কথাহান 


প্লামগি 
মিখাছু 
আইস-বক্সগণ্ 
যেগি আছিল। 


যেগি 

তি থ' থাইবে 
বিয়ানে 
খানারকা। 


ডাক্করেদিছ 

কতি হুয়াৎ অছিলতা 
কতি ঠুম 

কতি ইড। 


উইলিয়াম কারলোস উইলিয়ামূস্‌ (১৮৩-১৯৬৩) চ্লিশবছর চিকিৎসকগ আছিল । অবশ্য উতার 
আগেৎতৌ কবিতা ইকরেরগ। কবিতা ইকরানি অকরল বাকা তা এজরা পাউন্তর মাকপগ অয়া 
ইমেজিস্ট-আন্দোলনল প্রভাবিত অছিল। ভাষার কারিগর কৰি এগই শব্দগণ বার বাকছন্দল কাম করেছে। 


৬২ 


এজরা পাউন্ড 


এলাহানর লয়নির পদগি 


হে মোর এলাহানি 
কিয়াকা তুমি এমাটিক আশাহানিল, বার 

এমাটিক মনেয়া মানুর মেইথগেদে চারাইতা 
মাউছেগা তোমার মরণহানি পেইতারাই থা? 


বিয়ানর এলাহান 


টোরাতলর লপুকগর তিঙা মতছে 
লিলির পাতার সাদে ইউ 
তেই মোর কাদাদে ডায়া আছিলি রাতি ফুয়ানির পরে । 


নিঙউল আগ 


গাছ আকজার মোর আতহানিৎ, 

মোর পাম্পলগিদে কাছেগা মারা 

উজার ডাগর অছে মোর য়াহানাৎ 

তলেদে 

ডেউগাল তা মোরাংত নিকুলেছে আতহানি অয়া। 


গাছজার তি 

ইসাংতি 
ভায়োলেট ফুলগ তি, গজেদে বৌহান 
শৌ আগ- কতি গজেদে- তি 
পৃথিবীরাধতে এতা হাবি আপাঙর য়ারি। 


নন্দনতত্ত 


ফতকরা ফুতিফালি পিদেছি কনাক শৌগি, 

নুয়া জ্ঞান আহান পেয়া, 

খেলানিহান এরলা, তেই যেবাকা কাদাদে গেলিগা 

ছিড়া জুতা পিদেছি উতাই চিকারি দিলা 

চেই ! এরে চেই ! কতি হবা অছেতা 

ওঁতার তিন বছর পিছেদে 

কনাক দান্তে গর নারগ হুনলু, তার নাঙ 

উহান হাবিহানতে 

মি হার নাপাছু_ 

কিয়া বুল্লেতে সিরমিওন গাঙ ওঁহানাৎ আক্কুড়ি আটগ 
শৌর নাও দাত্তে, 

আক্কুড়ি চৌদ্দগর নাঙ কাতুন্ুস: 

দিন আহান সার্ডিন মাছগ মাহেই জালহানাৎ হমাছিতা 

তার জেঠাজেঠি উতাই 

ডাঙর ডাওর রুকর বাক্স বুজতারা 

ব্রাশ্চিয়ার বাজাররকা; বার তা 

ফালদে ফালদে ডাগর ঙাল মাছ ওঁতা কাড়লর 

তানুর কাম ওুতাৎ নিয়াম্পারা বেরা দের; 

তারে ইম্পানি অয়া থানারকা মাততারা, নাউ হুনেদের। 

তা বাক্সগৎ্ মাছ বুজিং বুলতে নাদলা ওঁবাকা 

আগেত্ত বুজিয়া থছি মাছ তা আতেয়া, 

তাই তাই হারৌ অয়া হাতে হাতে মাতের 

ইমে আগেদে হুনেছিলু কথা তা 8 

কতি হবা অছে 

এহান হুনিয়া মি খানি কিতা আহান অইলু। 


এজরা পাউন্ড (১৮৮৫-১৯৭২) চব্বিশবছর বয়স অইল উবাকাত্ত ইয়োরোপ বার আমেরিকার 
কবিতাজগতে পরিচিত অছিল। ইলিয়টে তার বিখ্যাত গ্রন্থহান /45.10110 পাউন্ডরাং উৎসর্গ করিয়া 
তারে ৫১০ ০৩1 বুলিয়া উল্লেখ করেছে। 

শন্পনতন্্র কবিতা শুহানর সারসংক্ষেপ রবীন্দ্রনাথ তার আধুনিক কাব্য' প্রবন্ধ উহানাৎ উল্লেখ 
করিয়া মাতেছে- সুন্দরী নিঙলগরেও চা, সার্ডিন মাছগরেউ । এরে চানা এহান নৈর্যক্তিক- ইমে চানাহান, 
এহানর পারেডে চটি জুতার দোকানহানরেউ বাদ দেনা নাকরের।” 


৬৪ 


রবিনসন জেফার্স্‌ 


হারৌ 


হারৌ এহান দুঃখত্ত জিংুলী, হারৌ এহান মহান নাগই, 

শান্তি এহান মহৎ, শক্তি এহান মহৎ। 

হারৌ এহানরকা তেরা এতা পুড়তারাতা নাগই, হারৌ এহানরকা 

লাংটিয়াগই 

তেইর ছালিয়া পাখহানিল বৌহানাৎ বাহিরিতা নাগই 

টেঙারার গজেদে; হারৌপারকা নাগই মতছে টেভারাগ 

উবা অছেতা, বছরহানি পানিয়ে 

ডিগল দ্বিয়বারা খুলেরতা নাগই, 'মিতে টোরাগৌ নাগই 
পাহিয়াগো নাগই 

তেরাগৌ নাগই; মিতে হারৌ বিসারাউরি 

তোর বংশর সলহান, উতাউ লয়ইতেগা শান্তি এহানে 

ঘৌরাঙর আহিগি জাপদিতই। 


রবিনসন জেফার্স্‌ (১৮৮৭-১৯৬২) আধুনিক কবিগ অনা না মনেয়াও ভার কবিতা আধুনিক বার 
সমসাময়িক । 


৬ 


আর্চিবন্ড ম্যাক্লিস্‌ 
কবিতাশিল্প 


কবিতা আহান অনা থকর সকনি যাকরব বার ইম্পানি 
পরিপূর্ণ ফল আগর সাদে, 


মাততেই 
ডি-আুলিগৎ থাইনাকার পদকহানর সাদে, 


এ 


স্তব্ধ পুরানা নিয়াম ব্যবহার করেছি হিলগ পারা 
বাতায়নর কাদাৎ থাইতে থাইতে ইসাঙ ধরেছে__ 


কবিতাহান অনা থক শব্দহীন 
পাহিয়া পারে আহানর ফরহানর সাদে, 


কবিতাহান অনা কালর গতিহীন 
জোনাকহানর গজেদে কানাহান পারা 


এরাদিয়া যানা, ঘেসাদে জোনাকে মুকাদের 
রাতি বেড়াছে ডেঙ আকেইগি করে, 


আকেইহান করে স্মৃতি মনহানর-_ 


কবিতাহান অনা কালর গতিহীন 


জোনাকহানর গজেদে কানাহান পারা। 


কবিতা আহান মান্না অনা £ 
সত্য নাগই। 


হাবি দুঃখর ইতিহাস 
শন্য দুয়ারর পথগ বার মেপল পাতা আহান 


নঙেছে তৃণ বার সমুদ্বর গজর থংমেই দুহান_ 


কবিতা আহানে অর্থ মাতানি থকনেই 
অনা। 


আর্টিবন্ড ম্যাকলিস্‌ (১৮৯২-১৯৮২) হার্ডার্ডে আইন তামকরিয়া আছিল বাকা অপরিণত কবিতার 
লেরিক দুহান নিকালাছিল। গুতার পিছেদে প্রথম বিশ্বযুদ্ধৎ ক্যাপটেনগ অয়াফ্রান্সে গেছিলগা । 

তার কবিতার বাস্থিধি, নারগ বার অন্যান্য গুণ তাই তার হবা কবিতা তাই তারে সমসাময়িক 
আমেরিকার কাবতাজগতে কাবগৰ আসন আহান দেছে। 


ড৬৭. 


ই. ই. কামিংস্‌ 


মোর আঠ্ম্পি বুড়ি ইত্যাদি 


মোর আঠুম্পি বুড়ি ইত্যাদি 
লুসি মই কতদিন আগেকার 


যুদ্ধহানল মাতে পারলইছ বার তাথতো 
জিঙে ডাঙর কথাহান মালইছ-_ ঠিক 
হাবিয়ে যুদ্ধ লাগেছিতা 


কিতারকা 
আমার ইচে 


ইসাবেলে হংকরল লিসিং 

(বার 

লিসিং) মোজা নাউ 

মাতিং আঙেই মাচি না ধরানির কান-গুরুনি 


ইত্যাদি আতমোজা ইত্যাদি, মোর 
ইমাই আশা করেছিলিতা 


মি মরতৌ ইত্যাদি 

বীরগর সাদে অবশ্য মোর বাপকরতা 

নারগ বহে পড়িলগা গুজুরতে গুজুরতে এহান কিসাদে 
সম্মানর বার তা পারলইছতে এতার হাদিৎ মি 


পারাগ ইত্যাদি ইম্পানি অয়া পড়িয়া থাইল 
লু অরগৎ ই 

ত্যাদি 

(হপন দেহিয়া, 


তাদি, 
তোর মুকসির 
আহিণির আঠুনির বার তোর ইত্যাদির) 


এডওয়ার্ড এস্টলরিন কামিংস (১৮৯৪-১৯৬২) বিংশ-শতাজীর শিল্পজগতর বিখ্যাত বাক্িত্বপ। তার 
কিতা অনুবাদযোগ্য নাগই, কিয়া বুললেতে অনুবাদ কবলে ঝূপবৈশিষ্ট। হান নাথার। কামিংসে 
ক্যাপিট্যাল লেটার ব্যবহার নাকরোছে। 

জনতারাংত ব্যক্তিরে খেইকরানি উহান তার সাধনাহান। ভার কবিতাৎ ব্দরীপ, অনুভূতি, মুল্যবোধর 
সংমিশ্রণর লগে কর্তৃতু বার প্রচলিত প্রথারে ঠিকপানির পরিচয় পেয়ার 

বর্তমান কবিতা এহান কা 


হার্ট ক্রেন 


কালা খর্জনিগ 

ফাটকে আবদ্ধ আছে কালামানু আগ্রহ- 
সংসারর গাটেছি দুয়ারে চার ঠিলছে বিচার। 
বইতলর ছেয়াগৎ কালা মাচি কতি মারামক, 
তেলচরা আগ বার মাটিহান খুলে খুলে থার। 
ঈশপে বছিল ধ্যানে, খালকরিয়া পাছেগাতা চেই 
খরগোশ আগল বার ডুলবিগল তার স্বর্গহান। 
তার কবরর গজে এবাকাতে হিয়ালে হুয়রে 
বিলেয়া দিতারা এরে বৌহানাৎ সুমন্ত্রর তান ! 
আকখুলাগ কালা উগ ফাটকর বিতরে বহিয়া_ 
বুলে বুলে আছে তার সায্্রাজ্যর হাদিগ হাবিৎ 
বেড়েদে টাঙিয়া থছি খঞ্জানিগ বার দুয়ারেদে 
আফ্রিকাৎ মৃত পশু ঃ মাচিগিয়ে বেড়াছি গারিৎ। 


হার্ট ক্রেন (১৮৯৯-১৯৩২) ধোলবছর বয়সেত্ত উচ্চমানর কবিতা ইকরেছেগ। দি ব্রিজেস (14/0 
1)108৩) তার সুদীর্ঘ বার বিখ্যাত কবিতাহান। তেত্রিশবছর অনার আগে মরিয়া গেলগা কবি এগই 
কবিতার লেরিকশৌ আহান থয়া গেছেগা। উ লেরিক উহানল কবিতাপ্রেমিকরাংঅমর য়া থাইল । 


৭০. 


হরপগ 


হরপশৌ আগ তাপৃপ বাহিয়া থাইল 

ছেয়াগর বিচিত্রতাৎত নিকুলিয়া 

লাময়া থাইল কতহান, হিল আগৎ খানি জিরার 
ইস্পানি অছে বৌহানাৎ। 

থতাহান হুর অছে, জ্হানৌ। 


বুলন দিল, আলথক অইল 
ছেয়াগ বেকা অছে আধাহান, 
ইরাইরি অইল, গেলগা। 


মোর রকতহাবি তণ্তা অইল উহান হারপেইলু 
উগর সাদে অনার খোরাঙ আহান হমেইল মোরাং 
পবিত্র, কামুকতার প্রতীকগ । 


আকদিন মিয়ো অইতৌ । 


থিয়োডর রেটাকে (১৯০৩-?) 


৭১ 


ল্যাংস্টন হিউজ 


নিথো আগই গাটর য়ারি দের 


মি গাটহানি চিনেছু 

মি গাটহানি চিনেছু পৃথিবীর সাদে আদিম, মানুর শিংলেয়রমা 
আছে রকতর হুতেখতৌ থাইনাকারতা । 

মোর ঠই এগ লুয়ছে গাট আহান পারা অছে। 


বিয়া এহান কনাক অয়া থাইতে মি ইউফ্রেটিসর পানিৎ হিনাছু 
মি গরশৌ আগ হংকরেছু কঙ্গোর পারে, তেই মোরে গুম 
লওয়া দিল। 


নীল-নদীহানাদে চাছিলু, হংকরেছিলু উচ পিরামিড 
মিসিসিপিয়ে এলা দিতে হুনেছু যেবাকা আযাব লিংকন 
নিউ অরলিন্সে গেলগা, মি দেখলু উহানর অর'ছে 
য়াহান বেলিহান হমেইতেগা হাবিগ হুনাগ অছিল। 


মি গাট হারপাছু 8 
আদিম, গোধুলিছেয়ার গাট। 
মোর ঠই এগ লুয়ছে গাটহান পারা অছে। 


হার্লেম 


হপন আহানরে ডিলকরিয়া থইলে কিতা অরতা? 
হুকে পড়েরগাতা 

সার রইদহানাৎ থছি কিসমিসর সাদে? 

না কিতা বরনগর সাদে ফুলিয়া 

পুজ পড়েরতা? 


ণ্২ 


পচেছে মানুর সাদে গৎ আহেরতা 
না, চিনি দিয়া থছি 

আঠম্পা রস অলরতা? 

না, ভরিহানর সাদে 

লাময়া পড়েরতা? 

না, বোমাগর সাদে ফাটেরতা? 


শ্যাংস্টন হিউভ (১৯০২-১৯৬৭) আমেরিকার নিগা কবিগ, আমেরিকান-কবিতাৎ তার অবদান য়া 
গেছেগা। ভ্রীতদাসপ্রথার এতিহ্য, বঞ্চনা, দুঃখ, সমানাধিকার বার সম্মানর সালে যুদ্ধ তার কবিতার 
বিষয়বন্ত যেতাই কালা-আমেরিকার কবিভারে নুয়া শক্তিআহান দেছে। কাল মানুর অধিকাররকা শিচ্চিল 
নাগই,মানবজাতিরকা ভাব লালফাম কবিতার আতিয়ার । 


৭ 


আকখুরুম মি গেলুগা বাল্টিমোরে 
নুঙেয়ে বুজেছে মোর হাবি হৃদি ঠই, 

বাল্টিমোরর আগরে মি চেইলুতা, 
কুপকরে মোরে চেয়া আছে উগই। 


তাও মোরাংত ডাঙর নাছিল পাঙ; 
মুক্সিহানল চেইলু মি তারবেদে 


মাতল- 'নিগার' কতিয়ো সেঙয়া টাঙ। 


জেঠ মাহাত্ত মাঘ পেয়া আছিলুতা 
বুলিয়া চেইলু হাবিগ বাল্টিমোর, 

নিংসং অছু ইমে কথা ও চুটি 
অন্তরগৎ গিথিয়া আছেতা মোর 


মি চিনেছু ভাঙরিয়া গি আগ 


খালকরিরিতা সবর্গৎ পেয়া এসাদে অরতা ইমে_ 
তেই পারাতাই উঠতারা ডিলকরে 
কচুহান কালা দেবদূত তা লেইসিল থাইতারা 
উঠিয়া ডাল্ল, কালাচিংখেই পরে ॥ 


কাউন্টি কুলেন (১৯০৩-১৯৪৬) কালা মানু উতার অন্তরর জ্বালা কবিতা এতাৎ প্রকাশ করেছে । দ্বিতীয় 
কবিতা উহানর তির্যক মন্তব্য উহানে আমারে বিষাদরন্ত করের । 


৭৪ 


আফ্রিকান কবিতা 
স্যুপর খেরিগণ্ হটেনটটর এলা 


ইতিহাস, শোষণর ইতিহাস, পারার তলে য়া পশুগৎতৌ অধম করে মারানির ইতিহাস । 

এরে বঞ্চনা বার নিষ্ঠুরতার পরিচয় পাছি জাত আহান, যেতারে কবিতা ইকরানির 
অপরাধে বিচারর প্রহসন করিয়া ফারাচি দিতারা উতই তানুর দুঃখ তানুর বঞ্চনা উতার যারি 
কবিতারমা প্রকাশ করেছি। তানুর ওঁ কবিতা তা বিশ্বসাহিত্যৎ স্বতন্রধারা আহান অয়া 
পালছে। 

আফ্রিকান কবিয়ে ইংরেজি বার বিশেষ করে ফরাসিৎ কবিতা ইকরেছি। তানুর কবিতা 
উতা শিল্প হিসাবেউ সার্থক । আমি তানুর কবিতার নার উগ এপেই থায়াও অনুবাদেউ হারপা 
পারিয়ার। 


নর 


বেন্জামিন মোলায়েস 


ঈশ্বরে বর দেক আফ্রিকা 


আমার আতে আছে চুম ধাতু তার ব্যবহার 
মুষ্টিহানাৎ দরেছি নিংসা মাঙছে গ্রেনেড, 
ফারাচির আঙ, বুলেট বার মৃত্যুর হাদি হাদিৎ 
হারো, বান্দারা বার প্রেম। 

ঈশ্বরে বর দেক আফ্রিকা । 


রকতর মেঘর ঠিপে ঠিপে 

আমার চুম্বন, আমার প্রেম, 

চেই এরে অস্থির সাদে হিলর মাটি 

এরে দেশ এহানর পেপুরাই পেয়া ডাঙর আশা হিকেছি। 
তুপেছে আত,ফাটেছে পেটর বিতরেতত 

বেলির মিঙালে পাখ মেলেছে, 

ঠানা নাকরের অমর এলাহান। 
ঈশ্বরে বর দেক আফিকা। 


া091 5111547. /5১81৩8- ঈশ্বরে বর দেক আফ্রিকা । ১৮ অক্টোবর, বিয়ান ৭টা । দক্ষিণ-আফ্রিকার 
থিটোরিয়ার ফাটকগর দুয়াদে পুলছিলা কালা-আফিকান উঁতাই লৌদিলা_ ঈশ্ববে বর দেক আফ্রিকা 
বেনজামিণর অপরাধহান তা পারার তলে আছে আফ্রিকারে হজাক করানির কবিতা ইকরল । সভ্য 
মুখোশ গিদেছি দলা বিবেকহীন বর্ববতাই উহানর শাস্তি দিলাতা মৃত্যুদণ্ড। কালা-আফ্রিকার 
সঙ্গীতহান ইকরেছে কবি এগর বয়স উবাকা আছিলতা আককুড়ি পাচ বছর । দ্সিণ-আফ্রিকার 
ফারাচিহান থিংকরানিরকা পৃথিবীর হাবি বাষ্ট্রই 
মৃত্যু অইল কবির । কবি বেন্জামিন যোলায়েস অমর অইল । কবিতাহানৌ। 

হে অমর কবি বেনজামিন মোলায়েস। আমি বঞ্চিত বিষুপ্িয়া মণিপুরী এতাই থতাহান ডিফাদেছি নার 
এতাল তোর প্রিয়তম কবিতাহান আবৃত্তি কবিয়ার | 


এমে সেজার 


নিজর দেশহানাৎ আলথক অনা 

(অংশ) 
কালাচিংখেইর পরহানর পিছেদে, অতীতর বৌহান, নষ্ট অছে 
বিশ্বাস, না লয়য়। আছে নামাতেছি কর্তবাহান... আরতাউ 
কালাচিংখেইহানি, ইয়োরোপর বিয়ান ফুয়ানিহান 


এরাদিয়া যানা 

যেসাদে আছি হায়েনা মানু, চিতারাবাঘ মানু 
উসাদে মিয়ে৷ ইহুদী মানু আগ অইতৌ 
কাফের মানুগ 

কলকাতার- হিন্দু মানুগ 

হার্লেমর- মানুগ- যেগরতা- ভোট- নেই | 


দুর্ভিক্ষ মানুগ, অভিশাপ মানুগ, অত্যাচার মানুগ, তুমি তারে 
যেবাকাউ গ্রেপ্তার করে পাররাই, কিলা পাররাই, মারে 
পাররাই- হাই, হুত্রমেউ মারে পাররাই- কারান কিৎতাউ 
মাতানি না লাগের- কারণ দেহ্য়ানি না লাগের 


ইহুদী মানুগ 
জাতিহত্যা মানুগ 
কুকুরশৌগ 
ভিক্ষুকগ 


হত্যা করে পারতেইতা মেম মহিলা আগর সাদে শাত-হবা মেইথঙহান পারা 
অনুতাপ আহান যেহানে খাংলাগেছে স্যুপর খেরিগণ্থ হটেনটটর মুর আগ পেয়াঃ 


মি নুয়া করে আবিষ্কার করানি মনাউরি মহান বক্তৃতার রহস্য, মহান পুড়ানি। মি 
উচ্চারণ করানি মনাউরি বৌবরন ।মি উচ্চারণ করানি মনাউরি গাট । মি উচ্চারণ 
করানি মনাউরি বৌবুলুনি । মি উচ্চারণ করানি মনাউরি পাতা, মি উম্চারণ করানি 


প্‌ 


মনাউরি গাছ। বরনজুরিহান লেহে মি চিচ্চুপাগ অনা মনাউরি, ইনি মনাউরি 
খুয়ার বিন্দুগ লেহে। উন্মাদ রকত যেসাদে আহিগির তাপ হুতগৎ গড়গড়েয়া 
পড়ের, উসাদে শব্দ আকেইগিরে মি গড়গড়৷ দেনা মনাউরি পাগালা গরাগির 
সাদে, নুয়া শৌগর সাদে, ফাটেছে সেলকমর সাদে, কারফিউর সাদে, মন্দির 
চিহুর সাদে মাটির তলে গাতাছি মণি যেতাই খনি-শ্রমিকরে স্পর্ধা করের 
গুঁসাদে । যে মানুগই মোরে হার নাপার । উই বাঘর চিকারিয়ো হার নাপার। 
কালাচিংখেইর পিছেদে এরে দেশ এতা, যেতার অতীতর বর্ণনা শিলালিপিৎ নেই, 
এরে পথ এতা যেতার স্মৃতি নেই, এরে অনুভূতিহীন বৌ এতা । 

উহানে কিততাউ অইলথাঙ ? 

আমি কথা মাততাঙাই । আমি এলা দিতাঙাই । আমি লৌদিতাঙাই। 


পর্ণ নারগ, মহান নারগ, তি অইতেই আমার কল্যাণ, তি দেহেইতেই আমারে 
পথগ। 


শব্দগি? 

অ, হাই শব্দগি! 

যুক্তিহান, তোরে মি নিযুক্ত করলু মাদানর বৌহান। 
কর্তৃত্বর থতাহান, তি চাবুকর ফুলগ অগা। 
সৌন্দর্য, তোরে হংকরলু হিলগর দরখাস্তহান 
আহ! মোর যবক্ষার সম্পদ ! 

আমি তোমারে ঘৃণা করিয়ার থাংতে, তি বার 
বুদ্ধিবিকৃতির লগে, জবির মেইপুল পাগালামির লগে 
নরখাদকতার লগে 


এশ্বর্য, লেহেইক 

যে পাগালামিহানে নিংসিং অর 
যে পাগালামিহানে চিকারি দের 
যে পাগালামিহানে দেহের 


৭৮ 


যে পাগালামিহানে নিজরে শিকলেণ্ত মুক্ত করের 
আরতাতে তি হারপাছৎ নাই 


২বার ২এ৫অর 
বনহানে মেকুরগর সাদে রহের 
গাছজারে শ্বিগত্ত আসুলদের বাদাম 
হাকহানে দাড়িগাছি আছুরার 

চে 


চ ্ 


আমিতে কুগগি বার কিতা ? প্রশংসনীয় 
প্রশ্নহান। 

ঘি গাছ আকজার অদ্ছু 

বার এরে ডিগল গাছ এজারর জাংহানে 
পৃথিবীহানাৎ বিষর ডাঙুর গাত মাহেই খুলেছে 
আড়র বিশাল নগর মাহেই খুলেছে। 


এমে সেজার (১৯১৩) ফরাসি-ভাষাল ইকরের কৰিগ। তার 17007 10 চায় ২00 17400 
কাবাগন্থহানর অংশ আহান এপেই অনুবাদ করেছিতা। দীর্ঘকবিতা আহানল লেঙছে বাব্যখহহান। ফরাসি 
সুররিয়েলিস্ট-কবিগ হিসাবে সম্মান করতারা। 

আদ ব্রেতে আমেরিকাৎ পলেয়া গেছিলগা বাকা ফুতির দুকান আহানাৎ তার কাবতার কপি আহান 
পেয়া মন্তব্য করেছিল- বর্তমানযুগৰ শ্রেষ্ঠ লিরিকেল ভন্তগত্ত কম নাছে তার কবিতা । 3৩17)1977% 
[91৬ 140এর মুল বিষয়বন্ত্রহান নিগ্রোসঘপ্রদায়র ভবিষ্যৎ । ফ্রানতস ফেনন, মেলকম-৮ বার যে 
অলিম্পিক ক্রীড়াবিদ মেক্সিকো অলিম্পিকে কালা দস্তানা পিদিয়া আতহানি ভুলেছিলা_ তানুর ভাবধারাল 
গরন্থহান । রাজনৈতিক বার কাব্যিক আদর্শ সংমিশ্রণ অছে তার লেরিকহানাৎ । 
জার1:0.0010100র মেয়রগ বাব ফ্রেঞ্চ নাশানেল এসেম্লির ডেপুটিগ আছিলগ । 


৭৯ 


লিওপোল্ড সেদার সেঙ্ঘর 


কৃষ্াজিনী 


হে নগ্রিকা কৃষ্পাঙ্জিনী 

তোর তাজা রঙহানল সাংকরেছৎ দেহপ্রতিমাগ, লাবণ্যলেখা, 

তোর ছেয়াগৎ ডাঙর অঙ্ছু, মোর আহিথম গুরেদে কঙালা আতহানিল 
চা, তোরে কিসাদে বেলিটিকহানাৎ পেইলুতা, 
খৌরাঙর অলকা তি, গারগ ঠিকদেছত তণ্তাহানতি 
তোর ফিবামহানল বুকগৎদিলে বগ্রপাতর ঝংকার, ঈগলে বিদ্যুৎ 


ছেয়ায় বেড়াছে নগ্নিকা, 

পূর্ণ অছৎ মজা ফলগ, কালা মদর মাম হারৌহান, 

তোর মেইথঙহানে মোর থতাহানাৎবুজাদের এলা, 

ঘাসে বুজেছে লপুক এগ থেঙছেগা দুরেইর সেঙ হাকহানাৎ 

ঘাসর লপুক এগ নিকৃকরল পুবর বৌয়র তপ্তা আলিঙ্গনহানাৎ 
ডাক এগ কিসাদে সাজেছে, টিংদেছি চামহানে পুংলল দের গন্ভীর- 
বিজয়ীর আঙুলির সাদে হবা করে। 


নগ্ন নারী, ছেয়ায় বেড়াছে নারী 
ঘৌর সাদে মেরমের করের নানহান, ফুঁদিলে না কুচর 
বীর আগর বুকগৎ গুমজেছৎ 

মালিকুমারর বুকগৎ আছৎগুমে 

অরিও আগ অদৃশ্য ফঙহানাৎনিক্করের, তোর কালা চামহানাৎ 
মণি বার তেরায় খাঙ লাগের 

হারৌ আহান, তৃপ্তি আহান ঠইগ বুজে, গোলাপর হুনাই 
ঢউগ অর কালা চামহানাৎ 

তোর চুলগাছিৎ মোর আশা নিরাশার খেলা 
তোর আহির পুয়াৎআটের ভবিষ্যতর বেলি 

নগ্নিকা কৃষ্ণা মামহান 

জনম এহানর মারাজারা বুজানিরকা হবাহান 


৮০ 


তার আগে তোর উউ মেইথগুহানর মাধুরীর মন্ত্রহান করে 
িরকালর আসনহানাৎ 
থছু তোর দেহগর ভাক্কর্য । 


লিওপোল্ড সেদার সেজ্ঘর, সেনেগালর রাষ্ট্রপতিগ। রাষ্ট্রনায়কগ অয়া কবিতা ইকরেছেগ নাগই, বিখ্যাত 
কৰি আগই নাষ্টরপতিগ জছেগ । অতি সম্মানীয় কবিগ । 


৮১ 


আগোস্টিনহো নেটো 


ইমা 

(দুর্ঘখতা কুম্গি পারা কালা মালক্লকেই যেতার শৌজিপুত দূরেইৎ গেছিগা) 
তি মোরে হিকেইলেতা বাসানি, আশা করানি 

যেসাদে তি করলে ধ্বংস অনার কালে 

মোর বিতরেদে 

মোরাংতে জনম এহানহে হত্যাকারীগ ও হারনাপাছি প্রত্যাশার 
মি আর না বাসাউরি 

মোরেহে বাসেইতারা 

জনমহানরে যেগই অন্ন দের ও বিশ্বাসহানাদে সালছু যাত্রিকগ অয়া 
বনবাদারর লপুকর ফুতি না পিদেছি শৌ আমি 

পাঠশালা নেই শৌ তেনাল বল হংকরিয়া খেলেয়ার 
বেলিটিকর গাচ না উঠেছে লপুকে 


আমি নাই কাম করিয়া 

রুজি করিয়া কফির খেতিৎ নিজর জনমহান ডহেয়ার 
মূর্থ কুমছালিগ মানু এতা 

দলা সাহেবরে ডরপানি, য়াকরানি যেতার কর্তব্যহান 
বরাবালার ডরে উউয়া থানা 

আমি তোর শৌ-জিপুত এতা নেটিভ এলাকার মানু 
যেপেই বিদ্যুৎ না ফৌয়রগা 

মানু মরতারা মদ পিয়া 

মরণর ডাকর পুংললে নিজরে সমর্পণ করিয়া 

তোর শৌ-জিপুত 

যেতা বকপাছি 

যেতা ডকপাছি 

যেতাই তোরে ইমা রুলানি লাজপেইতারা 

যেতাই সড়কগ লালনি ডরপেইতারা 


৮২ 


যেতাই মানুরে ডরপেইতারা 
আমি স্বয়ং ও মানু তা 
যেতাই জনমর আশাহানি আবিষ্কার করেছি নুয়া করে। 


আগোস্টিনহো নেটো (১৯২২) জ্যাঙ্গেলার কবিগ। ১৯৬০ এ 'আ্যাঙ্গোলান লিবারেশন মুভমেন্ট'-র 
সভাপতিগ নির্বাচিত অছিল। বছর প্রহান ঘ্বপ্তার অয়া পর্তুগালর জেলে স্থানান্তরিত অইল। ১৯৬২৫ 
উপেইত্ত পলেয়া গেলগা । 


ডেভিড ডিয়োপ 


আফ্রিকা মোর আফ্রিকা 

আপাবপেইর সাভান্নার পালছিলা তেংকলর আফ্রিকা 
আমার আবকে যে আফ্রিকার এলাহান হুনুয়েইরি 
দূরেই গাট আহানর পারগৎ 
তোরেতে মি নাচিনেছু বিন্দু আগৌ 

উভাউ তোর রকত মোর শিংলেয়ে হুতগ অছে 
তোর হবা কালা রকত যেতা লপুকর পানি অছে 
তোর ক্রীতদাসতর হিন 

তোর শৌ-জিপুতর ক্রীতদাসত্ব 
আফ্রিকা মোর আফ্রিকা 

এরে এহান তোর গুজছে পিঠিহান 

এরে হঙ পিঠিএহান অপমানর ভরিহানে বাগেরতা 
এরে পিঠি এহান রাঙা খলচে নিককরেরতা 
বেলিটিকর অন্নাগরে মাতের- হাই 
গম্ভীর নার আগই খুমকরের 

ওরে গাছ উজার অস্থির শৌগ, কনাক বার বলী 
হুকেছে বার মতছে ফুলর হাদির নিঃসঙ্গ তাৎ কতি চমৎকার 
উজার আফ্রিকা তোর আফ্রিকা 

উজারর ফল ওতাই পার 

স্বাধীনতার তিতাহান। 


ডেভিড ডিয়োপ (১৯২৭) ফ্রা্পর বোরদো-ৎ জরম অছিল। বাপক সেনেগালিজগ, মালক ক্যামেরনরগ | 
1759700/0709800 বুলিয়া ইংরেস্ি-ফরাসি দ্বিভাষিক পত্রিকা আহানাৎ তার ইকরা প্রকাশিত অইল। 
৩৩ বছর বয়সে বিমান দুর্ঘটনাৎ মৃত্যু । 


৮৪ 


জোসে ক্রেয়াভেরিনহা 


খেওয়া নৌগৎ এলাহান 


মি মরতে দেখলেতে 
নিংসিং অয়ো 
মি লিসিংখুরুম জরম অঙ্থু। 


মি কাদতে দেখলেতে নিংসিং অয়ো 
মি তোমার গিরাগিরি জারেছু 
জনম এহান। 


মোর চিকারিণ হুনলে 
নিংসিং অয়ো 
মি ইচুদিন ইম্পানি অয়া আছিলু 


মোর এলা হুনলে 
নিংসিং অয়ো 

মি বুকর রকত ডালিয়া 
লিসিংখুরুম মরেছু। 


দলা মানু! 

কাদতারাই, এলা দিতারাই, চিকারি দিতারাই 
এরে মোর সাদে 

বুকর রকত হাবিসিটা ডালিয়া মরতারাই 
এরে মোর সাদে। 


জোসে ক্েয়াভেরিহা (১৯২২) আফ্রিকার মোজামিকে জরম অছে কৰিগ । 


৮৫ 


কোফি নিয়েদেভু আউনর 


মোর এলার দৌগ নুয়ারা চেলছিল 


যাগা, তানুরে মাতগা মি গাট হান লালছিলু 

নৌগি হাবি আছিল হুদালা 

নৌউলিয়ো নেয়ছিলা। 

মোর এলার দৌগ নুয়ারা চেলছিল 

মি তারে বালা করানিরকা আনেছিলু। 

মি গেলুগা উবাকা অন্ধবিশ্বাসী পুরিতগ ঘরে নেয়ছিল 
উতাউ সাঙগর দুয়াদে বাসেয়া আছিলু 

মোর এলার দৌগইতে ওুঁবাকা কাদিয়া আছিল । 

মি দৌদরেছি সাঙ্গর দুয়ারহানাৎ ঠেলাদিলু- 

সাহস করিয়া 

মোর জুহানাৎ্হে বালা অছে দৌগই মাতল £ 

“তোর পিঠিহান আনানি অক' 

উহানে মোর পিঠিহানল তাপ খংচেতে বিতরে গেলুগা 
মুরর গজে কাদের এলার দৌগরে 

থইলু চকিহানর গজে । 

উবাকা ঘণ্টিগ বাজিল বার তিনখুরুম মোর নাঙহান ডাকলা 
বালা দৌগই মাৎল মি মোর ঈশ্বররে বেইজ্জৎ করেছু, 
'যাগা, তারে নেগা, তোর বাপকরাং" 

কিন্তু তানু সাঙগর দুয়ারহান মুকানির আগে 

মোর দৌগই এলা দেনা অকরল- পাংকাল্লা এলা_ 
যে এলাহান মি এবাকাউ তার লগে দিয়ৌরি। 


কোফি নিয়েদেভু আউনর (১৯৩৫) ঘানার কৰিগ। উচ্চশিক্ষিত কবি এগ গবেষক, অধ্যাগক বার 
চেয়ারম্যানগ অয়া ঘানা, টোনি ক্রুক বার টেক্সাস বিশ্ববিদ্যালয়ে কাম করল । শুঁতার পিছেদে ব্রাজিলে 
রষ্ট্রদূতগ অইল। 

মৃত্যু বার ঈশ্বর-চেতনা, উপনিবেশিক নির্যাতন বার স্বাধীনতার যৌরাঙ তার কবিতার বিষয় । 


৮৬ 


গ্যাবিয়েল ওকারা 


গাঙর পথ 


হপনর সুরুঙ, হপন সুরুঙ 

গুড়া গুড়া লেভোৌর, পারার শব্দরকা কগালা, জোনাকর পতন 

বৌ নেই বৌহান বার ইম্পানি পাতার হাদিয়েদে ছাকের- 

গাঙর পথর এরে আসাংপা শান্তি ইসাওর আসাংপা দেওয়ালগাদে 

নিয়াম আঘাত করের উও বার হিনদের আদিম পরবৃত্তিরে ইম্পানি করের । 

কগালা লেঙৌ বার রাতিকার শব্দহানিরকা 

ছেয়া-মিগালর এরে পথ এগ, চৌরিয়া দিনহানর কর্কশতারে 
খৌনুৎটিপেয়া মারে বেলার। 


এবাকাউ এরে চিন্তানেই রাতিহান ছেয়ায় ঙালে 

এরে শব্দ বার জিনজিনি হাবিতাই, তেরার সাদে পিলিক পিলিক করের 
বন-বাদারে; এরে রাতি এহানে দাবদিতই তার পথেদে 

আইব-কালি উচ্চারণ করতই যুদ্ধ বার মৃত্যুর পৌরেই 

বিয়ানে মিলনকামী পাহিয়ার জুর বাদানির ডাকর লগে তিলয়া 

হণনর হাদিৎ এরে সংক্ষেপ করেছি শান্তি এহানরে তাক্করিয়া সেচানিৎ 
ছেয়া-মিঙালর বিন্দুর সুরুঙ ফুটা ফুটা জের 

পাতাুত, ইম্পানি নঙেছে পাতাহানি জোনাকে তিডেছে হপনর হাদিৎ। 


গ্যাব্রিয়েল ওকারা (১৯২১) নাইভেবিয়ার কবিগ । রয়েন এয়ারকোর্সে যোগ দেছিল । নাইজেরিয়া সীমান্তৎ 
হুয়রর বেপার করল । পিছেদে লেরিক বাধাই ক্ানির কাম আহানাৎ হমেইল। আফ্রিকার পুরাণ বার 
লোকগাথার অনুবাদ করেছে। কবিতার লেরিক আকহান 'মাটুয়ার প্রার্থনা" । 


৮৭ 


এমেলিয়া হাউজ 


মি উদিনৌ এলা দিতৌ 


কুমেই এহান আক্থুলি মোরতাহে 

বারেইতৌতা দ্রম দ্রিম মোর দামামার পুংলল। 
মি দিতৌ মোর আক্থুলিগর এলা 

নাছতৌ মিতে, _ মোর মনাউরি হারৌপা নাছাহান। 


রক্ত নেয়ছে তোর আতহানে মরা “ভালো' বুলানিরে 
নাউ গনেদুরি মিতে; 

গারিতৌ নাউ লাগাদুরি নাই 

তোর মুকসিরে, তোর ঠিকপানি £ 

“তোমার রকতে মারেয়ে আছেতা এলা' 


কুমেই এহান আক্থুলি মোরতাহে 
দেহিল আহিগি তোরতাতে আছে থাঙ! 
হারপানিহান পারলে হারপা কিয়া 
মোর এ কুমেই দামামার তালে তালে 


সাবধান, সাবধান! 
মুরগ বৃলেয়া পিঠিয়েদে আকদিন 
ফাক ফাক করে আহানির সালে পেইলে নিংসাহান 
পটেইতৌতা এরে নাছানির তাল। 


উদিনৌ মিতে আক্থুলিগই দিতৌতা এলাহান 
দামামার রৌয়ে বুজেছে ডাঙর 
কুমেইহানর মাহে। 


এমেলিয়া হাউজ দক্ষিণ-আফ্রিকাৎ জরম অছিলি। এবাকা আমেরিকাৎ শিক্ষকতা করিরি। 


৮৮ 


ডেনিস ক্রুটাস 


হারপাউরি 


এবাকা মি হারপাউরি 

পণ্যা নারীয়ে 
মনহান নেই ইস্পাতর মুঙে 

উরৎগি সালকরানি। 

এরে মোর 

কাপিয়া ঘা অছে দেশ এহানর ধুলিতো 
প্রতিবাদ নেই। 

সহ্য করের 

তানুর বুটর জাঙদাল। 


ডেনিস ক্রুটাস (১৯২৪) জিদ্বাবোয়ের কবিগ | আমেরিকার নর্থ ওয়েস্টার্ন বিশ্ববিদ্যালয়ে ইংরেজি-সাহিত্যর 
অধ্যাপকগ | কবিতার লেরিক ছয়হান ৷ 


৮৯ 


ইয়োরোপরঅন্যান্য দেশর কবিতা 


এসাদে এসাদেতে রাজা আগ আছিলতা 


ফ্রাস, জার্মানি, তালি বার স্পেনে যেসাদে কবিতার বিভিন্ন আন্দোলন অয়া বিশ্বকবিতারে 

প্রভাবিত করেছে ইয়োরোপর অন্যান্য দেশে উসাদে ধারাবাহিকতা নেই । বিচ্ছিন্নভাবে হবা 

কবিআহেছিবা হবা কবিতার সৃষ্টি অছে । উতাতত কতহান পাঠকরে খুখ্তল দিলাং। 
অস্ট্রেলিয়ার সংস্কৃতিহান মূলতঃ ইয়োরোপর সংক্কৃতিহান। এপেই ভৌগোলিক কারণে 


অস্ট্রেলিয়ার কবিতা আহান যৌকরলাং। তবে ইংল্যার কবিতার লগে থাইলে ঢুমইলইছ 
পাউরি। 


৯১ 


রুহ 


গাচীন গ্রীক (বসটপরব) 
প্রেটো 


আপেলগ 
যেগই তোরে বানাপার উঁগই উরাদেছে আপেলগ মি, 


তার কথা য়াকরিছ প্রিয়া জানথিপৃপে ৪ 
তিয়ৌ মিয়ৌ নেয়ইতাগাই। 


প্রেটো অইলতাই এরিস্টটলর শিক্ষকগ । [২১৮০ গ্রহথর লেখকগ । রাষ্ট্রত কবিরে নির্বসিন দেনার কথা 
মাতেছেগ। 


আনাক্রেয়ন 


এপিটাফ 


এপেই ঘুমে আছে টিমোক্রিটোস, সৈন্যগ, সাহসী যোদ্ধাগ, 
এরেস-এ সাহসী ওঁতারে না এরাদের, কাপুরুষরে নাগই। 


ডায়োনিসিওস সেফিস্টেস্‌ 
ফুল বেছিরি নিউলগরে 


হে গোলাপ-নিলগ, নিঙলর গোলাপগ, মাততা চেইক 
মোরাং তি কিতা বেছতেইতা ? 


তোর গোলাপগি ? 
তোরে? 
না, দ্বিয়তারে। 


৯২ 


মেলিথেস 


শাচাকগরে 


শাচাকগ ! প্রেমর শক্রগ 
কতি আটেল পেয়া পৃথিবী এহানর গজেদে 


তি আমকুড়ি কাড়রতা আজিকার রাতি এহান 
আজি রাতি, যেবাকা আরাক আগ তেইর ফিজেতহানিল 
উময়া ঘুমে আছে 


যেদিন পাতলি প্রিয়া মোর কলকরাহানাৎ আছিলি 
ওঁদিনতে কতি চালাক করে আইলেতা ! তি তেরাগ 
তোর মিঙালহানল চিচ্ছুপা করে দিয়া আমার ক্ষতিহান চেয়া আহিয়া 


হে শাচাকগ, প্রেমর শক্রগ ! 


পাল্লাডাস 
নারী-প্রশংসা 


দবিখুরুম শিচ্চিল জেলেই এতাই 
দুঃখ নাদতারাতা 


১, কইনাগর ফামহানাৎ 


প্র বার 
২. শ্ুশানহানাৎ ॥ 


৯৩ 


প্রাচীন গ্রীক 


সাপফো 

বরাবালা গিথানক আগরে 

মিতে হুনার সরস্বতীরাং পাছু প্রকৃত শশ্ব্য, 
মি মরিয়া হদেইলে মোরে না পাহুরতাই ॥ 
এখিসরে 


তোরকা জাগেছিল মোর প্রেমহান, এথিস, কতি আগে 
যেবাকা মি নুয়া নিউলগ শাতনি অকরলু, বার তি 
তি কতি শাৎ-হবানেই কনাকশৌগ অয়া আছিলে। 


নদ 


প্রিয়ার কঙালা শুভ্র বুকেদে আয়া । 
শান্তি বিসারা, থাক ঙায়া গুমজিয়া ॥ 


বিয়ানহান 


হুনার পাদুকা পিদিয়া এবাকা বিয়ান এহানে 
মোরে ডাহাৎ আহেছে । 


সাপফো (৬৩০ ব্স্টপৃবন্দিঃ) গ্রীক মহিলা-কবিগ । তেইরে রাজনৈতিক কারণে সিরাকুসে নিবসিন 
দেছিলা। পিছেদে ক্ষমা পাছিলি। সম্ভবত নারী বিদ্যালয় বা নারী কবিতা সংস্থা আহানর গ্রধানগ আছিলি । 
তেইর কবিতা খানি বিয়ার এলা বা উৎসবে দেনারকা রচিত অছেতা। 


৯৪ 


আধুনিক শরীক 
কনস্টানটিন পি কাভাফি 


তা সুপৌ না উউছিল, নিরো, যেবাকা হুনল 
ডেলফির ভবিষ্যত্বাণী £ 

এবাকাউ সময়গ মাহেই আছে হারৌ অনার । 
তা এবাকা আক্কুড়ি দশ। হুত্রমেউ নিয়ামপারা 
তারে ভবিষ্যতর বিপদূল খালকরানিরকা । 


এবাকা, খানি ঠুয়য়া, রোমে আলথক অইতই 
নুঙেই ঠুয়নিহান ভ্রমণর পিছেদে 
দিন উতা হাবি উপভোগর দিন_ 
রাতিহান আচাইয়ার নগর ওতাৎ 
আহ্‌, হাবির গজর আনন্দহান নগ দেহ উতা 


উসাদে নিরো। এগদে স্পেনে গালবাই 
গোপনে সৈন্য সংগ্রহ করের, যুদ্ধাভ্যাস করুয়ার 
গালবা, বুজন ওঁগ তিনকুড়ি তের বছর ফাইল উবাকা। 


কনস্টানটিন পি কাভাফি (১৮৬৩-১৯৩৩) মিশরর আলেকজান্্রিয়া শহরে জরম অছিল। কনাকর 
অধিকাংশ সময় ইংল্যান্ডে থাইল । আলেকজান্দরিয়াৎ মৃত্যু কাভাফি বিশ্বখ্যাত কবিগ । 


৯৫ 


আধুনিক গ্রীক 
জর্জ সেফেরিস 


পৌরাণিক য়ারি- ১ 


বছর তিনহান 

আমি নিয়াম খৌরাঙ অয়া দূতগরে বাসেয়া আছিলাং 
কুপকরে চেয়া থায়া 
পাইনজারি, সেকতাই বার নক্ষত্রগি 

লাঙ্গলর ফালহানল, জাহাজর তলহানল আইতই গরে, 
আমি আদি বীজগ পানারকা বিসারলাং 


আমি আমার গরে আলথক অইলাং বাগারুগা 

আমার প্রত্যঙ্গ এতা অক্ষম, ধ্বংস অছে আমার থতা 

কল্পিং বার নুনটুকা পানির আস্বাদল। 

হজাক অইলাং আরো যাত্রা করলাং উত্তরেদে, পরিচয়নেই 

খুয়াৎ মাওইলাংগা নিষ্কলঙ্ক রাজহংসর পাখ থাপারানিৎ 

যেতাই আমারে বিক্ষত করেছে। 

জারর পরর রাতি পুবর হু হু দের বৌহানে আমারে পাগল করেছে, 
শী্ঘৎ মাঙছিলাংগা মরে নুয়ারেছে দিনর দুঃখৎ 


আমি আলথক করে আনলাং 
নম্র শিল্প আহানর খোদাই করেছি উচনেম। 


৯৬ 


জর্জ সেফেরিস 
পৌরাণিক য়ারি- ৫ 


নাচিনেছিলাং আমি তানুরে 

অন্তরর গভীর আশাহানে মাথল 
আমি তানুরে কনাক্ত চিনেছি। 
আমি তানুরে দ্বিখুরুম দেহেছিলাং পাউরি, ওঁতার পিছেদে তানু জাহাজে 
কাইলা, 
কয়লার বস্তা, গমর বস্তা বার আমার মারুগ উতা 
সমুদ্রহান লালয়া কুরাং মাঙইলাগা জনমকারকা। 
বিয়ানহানে আমারে ঠুয়ছে থংমেইহানর কাদাৎ পারগা 
নিয়াম হিনপেয়া, সাকতি করে আমি চে'হানাৎ ছবি আকিয়ার, 
জাহাজ, সমুদ্বকন্যা৷ অথবা কাপানা, 
কিয়া বুল্লেতে এতাইহে সমুদ্রর পথগ দেহুয়ার; 
রাতিহান থাইলাংতা আলকাতরার গৎ আহের মদর গুদামে । 


মারুপে আমারে এরাদিয়া গেছিগা 

আমি তানুরে আর নাদেহেছি পাউরি, তানুরে 
উনা অছিলাং পাউরি যেবাকা ঘুমহানে 
আমারে নিংসা তরঙ্গর কাদাৎ আনেদেছে 
আমি তানুরে আরাক জনম আহানর সালেদে বিসারেয়ার সাৎ 
মুর্তি উতা লালয়া। 


জর্জ সেফেরিস (১৯০০-1) না এহান ছন্রনাগহান। মূল নাঙহান সেফেরিয়াদিস। প্যারিসে শিক্ষালাভ 
করেছে ।ত্রীক কুটর্নেতিক সেবাৎ কাম ক্ধল । লল্ডনে গ্রীসর রাষ্ট্রূতপ আছিল । ১৯৬৩ৎ নোবেল পুরস্কারল 
সম্মানিত করলা । আধুনিক গ্রীক-সাহিত্যর শ্রেষ্ঠতম কৰি এগই নুযা কবিতার ভাষা আহান সৃষ্টি করেছে, 
হংকরেছে নুয়া অভিজ্ঞতার জগৎ আহান। খ্রীক-এতিহ্যরে অঙ্গীকার করিয়। গ্রহানরে ইয়োরোপর লগে 
ভিলকরেদেছে। 

"পৌরাণিক য়ারি' কাব্্রন্থ হানাত্ত কবিতা দুহান অনুবাদ করে দিলাং। 


৯৭ 


ৃ্‌ 


আধুনিক শ্বীক 


ওডিসিয়াস এলিটিস 


করিস্ব'র বেলিহানরে পিয়া 


করিস্থর বেলিহান পিয়া 

শ্বেতপাথরর ধ্বংসাবশেষ তা পাকরিয়া 

দাক্ষাকুঞ্জর হাদিয়েদে বার সমুদ্রর পারে আটিয়া 
হারপুনগ পড়ের উপেই দেখনু 

পুজার মাছ ওঁগ লিতয়া গেলগা 

মি পাতাহানি পেইলুগা যেপেই সূরযস্তব মুখস্থ করের 
জিংতা দেশহান যেপেই আবেগ হারৌ অর দুয়াহানাৎ। 


মি পানি পিয়োরি, ফল খাউরি 

আতহান জাতাদিয়োরি বৌহানর পাতাৎ 

জামিরগাছে তিাদের শ্ীক্মর পরাগরেণু 

আসাংপা পাহিয়াই ছিড়ে দিতারা মোর হপনহান 
আকথুরুম চেয়া বেলেয়া যাউরিগা 

সাল দৃষ্টিহান যেহানাৎ পৃথিবীএহান নুয়া করে সুষ্টি অর 
অকরানিত্ত হবা অয়া হুদিগর মাত্রাহানি পেয়া। 


গুডিসিয়াস এলিটিস, আসল নাংহান আলেপাউডেলিস (১৯১১) ত্রি পে জরম অছিল। এথেস 
বিশ্ববিদ্যালয়ে আইন বার রাষ্ট্রবিজ্ঞান বার প্যারিস বিশ্ববিদ্যালয়ে গাষাতত্্ু তামকরল । ফ্রান্সে দীর্ঘদিন 
আছিল। 


৯ 


আধুনিক ্রীক ] 
নিকোস গাৎসোস 


আসাংপা তেরা আগরে- ৫ 
(অংশ) 


মানুগই তার রহস্যময় জনম এহানাৎ 

তার বংশধররে উত্তরাধিকার দিয়া যারগা স্মৃতিচিহ, বিভিন্ন বার তার 
জনম এহানর উপযুক্ত 

য়া যারগা গোধুলি মিঙালর ধ্বংসাবশেষ, তুষার 

প্রবাহ স্বগীরি সরীসৃপর, হিরা, চিনুনি, হায়াসিস্থর 

ৃষটিহানি 

ঠুনিংসার হাদিৎ, আহির পানি, বক, পৃথিবীর তলর কহার ছালি। 


নিকোস গাৎসোস (১৯১৪) এথেন বিশ্ববিদ্যালয়ে ভাষাতন্ত্ তমকরেছে। নানান ভাষাত, বিশেষ কবে, 
(লোরকার নাটক বার কবিতা অনুবাদ করেছে। 


৯৯ 


॥ প্রভাসাল 
বার দ্য বর্‌ 


যুদ্ধসঙ্গীত 


ইস্টার মধুর দিন উহানিয়ে মোরে নিয়াম হারৌ করের 
যেবাকা ফুল বার পাতা শাতর 
মি হারৌ অউরিতা রৌ হুনিয়া পাহিয়ার 
পাহিয়ার, বন বাদালর হাদিৎ। 
মি হারৌ অউরি, যেবাকা দেহুরি লপুকেদে 
পারেও পারেও অশ্বারোহী 
মোরে হারৌ করের বয় স্কাউট, তানুর ফিজেৎ্, তানুর বার 
মি নিয়ামপারা নুঙেই পাউরি যেবাকা দেহুরি পারেঙহান অয়া 
অস্ত্র ধরেছি সৈন্যদলহান আইতারা 
হৃদি এগ হারৌহানে বুজের দূর্ঘ আগ 
দখল করেছিহান দেখলে 
বাধা তা বাগিয়া পড়লে, অতিথিগরে দেখলে 
সেকতাইগৎ চারিবারা পরিখাল বেড়েয়া থাইলে 
দঢ়া, বেড়েয়া থছি বেষ্টনীগৎ বন্দী য়া থাইলে। 


বাত্রিয বর (১১৪০-১২১৪)ফা্সরপ্রভাসালর কবিগ। প্রভীসাল ফ্রা্পর প্রদেশ আহানর নাঙহান। কীটসর 
90870711107 1104-5কবিতা উহানাৎ প্রতাসাল-সঙ্গীতর উল্লেখ আছে । 


১০০ 


পেন্তি সারিকোক্ষি 


মানুয়ে জনমহান পাছি 


মানুয়ে জনমহান পাছি 
তানুহে লেপকরতাই 
কিসাদে অয়া 

মরানি মনেইতারাতা 


মাটিরা হাকহান যারগা 
নক্ষত্র জগতহান শুন্যহানাৎ 


বার পৃথিবী এহান 
থতাহানরমা 
খেইলতা ৷ 


পেনতি সারিকোক্ষি (১৯৩৭) ফিনল্যান্ডর কবিগ। 'ইউলিসিস' ওনুধাদ করেছে। মার্কুবাদে বিশ্বাস করের । 
বিদেশেউ ভার নাউহান হারপাছি । 


১০১ 


জুরি কাস্তেলান 


নাঙ নেই 


গরাগ আলথক অর 

টেঙারাগত্ত 

উগরে পানি দিছ, লাগামগ সেগুকরে দিছ 
নুয়া চড়েকুরা আগ আইতই। 


তোর আহিগি পানিয়ে বুজলৌ 
দুঃখহানে মেইথঙহান বুজলৌ 
মোর কবরগ, ইমা, বিসারাৎ নাষেইছগা- 


স্বদেশ এবাকা মুক্ত অছে 
জিংতা ছবি আহান 
তোর জিংতা পুতকর। 


জুরি কান্তেলান (১৯১৯) ক্রোয়েশিয়ান কবিগ । জার্মান আগ্রাসন বার গৃহযুদ্ধল কবিতাগ মাহেই ইকরেছে। 
যুদ্ধবিরোধী কর্মীগৌ আছিল। 


১০২ 


| 


চ্কে 


ভিতেজশ্রাউ নেজভাল 
বসত্তর দিন আহান মাদান চারিটাৎ 
মিয়ারি আহান পাকরুরি 


মি উহানর নাঙহান পাহুরৌরি 
মি নিংসিং উরিতার মা কুকর টেবিল আহান 


উঠানহানাৎ 
নাঙ নেই শহর আগ বার বন্ধার দিনহানি 
আজি ওঁতা আলথক অয়া আহিল 


বাফে আগন্ মাংকলে 

কয়লার ঠেলাগাড়ি আহান শব্দ করিয়া যারগা 

স্ট্রবেরি বন আহানাৎ উল্টাছি জগ্গ 

ইমার নারগই না ডাহের মাদানকার কেইকরকা 

ইঞ্থলিশ সিগারেটর নুংশি গত্হানর পিঠি অয়া যিতারাগা জেলেই 
মিহে নাই 

পাহুরেছি য়ারি উহানর শৌগ 

মনোযোগ দিয়া চার 

বেলিহানর লয়ইলগা ঙালহানাৎ ঙালছে শিংলেই বাধানির মালগাছ ॥৷ 


ভিতেজপ্লাউ নেজভাল (১৯০০) অভিজ্ঞতার আপাত বিরোধিতা প্রকাশ করানিরকা সুরবিয়েলিজম গ্রহণ 
করেছিল। পয়লাগনে প্রলোতারিয়ান কবিগ হিসাবে আত্মপ্রকাশ করিয়াও মতবাদসরবস্থ অলঙ্কার বার 
প্রচারসর্বস্ব কবিতার বিকদ্ধবাদীগ অইল লয়ইতেগ।। 


১০৩ 


আনতোনিন বারতুসেক 


হপন আহান 


রাতিহান লেহে মি পুনর্রমণ করুরি 
মোর স্মৃতির নির্জন ফাম আহানাৎ 
যেপেই আকগৌ কোনোদিন নাথাছি 
কিয়া বুল্লেতে উপেই যানার পথ নেই- 


বারে বারে মোর হপন এহান আহত পাহিয়াগর সাদে কারগা, 
নাচিনু শিকারিগর সাদে চালাক অয়া লালর 

বনর সীমানাগৎ্ পাইনগাছর তুষার জাকারেয়া 

আধার বনসপার হাদিৎ লুকানির আগে । 


আনতোনিন বারতুসেক (১৯২১) ইলিয়টর সাদে সঙ্কেতময় কবিগ, তারাং টি এস ইলিয়টর প্রভাব 
নিয়াম। তার ভাষা বার স্পন্দৎ, তার জীবন বার মৃত্যুর সংস্রবর চিন্তাৎ মহৎ কবি আগর লক্ষণ আছে। 


১০৪ 


চেকে 
ঘোসেফ হান্জ্লিক 
ইম্পানি 


ইম্পানি এহান আঘাতর সাদে 
বানুকহান নাইলে শব্দগল 


ইম্পানি এহান ছরিহানর সাদে 
খৌনুগৎ 


ইম্পানি এহান চিকারিগর সাদে 
পাতালহান পেয়া 


ইম্পানি এহান নংমেইগর সাদে 
ড্রামগর বিতরে পারা 


ইম্পানি এহান আদি অক্ষরগ 
মৃত্যুর পিছেদে উচ্চারণ করেছি 


ইম্পানিহান আছে 
থাইতই যেবাকা পেয়া। 


যোসেফ হানজ্পিক (১৯৩৮) ১৯৬১সনে পয়লা কাব্গ্রনহান প্রকাশ করেছিল । তার কবিতাৎ সমসাময়িক 
যুগহানরে পেয়ার । 


মিরোক্লাভ হোলুব 


শিক্ষা 


গাছ আকজার হমেইল 
মুরগ নঙেয়া মাল 
মি গাছ আকজার 


কালা আহির পানি ফুটা আগ 
হাকহানাতত পড়িল, মাল 
মি পাহিয়া আগ 


তলে মাকড়র জাল আহান 
কাদাৎ আয়া মাল 
মি ইম্পানিহান 


কালা বোর্ডহানর কাদাৎ 

হবা করে বহেছে 

জাতীয়তাবাদী গণতন্ত্রী গরা আগ 
খৌনুগ পেয়া কোটহান 

গুজুরিয়া আছে 


কানহান হিারেয়া 
গুজুরের 


গুজুরের 


ইতিহাসর ইঞ্জিনগ মি 
বার 

বানাপাউরি 

প্রতি 

বার সাহস 


বার 
যোদ্ধা আগর নির্মম নিউকতাহান। 


ক্লাসরুমগর দুয়ারহানাদে 
রকতর ধারা আহান নিজিয়া পড়ের। 


এপেইত্ত অকরতারা 
নিরপরাধ উতার গজে 
ধ্বংস তাগুব। 


মিরোশ্াভ হোলুব (১৯২৩) চেক কবিগ। বিজ্ঞানী বার গবেষক আগ। প্রতিবাদী কবিখ্যাতির অধিকারী 
হোলুব কবিতারে সর্বজন্থাহ্য করানি মনার । ছন্দ বর্জন করিয়া চিতবল্প ব্যবহার কৰিয়াও কবিতারে তার 
নিজর ফাম আহানাৎনেনা পারেছে। 


১০৭ 


চেশোয়াভ মিউশ 


প্রমাণ 
ওতাউ তিতে অনুভব নাকরেছৎ নরকর মেইপুল 


তিতে হারপা থাইবে তা কিমেতা £ বাস্তব 
মেইপুলর লয়নিহান চহা খাউহানাৎ তোর গারিগ ছিড়ে পারানিরকা 
টুমা টুমা করে, আড়গি পেয়া, তি আটলেতা পথগদে 
ফাম ওুঁহানাৎ তেত নায়া অইল, চাবুকর বারি বার রকত পড়ানি। 
তিতে নিরসং অছৎ উহানে তোরাং আর সন্দেহ নেই 

নরক আগ আছে যেসাদৌ । 


চেশোয়াভ মিউশ (১৯১১) পো কবিগ ॥ এবাকা আমেরিকাৎ বেচ্ছানির্বাসনে থায়া পোলিশ ভাষাল 
ইকরের। নাৎসি-আক্রমণর সময় গুপ্ত ায়া যুদ্ধ করল। ১৯৮০ সালে সাহিত্যৎ নোবেল পুরস্কার পাছে । 


১০৮ 


(পোলান্ড 


তাদেউশ রুদেভিচ 


ভারহান সেচানি 


গিরক উগ আমার কাদাৎ আহিল 
আয়া মাল 


এরে পৃথিবী এহানরকা অথবা পৃথিবী এহান লয়নিরকা 
তুমি দায়ী নাগই 

তোমার লেম্পালেৎত ভারহান সেচিল 

তুমি পাহিয়ার সাদে কনাকশৌর সাদে 

খেলেইগা যেইগা 

তানু খেলানি অকরলা 


তানু পাহুরেছি 
আধুনিক কবিতা 
জিংতা অয়া খানার যুদ্ধ আহান । 


াদেউশ রলুদেভিচ (১৯২১) পোলান্ডে জরম অঙ্গে । কবিতা শিচ্চিল নাগই. যারি নার নাটকৌ ইকরেছে। 
নানান ভাষাৎঅনুবাদ অছে তার কবিতা ৷ পোলান্ডর হাবির গর সাহিত্য পুরক্কার উঁহান পাচ্ছেগ। 


১০৯ 


পোলান্ড 
তস্বিগনিয়েভ হেরবের্ট 
সম্রাট 


এসাদে এসাদেতে রাজা আগ আছিলতা । তার আহিগি আন্দিয়া, মেইথঙহান 
লুটেরাগ মাল । তার কনুং ওঁগৎ ভাঙ্কর্যমূর্তি বার জিংতা পুলিশে বুজিয়া আছিলা । 
ইমেতে আবখুলাগ । নিক্কা রাতি উঠিয়া চিকারি দিল। তারে বানাপাকুরা নেই। 
তা হাবিতত ঠিকপেইলতা শিকার বার সন্ত্রাস। উতাউ ফুলর মেলাৎ কনাকশৌর 
লগে আলোকচিত্রীর মুঙে মুকসি দিয়া উবা অইল । মরিল আরো আকগয়ো তার 
ছবি ওঁহান সেচানি নাকরলা । চাতা, তোর গরেউ তার মেইথগহান থা থাইব। 


গোলাপগ বার বৌহান 


দিন আহান বাগান আহানাৎ গোলাপ আগ শাতছিলতা 
বৌ আহানে তেইরে বানাপা বেল্ল। দ্বিয়গিতে চানাপা 
তঙাল স্বভাবরগি। প্রেমিক ওগ পাতল বার হবা 
রকতর সাদে ভরি প্রেমিকা ওগ কাকেইহান না কারিরি। 
রুকর ঠেংপাল্লা মানু আগই আকদিন বারিহানাৎ 
আয়া দঢ়া আত ওঁহানল গোলাপ ওগরে ছিড়ল। 
বৌহানে পিঠি পিঠি অয়া যিতেগা মানু উগই 

গাটে দিল দুয়ারহান। 

-'তেইরে মি হিলর মূর্তিগ হংকরে পারলুইছতে," 
বৌহানে বিলাপ করের, “মি সংসার এহান 

বুলে পারলুগাইছ- দূরেই আহানাৎ কত বছর 

থানা পারলুইছ, খালকরিয়া থাইলুইছ দিন এহান_ 
তেই মোরে. বাসেয়া আছে।" 


ভৌ পড়িল বৌহান, জনম এহানাৎ হুত্ুমকার দুঃখ 
পানারকা বিশ্বাস করানি থকর। 


ৎস্বিগনিয়েভ হেরবের্ট(১৯২৪-১৯৯৮) পোলান্ডর প্রথমশ্রেণীর কবিগ । বুদ্ধিল গাল তার কবিতা ওঁতা 
সংক্ষপ্ত। কম্যুনিস্ট-যুগর হতাশা বার উৎ্পীড়নর হাদিৎসুস্থ মানবিকতাল তিঙা তার কবিতার পারে । 


১১০ 


পেতোফি সানডোর 


আশার এলাহান 


কিহানরে আশা ? কসুপি আগর নাঙ ! 

হাবিরো কামনা । হাবিরে দিরিতা তেই । 
অমূলাধন যৌবন আছে পেয়া 

তেয়ো থাইতই, উতার পিহেদে নেই। 


পেতোফি সানডোর ১৬শ শতাব্দীর কবিগ। 


১১১ 


পিটার কুঝকা 


মি উলঙ্গ অয়াহে থাইতৌ 


হাবি সড়কগিদে মি উলঙ্গ অয়াহে আটতৌ 
তানু নুষ্ডেই পেইলেতে মোরেল আহিয়াউ থাকা । 
হাবি সড়কগিদে মি উলঙ্গ অয়াহে আটতৌ 
হবানেই মানুগ বুলিয়া মোরে জেলে বরাকাগা। 


হাবি সড়কেদে মি উলঙ্গ অয়াহে আটতৌ 
আধারহানাৎ গাছর সাদে, কালা হিলগর সাদে । 


হাবি সড়কগিদে মি উলঙ্গ অয়াহে আটতৌ 
লয়ইতইতা আত্মহত্যাৎ, যেসাদে নানান মানুরতা অর। 


হাবি সড়কগিদে মি উলঙ্গ অয়াহে আটতৌ 
সাকতি ব্যবহার করতৌ, হাবিয়ে আলি পেইতাই। 


হাবি সড়কগিদে মি উলঙ্গ অয়াহে আটতো 
ওতাউ মিথ্যার পোষাক না পিদতৌ। 


পিটার কুঝকা (১৯২৩) ক্মানিস্ট পার্টির সদস্যগ আছিল । পার্টির বিতরর আমলাতন্ত্র বার মতাদর্শর 


যাত্রিকপ্রয়োগর বিরুদ্ধে পয়লা তাহে নারগ নিকালাছিলগ । 


১১২ 


ফেরেংক জুহাজ 


হ্‌না 


জেলা ওঁগই সকইলি তেইর পাতালা চুলর 

জুরাগ । আহিয়া 

তলে বেলাদিল চামচহান বার রুটির ট্রমা 

তানু ডিগল করেছি চক, সাকতি আত উতাৎ। 

যেসাদে গোলাপগই পানিরে করের দিব্য 

উসাদে নান হুনার রঙর খৌনু তা গুলডুরাগ অয়া 

নিয়া পড়লা হতগ অছে কুপাংহানি্, 

তানুর হুনার রঙর নাক গুতা ফুলিল খাদ্যর নুংশিপা 
গণ্হানে, খুয়াহানে। 


তানুর আহির পুয়া উতাৎ রি লাগেছে 

দশহান বিশ্ব মাওয়া গেছেগা পারা নিজর মিঙালে । 
পিয়জর গুলড়ুরা টুমা তা তাপ্প 

বুলের জলসিটাৎ। 


ফেরেংক জুহাজ (১৯২৮) হাঙ্গেরির কবিগ গদ্যউ ইকারের | 


১১৩ 


সুইডেন 


পার লাগারকুইস্ট 


গোধূলি পরর হবার অন্ত নেই 


গোধুলি পরর হবার অন্ত নেই 
অমরাপুরীর জঙেছে বানার সাদে 

লাগের, নিবের বার 

লপুকর গজে,পৃথিবীর গর-দুয়ারর গজে, হাকে 
হাবিতাউ কৃতি কেথকে কালা, আগই 

দূরেই মাটিরে লেপেদেছে ঈশ্বরে । 

কতিল কাদাৎ্, কতিল দূরেয়ে কৃতি । 

মানুয়ে যেহানি পাছি গুহানিতে পাছি মিকুপর কাহে। 
হাবিতা মোরতা অইলৌ বার মোরাংত হাবি 
নিতাইগা আলকরে। 

মিকৃপ পিছেদে হাবিতাউ বার নিতাইগা আলকরে 
এরে গাছজার, ওরে মেঘরে, পারার তলর মাটি 
চিন নাথয়াও আক্খুলাগই এরাদিয়া যানা, হায় ! 


পার লাগারকুইস্ট সুইডেনর কবিগ । 
১১৪ 


হেনরিক নরড্ব্রান্ট 


বিয়ানকার প্রার্থনাশৌ আহান 


পৃথিবীর হাবিত্ত করুণ বিষয়হান 
মোম আগ 


বাতি লমনির মিালে 
যেগ পুড়ের 


বাতিহানরে এমাটিক হবা করে 
ালকরিয়া 


হে ঈশ্বর, আমার প্রেমহান 
এসাদেতে নাক্ক। 


হেনরিক নরড্বান্ট ডেনমার্কর কবিগ। 


১১৫ 


যুগোশ্লাভিয়া (প্রাক্তন) 
ভাক্কো পোপা 


কবিতা-সমালোচক আগরে 


সেন্দাৎ লয়ইল 
এখুকুম আগর লগে আগই য়ারিপরি অকরলা 


গিরকে আতহান তুলল 

তার চুল ওতা রাঙা, রইদে পুড়েছে মেইথঙহান 
কালা বিন্দু বিন্দু তিলগ মাহেই 

ডাঙর নারগল পানিৎ বুরদের শ্রোতা উগই মাতল ঃ 


কমরেড কবিগি 


জনম এহানরে চুষিয়া কবিতার মুর্তি হংকররাই 
ঘাম রকত্ল ইকরা তোমার কবিতা 
জবির মেইপুলগ অয়া বরং বরং লাগেছে। 


ভাক্ষো গোপা (১৯২২) প্রাক্তন যুগোক্লাভিয়াৎ জরম অচ্ছেগ । প্রতিবাদী কবিগ । লোকসঙ্গীত, পৌরাণিক 
কাহিনী কিতা সংগ্রহ করিয়া প্রকাশ করেব । অস্ট্রিয়ান পুরস্কার পাছে। 


১১৬ 


অস্ট্রেলিয়া 
শ নেলসন 


নীলুয়া ফুল আগরে 


রাজমুকুটর শ্রেষ্ঠ মণিমুক্তা হাবিলউ হৃদি এগ দুঃখ পার মোর ৪ 

বসন্তর হুরু নীলুয়া ফুলগ ঠইগ খুলিয়া য়ারি দেনা পারুরি মি লগে তোর ! 

ফালুনর হাদিগৎ যেপেই আটুরি অউ পৃথিবী উহান পূর্ণ আয়া 

উল কাপানির উম শব্দহানে, উলর অসভ্য গাঢ় গত্হানে আছেতা পালয়া। 
ঠকরে দিতই মোরে ডিল নেই- মোরে দেছি এর্য সম্মান বার ক্ষমতাই, 

বসত্তর হুরকাংনীলুয়া ফুলগ তিতে মোরগহে, আত্মীয়গ নাই! 

চেরির কাদাৎ আজি মি আছিলু বয়া, হাবি চেরি কতিও মতছে ই 
রেশমর নারী আগ পৃথিবী এহান, বউহান মদরঙ অছে। 

রাজমুকুটর শ্রেষ্ঠ মণিমুক্তা হাবিলউ হৃদি এগ দুঃখ পার মোর 

বসন্তর হুরু নীলুয়া ফুলগ, প্রেম-য়ারি লগে বয়া দেনা পারুরিতা তোর । 


শ নেলসন (১৮৭২-১৯৪২) অস্ট্রেলিয়ার অতিসম্মানিত ববিগ । ওয়ডিসওযার্থর লাগে তারে তুলনা 
করতারা'। আকতাই তারাংতেৌ ডাগর কবিগ দাবী করতার 


১১৭ 


জাপানি কবিতা 


মহাবিশ্ব এগর ডাঙর অর 


৫ 2 


জাপানি-ববিতা বুললে সাধারণত 'হাইকু' বুলিয়। হারপেয়ার ৷ চেরিফুলর সাদে জাপানহান 
বুজিয়। অজগর হাইকু নিকুলের ৷ জাপানে আধুনিক কবিতার সূত্রপাত অইলতা ইংরেজি কবি 
কতগর অনুবাদল সংকলন আহান (১৮৮২) নিকুলিল উবাকার্ত। তার পিছেদে তাকামুরা 
কোতারো বার হাগিওয়ারা সাকুতারো-ই জাপানি-কবিতাৎ আধুনিক ডিকশনর প্রবর্তন 
করলা । উতার আগে বানসুই-এ আধুনিক যুগহানর সূত্রপাত করেছে । 

কিন্তু জাপানি-কবিতাৎ ইয়োরেপিয়-কৰিতার হাবি ধারাহানি আকসাটে আহেছে। কৰি 
আকণৈ বিভিনরধারার কবিতা ইকরলা । তাকুবোকু আন্ট্রা-রোমান্টিক কবিতা ইকরল উগই 
মৃত্যুর আগে সমাজতান্ত্রিক কবিতাউ ইকরল। ডাডাইজম, সুররিয়েলিজম, কিউবিজম, 
প্রোলোতারিয়ান, এনার্কিস্ট হাবিতা আকসাটে জাপানি-কবিতাৎ আহেছে। ১৯৪৫র 
পৰাজয়ে হাবিত্ত আঘাত পেইলাতা কবিয়ে। তার পিছেদে নুয়া কবিদল আহান নিকুললা 
উতারমা তাসুরা রিউইচি, বার তানিকাওয়া সুনতারোর নাঙহানি প্রধান। 


তাকামুরা কোতারু 


অর লাগেছে ফিজেৎ পিদিয়া উটপাহিয়া আগ 


উটপাহিয়া আগরে এসাদে থনা এহানতে বার কিজাৎ ফাগিহান। 
তার জাঙ দ্বিয়হান নিয়ামপারা ডিগল নাছে থাংঃ 

খৌনা উগ নিয়ামপারা ডিগল নাগই থাং? 

বরফ পড়ের দেশ এহানাৎ এগর ফড়িৎ অর না লাগতইতা £? 
বকহানে মরের এগই দঢ়া লর্খপ আগ পেয়া গিলতই। 
উটপাহিয়ার আহিগি জনম এহান দূরেয়েদে চেয়া নাথার থাং ? 
পৃথিবী এহান পাহুরিয়া জবির মেইপুলগ অছে তার গারিগ । 
আশাহীন অয়া পান্নার সাদে বৌ আহান না বাসাছে থাং ? 
অন্তরর হপনহানে বুদ্ধি মাঙছে সাকতি মুর গ না নঙেছে থাঙ_ 


অইলগা এর, এতা য়ারিল কিত্তাউ কানা নেই। 


তাকামুরা কোতারু (১৮৮৩-১৯৫৩) ভাস্কর বার কবিগ । জাপানর গ্রাটীন এতিহ্যময় তানকা-কবিতা বা 
ভানকা-ছন্দর কবিতা ইকরলগ | 


১২০ 


মিকি রোফু 


গরে 


আমার গরে 

লপুকর গাছ তার হাদিৎ 
বাশিগর সুর £ 

রাতিহান- মেঘে গুরেছে জোনাকহান। 


নিঙল আগ 
তেইর ঠইগ, গুড়ের, 
সুর ঁগ হুনল £ 
আহির পানিয়ে বাহিল। 


দশ বছর আগে । 
ইমে ও ঠই উগ্থ 
মালক আগ অছত্তাউ? 


মিকি রোফু (১৮৮৯-১৯৬৪) সিঙ্কলিস্ট কবিগ। মৌখিক ভাষার কবিতাল পৰীক্ষা-নিরীক্ষা করেছে। 


১২১ 


মারুয়ামা কাওর 


খেয়নির দুঃখ 


নঙ্গর আগাছে বয়া সমুদ্রচিলুনি আগই রহের 

খাংতা, কোন কথা নেই নঙ্গর গাছ পানিহানাৎ পড়িলগা 
খাং লাগিয়া ফরদিয়া গেলগা পাহিয়া উগ। 
মিকুপহানাৎ চামদাকাগ অয়া বুরে পড়িলগা উগাছ। 
চিনুনি উগর মন উঁহান দুঃখিত চিকারি আগ অয়া 
মাউয়া গেলগা বৌহানাৎ। 


মারুয়ামা কাওরু (১৮৯৯-১৯৭৪) 'শিকি' পত্রিকার প্রতিষ্ঠাতাগ । 


১২২ 


নিশিওয়াকি জুনজাবুরো 


বরন 


দক্ষিণ বৌহানর লগে কঙালা দৌ-জেলা আগ আইলি 

তেই তিাদিল পিতারেই, তিঙাদিল ঝরনা 

সোয়ালো পাহিয়ার পেটগ, হুনার রওর ফড়িহানি। 

সমুদ্রর জোয়ারহানরে কলকরল, পাহুয়াদিল লেন্ৌর সেকতাই 
গ্রহণ করল হাবি মাছু। 

গোপনে আয়া তিঙাঁদিল মন্দির, স্নানগৃহ বার নাট্যশালা, 

তেই প্ল্যাটিনামর বীণাগর জট- 

দৌ-জেলা গর জু উহানে গোপনে 

মোর জুহান তিঙাদিল। 


নিশিওয়াকি জুনজাবুরো (১৮৮৬-১৯৪২) ইংরেজি-সাহিতার অধ্যাপকগ । অক্মফোর্ডেশিক্ষহণ 
করেছে। ইমেজিস্ট কবিগ। তার গ্রভাব নিয়াম অয়া পড়েছিল জাপানি- কবিতাৎ। 


১২৩ 


তসুবোই শিগেজি 


ইম্পানি, অইলেউ 


মি ইম্পানি অয়া আছু, অইলৌ 
খালকরুরি ৷ 

কথা না টটরলেউ 

মোরে হিলগ বুলিয়া না নিংকরিছ। 


তেরা আগ বার মরা পাতাহানি 


তেরা আগই জঙেছে পাতাহানির লগে টটরলতা 
ইম্পানি রাতি নেই 

আচানক আকখুলাগ অয়া 

তানুর কথা উতা হুনানি মনেইলু। 


তেরাগ হাকহানাতত খাংতা পড়িলগা 


মরা পাতার হাদিৎ বিসারলু 
নাউ পেইলু তারে। 


ৎসুবোই শিগেজি (১৮৮৯) রাঙা বার কালা'-ব অন্যতম প্রতিষ্ঠাতাগ । ১৯২৮এ জাপানর প্রোলোতারিয়ান 
রাইটার লিগে যোগদান করেছিল। দ্বিখুকম জেলে গেছিলগা । পিছেদে হাতে হাতে বামপছ্াত্ত দূরেই 


অইল। 


১২৪ 


কানেকো মিৎসুহার 


বিপক্ষেদে 


কনাকে মি লেরিক তামকরানির বিপক্ষৎ আছিলু। 
এবাকা বার 
কাম করানির বিপক্ষৎ মি। 


স্বাস্থ্য বার ন্যায় এহানরে 
মি হাবিত্ত জিডে তিক্পাউরি 
স্বাস্থ্য বার সততারে জিডিল 


নিষ্ঠুরতা মানুরাং নেই। 


মি 'জাপানি মন', এহানরৌ বিপক্ষৎ 
মি যেপেয়ো মোর সরকারর বিপক্ষণ্থ 
শিল্পী বার লেখকরে বেঙগ দেহাদুরি। 


মোরে যেবাকা আংকরতারা- “তি কিয়াকা জরম অছত্তা', 

সুপ বিবেকর স্বালা নেয়য়া মাতুরি- 'বিপক্ষৎ থানারকা' । 

মি পুবেদে থাইলে পশ্চিমেদে যানা মনাউরি 

কোটহান বাংগেদে আটাউরি, বাংগুরি-বারার জুতাহান বাতোদে । 

মি পিঠিয়েদে কিমোনোর মুঙহান দিয়ৌরি, গরাৎ চড়তৌ পিঠিয়েদে মুঙহান 


হাবিয়ে আলিপেইতারা উতা মি ঠিকপাউরি 

মি হাবিংত ঠিক নাপাউরিহান অইলতাই মানু এতা হাবিয়ে আকহানরে 
য়াকরতারা, 

বিশ্বাস করুরি বিপক্ষৎ থানা এহানেই 


জনম এহানর হাবিত্ত হবা কামহান। 
বিপক্ষৎ থানা এহানেই জিংতা অনিহান 
বিপক্ষৎ থানা এহানেই নিজরে চেতৃকরে দরানিহান। 


কানেকো মিৎসুহাক (১৮৯৫) মুলত সিশ্বলিস্ট কৰিগ | কথ্যভাষার কবিতা-আন্দোলনর সত্য বার সার্থক 
কবি এগরযুদ্ধোন্তর কবিত: তাই তার শ্রেষ্ঠ কবিতা । 


১২৫ 


হোরিগুচি দাইগাকু 


নিসর্গ দৃশ্য 


নারী আগর দেহগর বক্ররেখা, 
ডাঙর অর, টউগির সাদে অর, জট লাগের 8 
ত্রিভুজ দ্বীপ আগ বেলিহানাৎহিজের 
সেলকমর কঙালা হবা সমু্র আহানাঘ। 
মতছে ফার্নজারি থম থম করের 
নম্র বক্ররেখাহানি পরিপূর্ণ অয়া বাহের তিনবারার তরজৎ 
দ্বীপগর য়াহানর হাদিয়েদে । 
ডলাগৎগাছর ছেয়া উতা পারেহান অছে উপত্যকাৎ 
গাঙর বুজন গর চুড়াগৎআছে গরগ 
আকখুরুম দেহিয়ার, মেরাকে নাদেহিয়ার । 
পিচ ফলর সাদে রাঙিরা গর ওতা, আকখুরুম দেহিয়ার, মেরাকে নাদেহিয়ার | 


হোবিগুচি দাট্টগাকু (১৮৯৮-১৯৭১) জপানে ফরাসি-সাহিত্যারে পরিচয় করাদেছে কবিগ । 


১২৬ 


মিয়োশি তাওসুজি 


ঘাসর গজেদে 


আস আগ পথগদে চালাক করে যেইরিগা 
ছেয়াগৌ পথগদে চালাক করে আটিয়া যারগা 


আস আগ ঘাসর গজেদে আটিয়া যেইরিগা 
ছেয়াগৌ ঘাসর গজেদে আটিয়া যারগা 


দলা আসগ বার গর ছেয়াগ 
দাপদিয়া- দাপদিয়া- দাপদিয়া 
কতহান থায়া আস উঁগ পানিহানাৎ পড়লিগা। 


মিয়োশি ভ্াৎসুজি (১৯০০-১৯৬৪) *শিকি' পত্রিকার অনাতম প্রতিষ্ঠাতা-কবিগ । জাপানর লি 
এ্রতিহার বাহনগ এরে পত্রিকা এহান। কৰি মিয়োশি মৌখিক-কবিতাৎ লিরিকর পুনর্জাগরণর 
দেছিল। 


১২৭ 


নাকানো সিগেহার 


এলা 


রাঙা ফুলর এলা নাদি, নাদিছ ফড়িঙর পাথর এলা, 
বৌহানে কানে কানে মাতের কথার, নারীর চুলর নুংশিপার। 
যেতা সুক্ষ এ 

যেতা অস্পষ্ট 

যেতার ঠই ডুকডুকার- ওঁতা উরাবেলেই ! 
যেতা হবা- ওঁতা নিকালা দেই ! 

উতার এলা দেই যেতা সৎ 

যেতাই ঠইগরে পাংকরের। 

বুক এগ সালকরিয়া এলা দে; 

বুকগ ফাটেয়া নারগ নিকালেয়া এলা দে 

জ্বর হাদিৎ, আঘাত করিয়া আলথক অইব উসাদে 
যে এলাই সাহস আনের 

লাজর কু-গত্ত 

খৌনুগ ফুলেয়া এলা দে 

এরে এলা এতা 

চুম তালহানল 

তার লৌলবুজাদে 

হাবিরবুক । 


নাকানো সিগেহারু (১৯০২-১৯৭৯) সমালোচক বার উপন্যাসিকগ । কবিতাউ ইকরল। অন্যতম প্রধান. 
ধোলোতারিয় কবিগ বারমাক্সীয়-সাহিত্যর কেন্দ্রপুরুষগ । ॥ 


১২৮ 


কোনদো আজুমা 
জ্িগ 
দূরেয়ে টেঙারা পারেঙহান হাঙ্গরর চুয়েইগ পারা, 


খাংতা কিহান আহান অইলু, হার নাপেয়া মি এই 
দৌর যুগ আহানাৎপারা দিলুগা পারা । 

খানি খানি থায়া আধুনিক যুদ্ধবিমান মুরর গজেদে 

নানানআকৃতির | 

মি ক্কোডা মেশিন গানর শব্দ পেইলু। 

মিআংকরলু 

তিকিতা আশা করর? 

উগইনা খুমকরল। 

তোরতা কিতাতে আছে? 

তা বারিহান দেহেইল। 

উপেই সিতারেয়াউচয়া 

গবরগ মাহেই আছে। 

উতাতে কিতা? 

জি। 

গবরর ডলা আগ 

ডাঙর খাঙ আহানর তলে 

পুড়ের, দলা অয়ী, রাঙা অয়া 

তা বারমি দৌ বার মানুর আহানি আহান দিলাং 

দৌ বার মানুর আহানিআহান দিলাং। 


(কোনদো আজুমা (১৯০৪-১৯৮৮)। 
১২৯ 


রুপা! কপা! রুপাই হাবিতা 
আমি জাপানি এতাই গাড়ি লয়ার 
আমি জাপানি এতাই লাইটার মনেয়ার 
আমি জাপানি এতাই হবা বাগান করিয়ার 
আমি জাপানি এতাই পপ মিউজিক দিয়ার 
আমি হাবিরে নিয়া হমাদিয়ার 
আমি এতা নত্রদ্র ৷ হাইহাননা। 


ঞ্ 


তাকেনাকা ইকু (১৯০৪)। 


১৩০ 


তামুরা রিউইচি 


আশ্বিনর কবিতা 


সঙ্কট এহান মোর অংশ আহান। 

মোর গারি এগ মেংশেলর চামহানর তলে 
বন্য আবেগর টাইফুন আহান।আস্বিনর 
নির্জন পার এগৎনুয়া পশুদেহ আগ সামছে; 


আশ্বিন এহান মোর সাম্রাজ্যহান 

যেতা মাওয়া গেছেগা উতারে মোর নয্র আতহানিয়ে নিয়ন্ত্রণ করের 
মোর হুর আতহানিয়ে জরিপ করের যেতা গলের উঁতারে 

মোর কগালা আহিগিয়ে হনে মৃত্যুর ইম্পানিহান। 


ভয় এহান মোর অংশহান 
মোর বরা রকতর হুৎগণ্ 
হাবিতা ধ্বংস করের সময় এহানে দাবদের ৷ আশ্বিনর 
ইঙ হাকহানর থতাত্ত নুয়া দুর্ভিক্ষ আহান নিকুলের। 


আশ্বিন এহান মোর সাগ্রাজ্যহান। 
বরনে তিঙেছে শহরগি হাবিগি মোর মরা সৈন্য ওঁতাই দখল করেছি ৮ 
বিপদ-সক্কেত দের মোর মরা বিমানহানে 
বুলের লক্ষ্যহীন মন এতার গজর হাকহানাৎ 
মোর মরা তাই মরানিরকা তানুর নাঙ দস্তগৎকরতারা । 


তামুরা রিউইটি (১৯২৩) আবেচি (%531270) স্বর প্রধান কবিগ । 


১৩১ 


তানিকাওয়া সুনতারো 


দ্বিশতকোটি আলোকবর্ষ দূরেয়ে 


মানু এতা এরে হুর বল এগৎ 
গুমজিতারা, হজাক অইতারা, কাম করতারা 
হাদি হাদিৎ মঙ্গলগ্রহর প্রাণী তার লগে তিলনি মনেইতারা । 


মঙ্গলর ওতাউ তানুর হুরু বলশৌ উগৎ 

কিতা করতারা মাতে নুয়ারিম। 

তানু বার গামুজিতারা, হেইজুক অইতারা, কেম করতারা পাউরি 
হাদি হাদিৎ পৃথিবীর মানু এতার লগে তিলনি মনেইতারা । 
ওহানেই অথাইব। 


চিরন্তন মাধ্যাকর্ষণহানে ] 


মহাবিশ্ব এগ ডাঙর অর 
উহানে আমিও অশান্ত য়ার 


দ্বিশতকোটি রছরর নিঃসঙ্গতাৎ 
না মনেয়াও আকসিয়ানি আহান নিকুলের। 


তানিকাওয়া সুনতারো (১৯৩১) যুদ্ধোত্তর জাপানর কবিগ । ১৯৫২ৎ “ছ্িশতকোটি আলোকবর্ষ নিঃসঙ্গতা" 
কাব্যথন্থহান ্রকাশিত অছে। সময় আহানাৎ মঙ্গলথহর 'খঙ-তন্ব' হান নিয়াম গ্রচার পাছিল। 
বৈজ্ঞানিকে বিশ্বাস করলা মঙ্গলে উন্নত খ্াণীর অস্তিত্বৎ। ওঁ মানু তার কাল্পনিক ভাষাহান ৬ষ্ঠ পারেঙে 
আছেতা। পৃথিবীর মানুয়ে গুমজিতারা তানু গামুজিতারা; এপেই হজাক অইতারা হৌপেই হেইজুক 
অইতারা, এপেই কাম করতারা হৌপেই কেম করতারা । 


১৩২ 


চীনর কবিতা 
হুর চে'হানাৎ সীমাহীন এরে অনন্ত এহানরে। 
৮৮০৮%০১৭ 


চীনর রোমান্টিক-কবিতার দীর্ঘ ইতিহাস আছে। কিন্তু আধুনিক-কবিতাৎ তানুর দান নেই। 
বিভিন্ন নিরপেক্ষ অনুবাদহৎবিপ্লবোন্তর কবিতা না যৌয়র | ূ সুন'রেতে হাবিরৌ চিনে 
আইতারা ।তার জনপ্রিয়তা ক্রমবর্ধমান । 


১৩৩ 


লুচি 
কৰি 


আমি কবি এতা অসীম শূন্য দুয়ারর মুঙে গিয়া 
এলাহান মাগিয়ার, 


হুর চে'হানাৎ সীমাহীন এরে অনন্ত এহানরে 
বেড়ানিও পারিয়ার ॥ 


আমার কথাৎম্বগ্ত্য আকৃতি পলাংগৎ 
বন্দীগি থাইতারা॥ 


লু চিওর্ঘশতাব্দীর কবিগ। 


১৩৪ 


লিপো 


কবিতা দুহান 


১. 
পৃথিবী এহানে গিলেছে তুষার হাবি, 
প্লাম গাছজারি ফুলে ফুলে ফুলময়, 
ছুনার ফিজেতে উইলোর পাতা ঙাল, 
রুপার মাঢুল হুদগি লাগেছে গই 


গ্রজাপতিগিয়ে গছেছি হুনার রেণু 
ফাজাবি ফুলর য়াৎ তার অট আছে, 
নৌগৎ বয়া আগই ধরের মাছ,- 
তার ঠইগৌ তেইর য়াহানাৎ ডাছে 


যেগ গরে আছে দিনহান তার সালে, 
বাসেয়া তারেহে খালকরিরিতা নাই, 
সোয়ালো পাহিয়া আছিতা দ্বিপেই দুগ, 
বেলি হমেইলে ছবিয়গি তিলইতাই॥ 


চর 
ইঙ বৌ গোধূলির 
আনেদের এলা দূরেই পাহিয়াগির ॥ 


নিঙল আগই চেয়া আছে কোন দুরেয়র পথগদে 
রেশমি ফিজেৎআহানর গজে তেই 
ললকরিরিতা উজ্জ্বল ফুল আগ 

উগর সালেদে- যেগ আজিকার মাদানে কাদাৎ নেই॥৷ 


মুরগ তুলিয়া থাইলি লাহুলে চেয়া 


আহিগি ঠইগি বাহিয়া নিরুদ্দেশে, 
উগরকা;- যেগ এবাকা দূরেয়ে আছে॥ 


পাতার কুঞ্জগৎ 

পাহিয়া আগই পেইরি মারুপগরে ; 

নিল আগর আহিগির পানি 

জিডিয়াও বরনরে 

উচ টেঙারাগি লালয়া গেলেগা তেইর আকখুলি ঠই, 
দূরেই দেশর ্রিয়রে পানাতে কই॥ 


ফুতি উহানাৎফুলগর সাদে বার নঙুলিগা তেই 
“মিলনর এলা তারকা ললকরিং 
ফিজেত্হানর ফুল আকেইগি করে 

হান চেয়া অইতই নিংসিং। 
পাহিয়ার সাদে ফরদিয়া আয়া প্রিয় 
বলীদ্বিয় আতে কলকরবতা মোরে ॥ 


ছু 


লিপো (৭০১) 


তক 


আশার গজে বরন 


নৌগল খানি বুলানির সালে আমি 
বাসেইলাংতা গোধুলিহানর কাল, 
মাদান পরর বানা বৌহান পেয়া 
নুঙেয়ে হারওয়ে নঙতারা থাম্পাল॥ 


পারগদে চেরি পৃথিবীর বুকগৎ 
নুকেইতারাতা লাজে হবা মেইথঙ, 
কুঞ্জগরমা প্রিয়ার সালেদে প্রিয়, 
মাত্তারা-'বেলি! দেনে ত্বরা করে নঙ ॥' 


মিলনর পরে আহিল বরনহান 
পুছিয়া নিলগা মিলনর হাবি আশা, 
হারৌ হপন বাহিয়া গেলগা গাটে, 
এতাহে দিতৌ কবিতাৎমিতে ভাষা ॥ 


তুফু ৭১৩) 


তুম 


ধ্িয়া 


তোর গালদ্বগি হুনার চিকংলেই, 
শাতছে দ্বিাত 'লান'র ফুলগি য়া, 
অট দ্বিয়গিৎ পুয়াল দুগর মাচু, 
ধলাতেরা ফুল অছে তোর দ্বয় খয়া ॥ 


বাহার পাতার আসাংপা বৌহান, 
তোর নারগর কালা মাদকতাৎ 
মন্দিরগর চন্দন, ধূপ ধুমা, 
উসাদে মধুর নুংশিপা নিংসাৎ॥৷ 


চন্দ্রমা গালে হিনেয়া লেহাও অয়া 
আহেহততিতে, ঠইগর পূজা লয়া ॥ 


হাবি উপমারে জিগ্েছেতা তোর শাৎ 
মোর সালেদে তি বিধির শ্রেষ্ঠ দান, 
তি আছৎআরো পৃথিবী অছেতা হবা, 
হেপ্রিয়া,তি মোর জিঙে কল্পনাহান ৷ 


তুমুও) 


১৩৮ 


রাজকুমারলি ইউ 


অভিসারিকার প্রার্থনা 


সিংগারেইগি গঙালাছে চারিবারা , 
জোনাক এহান হমাছেগা পশ্চিমে 
খুয়ার ইনাফিহানে বেরাছেতা মোরে, 
অভিসারে প্রিয় সালছুতা তোর নিঙে॥ 


আতেদে ধরেছু জাঙর পাদুকাহান 
কাড়িয়া থছুমি খারৌ অলঙ্কার, 
ফিজেতৌ হাবি বাধন খুলিয়া থছু 
এগারি এগই তোর বানা বিসারার ॥ 


ডাঙর গ্রাসাদগর দক্ষিণ বারা, 

কই যুগে আয়া পেইলুতা তোরে প্রিয়, 
তোরাংআহানি কতিয়ো কঠিন অছে, 
শ্রেষ্ঠ বানাল দে চরম প্রেম তিয়ো ॥ 


লিইউ (৯৩৬) 


১৩৯ 


সুতুংপো (১০৩৬) 


১৪০ 


চিয়া চেকিন(?) 


১৪১ 


চাং উ চিয়ান 


মারুপগি 


বরনহানরে দিলুতা মি অভিশাপ, 
কিয়াকা তা মোর বাগেদের গুমহান, 
বৌহান আয়া মুজুরল ফুলজারি 
কতি নিষ্ঠুর দঢ়া অছেতাক' প্রাণ 


বৌহানে আয়া নিবাদিল থংমেই, 
যেবাকা দুয়ার মুকেয়া আইলে গরে, 
তানুদ্বিয়গিরে কিতা দিতু খৃত্তল 
বরনে গুরল নিংসার শব্দে ॥ 


'নিলাজ ! তোরাং নেয়ছেতা লাজহানি, 
মোর লাজহান তানুহে থদিলা খানি ॥ 


চাংউচিয়ান (1) 


১৪২ 


মা হুয়াউ চাঙ 
বিদায় 


রহের উরে প্রহরীর ঘণ্টিগ 

না খামকরি তি, বিদায় দে প্রিয় মোরে 
ঠু়য়া আছৎ, উঠিয়া হিননাপেই 
মিহে তোরে চাঙ থংমেই দরে দরে। 


চাঙ অটছগি যেগি দিল চুম্বন, 

চাঙ বুক উগ যেগৎঙাছিলু মিতে, 
দ্বিয় আত যেতা রাতিহান বেড়াছিল, 
কতি বলী অছে হিলর উরর্থগিতে। 


'দিন এহান হাবিনিষ্ঠুর বেলিহানে 
তোর কাদাত্ত দূরেই করিয়া থর, 
সেন্দা আহের প্রিয়র দূতগ অয়া, 

বিদায়! বারৌ আহক রাতির পর | 


মা হুয়াং চাঙ (2) 


ওয়েন আই তো 


রাঙা মোমগি 


তুমি হারনাপাছ থাং 

বিয়ার কুমেয়ে অতিথিরকা 

মিগালদিয়ার 

ইম্পানিগ অয়া আমার জনম এহানরে পুড়িয়ার ৷ 
কুমেইহান লয়ইতে লয়ইতে 

পুড়িয়া লয়ইতই আমার জনম এহানিয়ৌ। 


ওয়েন আই তো (১৮৯৯-১৯৪৬) চিনর হুগে শহরে জরম অছিল। ১৯২৫এ বেইজিঙর “ইন্সটিটিউট অব 
আর্ট'র ডীনগ অছিল। 


১৪৪ 


ফংঘ্ি 


ভ্যান গগ 


ইমে যেপেই গেলেগা 
". জিগু লাগেইলেগা 

প্রাণর দহনযত্ঞৎ্খ। 
জ্বগৎরাঙাগ অইল 

গম্ীর স্থির শিশুগাছ পারে আহান 
জ্বিগৎ সতেজ ঝলমল 

ওরে ধিতারাগা ওরে পথরমানু 
_ হাকহানাৎ বেলিহানেজ্তবি ভালের। 
নুয়া বসন্তৎআহেছে 

কান্ত তরুণ গাছজার 
মাচুয়া আগর উঠানহান পারা 
দ্বিয়হানো দেহুরি হাকহানাৎআতহান তুলেছেমন্ত্রৎবিভুলা 


কুংতাইহান আলুর বাকল এড়েইতারা 
বরফর সাদে কঠিন রেখা, না গলতই, না গলতই। 
আরতা কতি কতি আকেছি ছবি- 
কতিয়ো থর , হপনর নৌর ; 
বার তি, তি অনা মনাছিলে উনি 
যেতাই যিতাইগা হৌপারে তার খেওয়ার কড়ি । 


ফংদ্রি (১৯০৫) 


পিয়েন ট্রি সিন 


আকথখুলা 


গাগুর শৌগ 

তার ডরহান আকখুলাগ অয়া থানাহান, 

মলগর তলে খইল গংগরা আগ। 

ডাঙর অইল, শহরে আহিল, দিনহান হাবি কাম, 
মিকুপ আহানৌ সময় নেই। 

ঘড়িআগ লইল 

গর কাটা উগি আধারহানাতৌ দেহিয়ার। 


পিয়েন স্রিসিন (১৯১০) 


আই চিং 


রিক্ত টেঙারা 

রিক্ত টেঙারা গাছুআকজারো নেই, 
রুক্ষ লপুক নেই পাতা আকহানো, 
হুকেছেগা গাট পানি নেই আকফুটা 
ক্ষুধজনতা আহির পানিও নেই। 
জারর পররবনে 

জারর পরর বনহান লালনি নুগেই পাউরি মি 


জারর পরর বৌহান, বেলিহান চামদাকা, হুহু বৌ, বরফ জঙ্ঙের, 
রঙ নেই, চারিবেদে ধলা, পাহিয়ার এলা নেই, 
জারর পরর বনহান আক্খুলাগই লালনি কতি হবা পাউরিতা । 


শিকারী আগ পারাঅয়া 


গোপনে লালইতৌ জারর পরর বন 
কপালহানাৎশিকার নাথাইলৌ। 


আই চিং(১৯১০)। 


১৪৭ 


লুসুন 


হপনহানি 


গোধুলিৎহপন এতাই লালফাম করের 
হপন আহানে আরাক হপন আহান বাগেদের 
বার আরাক হপন আহানে আয়া ওহান সেচাদের ৷ 


মাঙইলগা কালা মাম হপনহানি 
যে হপনহানি থাইল ওঁহানিওঁ মাম 
দ্বিয়হানে মাৎতারা- “চেই আমারে, কতি হবা অছিতা'। 


হবা অছে সাৎ আধারহানাৎকুংগইতে জানে ? 
ংগই কথা মাততারা আধারহানাৎ কুংগইতে জানে ? ্ 


আধারে, তাপ বার মুর কামাড়ানিয়ে 
মাতে নুয়ারের- 
আই ইসেংসেঙ হপনহান, তি আই । 


ঃ 


লু সুন (১৮৮১-১৯৩৬) চীনর আধুনিক-যুগর সাহিত্য বার সংস্কৃতির প্রধান পুরুষগ | পয়লাগদে বিপ্লবী 
গণতন্ত্রী আছিল, পিছেদে কম্যুনিস্টর লগে থাইল। 

সত্রাজ্যবাদ বার সামন্তবাদ-বিরোধী রচনা ইকবেছে বুলিয়া মাও জে দে শ্রদ্ধা করল। এবাকা তার 
পরিচয় চীনর সীমানাগ লালছে। মুলত কথাসাহিত্যিক এরে কবি এগই লেংকরেছে “আ বিউর সত্য ঘটনা" ঠ 
বিশ্বর অভিনন্দন পাছে। 


১৪৮ 


মাও জে দঙ 


পেইতাই হো 


ঘনছে বরনে এরে উত্তর-দেশরে করের মাম। 
ধলা টৌগিয়ে কাইতারা হাক পেয়া, 

চিনা ওয়াংতাও দ্বীপগ লালয়া মাছর নৌগি আজি, 
সীমা-নেই এরে সাগরে নেয়ছে চিন, 

কুরাঙ গেছেগা হাবি? 


বছর লিসিং দুহান আগর য়ারি 

ও এই রাজাই চাবুক নিক্করেয়া 
মুঙেদে ইয়েসি গরাগল গেলগাতা, 
আজিও নিংসা বেলার হেমস্তই 
পৃথিবী এহান কতিও তঙাল অছে। 


মাও জে দ্ড ( ১৮৯৩-১৯৭৬) টীন-বিপ্লুবর প্রধান পুরুষগ। বাষট্রনায়কে কবিতা ইকরানি এহান কতগ 
আকতারাংনাঙইলাং। মাও, হোচি মিন, আমার গরর কাদার বাংলাদেশর রক্তন রাষ্ট্রপতি আগ ইত্যাদি । 
কৰিয়ে রাষ্ট্রনায়ক অনার ইতিহাসৌ আছে। সেনেগালররাষ্ট্রপতি লেওপোল্ড সেদার সেজ্ঘর। সেঙ্ঘর কবিগ 
হিসাবে সম্মানিত নাও আহান। ভারতর প্রাক্তন প্রধানমন্ত্রী অটলবিহারী বাজপেয়ী কবিগৎত রাষ্ট্রনায়কগ 
অছিল। কবিতার গুণ যেতাউ অক রাষ্টরনায়কে কবিতা ইকরলে রাষ্ট্র হাবিপ্রচারযন্তরই প্রচারর কামে 


লাগতারা । 


মাও জে দঙ্ডরতা চীনর সাহিত্য বার আধুনিক বিশ্বসাহিত্য লগে পরিচয় আছিল বিপ্লবীজীবনর কামর 


হাদি হাদিৎকবিতা ইকরল। 


১৪৯ 


প্রাচ্চর অন্যান্য দেশ 
ঈশ্বর এগৌ লেরিক-লেইশৌ নাজানেছেগ অ'থাইব। 


£্‌ ২ 
এপেই প্রাচ্যর কবিতা থাইল বিভিন্ন দেশরতা । 'আরবি-কবিতা* অংশৎ ব্রাজিলর আরবি- 
কবি আগরে য়ৌকরলাং।ব্রাজিলর মূলধারার কবি উতারে যথাস্থানে দেছি। 

আরবি-কবির মা বিখ্যাতগ অছেগ খলিল জিব্বান। তার নাঙর বিভিন্ন উচ্চারণ আছে। 
এপেই আরবি সাহিত্য-সংকলন আহানাৎ দেছি নাঙ ওঁহান ব্যবহার করলাং। মুহম্মদ অল 
মাঘৃত্মর কবিতা এহান বিভিন্ন সমালোচকে উল্লেখ বার অনুবাদ করেছি। কবিগ হিসাবে 
ডাঙর বুলিয় স্বীকার করতারা । 

প্যালেস্টাইনর কবি কতগরে য়ৌকরলাং। প্যালেস্টাইনর স্বাধিকার-প্রতিষ্ঠার সংখামে 
তানু কলম্লযুদ্ধ করতারা।তানুর কবিখ্যাতি খানিআহান রাজনৈতিক রুলিয়া সন্দেহ অর 


১৫১ 


দক্ষিণ কোরিয়া 


তেরানেই 

টেঙারার পথে কতিয়ো বিপদ 

নিক্কা,জিরন নেই। 

ওঁতাউ এরে বিবিয়ার পথ এগদে 

ডাল উজ্ভ্বল মশাল আগ। 

সীমা নেই পথগ কুম্বাকা লয়ইতই ? 

কালরাতিহান কুম্বাকা লয়ইতই ? 

টেঙারার চূড়াগৎ 

উজ্জ্বল ঙাল মশাল আগ 

ইয়াং চু ডঙ (১৯০৩) দক্ষিণ-কোরিয়ার সিওল বিশ্ববিদ্যালয়র চ্যান্সেলারগ আছিল। কোরিয়ার প্রাটান- 

সাহিত্যর বিষয়ে বিশেষজ্ঞ পপ্ডিতগ । তার কবিতাৎ গদ্যর প্রভাব নিয়াম। 
১৫২ 


হোচি মিন 


লিসিংআহান কবির কবিতা পাকরিয়া 


থাইনাকারতাই ঠিকপেইলাতা প্রাকৃতিক সৌন্র্যর এলা 
বরফ বার ফুল, জোনাক বার বৌ, টেঙারা বার গাট 
এবাকা কবিতাৎলুয়া বার ইস্পাতৌ আহক 


কবিরতাউ হিকানি লাগতই আক্রমণ নেতৃত্‌ দেনা । 


হো চি মিন (১৮৯২-১৯৬৯) ভিয়েতনাম মুক্তিসংঘ্ামর প্রধান স্থপতিগ বার কম্যুনিস্ট-আন্দোলনর 
প্রতিষ্ঠাতাগ। স্বান্সে থাইতে সাংবাদিকতা বার চিত্রশিল্পীর কাম করল । ভিয়েৎনামর গণতান্ত্রিক প্রজাতন্ত্র 
রাষ্্রধধানগ অয়া আছিল না মরেছিল পেয়া। 


১৫৩ 


ফারুখ ফারুখজাদ 


রাতিনষ্ডেই 


রাতি নেই মি চিকারি দিয়ৌরি 
আধারে রাতি নঙেই-নংতলমি 
রাতি নঙেই মি চিকারি দিয়া মাতুরি 


মোর গরে আইলেতে হে সজ্জন গিরক 
থংমেই আহান আনিছ মোরকা, 
বার খিড়কি আহান, যেহানাদে 
মানুর গুটহান লালয়া মি কপাল-হবা গলিগ দেখতৌ। 


ফারুখ ফারুখজাদ ইরানর আধুনিক কবিগ । 
১৫৪ 


বাইবেল? ওন্ড টেস্টামেন্ট £সাম্স্‌ 
সলোমনর এলা-৭ 


হেসিজা নিঙলগ, কতি হবা তোর পাদুকায় বেড়াছে জাঙহানি, 
তোর খুলডুরা উরৎগি উজ্জ্বল মণিগি 

অহাশিক্পী আগর লেংকরা 

নাভিগ তোর বর্তুল পানপাত্রগ- যেপেই মদির সোমরস অনন্ত । 
স্লে-বুজা গোধূমসন্ভার কাকালিহান। 

্তন দ্বিয়গি অরিওশৌগি $ গেজেল অরিঙর যেগাজুরহান। 
গজদন্তর মিনারগ পারা তোর খৌনাগ 

আহিথম বাত্রাবিমর সিংহদুয়ারর মুর পহুরিগি। 
দামাস্কাসেদে মুগ দেছে উচ তশ্তগ তোর নাকগ। 

মুকুটে হাজেছেমুরগ কার্সিল টেঙারাগ 

চুলর হুৎগৎমাংক্রামাচু সাঙছে 

মহারাজা আগরে বন্দী করেছে তোর বেণীগই। 


নাতান আলদারমান 


নিলগ 


ইম্পপানি অয়া' আছিলিতা তেই লুরিগাছি নাটুয়েয়া, 
ওগাছি রাঙা ডালিমর ঠই পারা; 

কনুঙে বহিয়া মাতলতা রাজাগিরি- 

ঃ মোর সালেদেহে সভার ফিজেৎবুনেদিরিতাক' তেই ॥ 


মামর মিাল; কনুংগণ্ত দূরেয়েদে থায়া,হায় ! 
ফাটকে বন্দী চরগই মা্লতা 
ঃ ফারাচিৎ মিতে মরতে পিদিম বুনিরি ফিজেতহান॥ 


ইম্পানি অয়া নাটুয়েইলতা হুনার রঙুর লুরি ; 

অছেবিজুলির থাংজাংহান ৷ আমকুরিলতা ফালদিয়া যেইতেগা 
গাওনর ফাগিআলাগই মাত্লতা 

ঃগাওনর মোর হাজিল ফিজেৎ বুনেদিরিতাক' তেই ॥ 


ইন্পপানি অয়া মাটিয়া রঙর লুরি নাটুয়েইলতা ; 

আর হাবি রঙ আপা-বপেয়েহে পাকা 
ভিক্খারিগই মাতল কুকুরগরে 

ঃপিদিয়া কাদিম ফিজেৎআহান বুনাৎলাগেছে তেই ॥ 


হাবি লুরিগাছি উঠিয়া পুলকরিয়া 
জালহান পারা বুনল ফিজেতহান 
গাটহানর মা লামলিগা গিয়া পিছে 

গারিগরে তেই হিনাদিল যেগ পূর্ণ অলয়া হবা | 


গজে কায়া বার পিদল যেহান বুনেছে ফিজেতহান, 
১৫৬ 


চিরকালরকা শাতইলি হবা অয়া 
উতার গিছেদে চরগ, রাজাগ, গাওনর ফাগিআলা 
ভিক্খারিগৌ আকসাটে অইলিতা। 


নাতান আলদারমান (১৯১০-১৯৭০) পোলান্তর ওয়ারশৎ জরম অয়া ইন্ভায়েলর তেল আভিবে মৃত্যুবরণ 
করল। ১৯২৫এ ইস্তায়েলে অঙয়া আহিল। কৰি, নাট্যকার অনুবাদক বার কাব্যসংকলনর সমালোচকগ 
হিসাবে সম্মানিত। 


১৫৭ 


অজ্ঞাত 


কালিতত পুরি 


কালিত্ত পুরি মি দুঃখ পেইতৌ। 

কালিতত পুরি। 

আজি নাগই। আজিতে মি হারৌ অইতৌগ। 
দিনকার লেহে- যে দু£খহানৌ পড়ক 
মিমাৎতৌ 


কালিত্ত পুরি মি দুঃখ পেইতৌ। 
আজি নাগই। 


নাৎসি-ক্যাম্পে ইদ্দিশ-ভাষার কনাকশৌ আগই ইকরেছে কবিতাহান । 


১৫৮ 


আরবি (লেবানন) 


জিব্রান খলিল জিবান 


হেরাতিহান 


হেরাতিহান ধ্েমিকর, কবির বার গায়কর , 

হেরাতিহান ছেয়ার, ধেতর বার অতিথ্রাকৃতর , 

হেরাতিহান তীব্রআকাঙ্ফার বার স্মৃতির , 

হে দৈত্যগ... নৈঃশব্যর ফিজেৎ পিদিয়া নর নি 
আহিন, লিসিংকানল হুনর মৃত্যুর কানে কানে কথা বার শূন্যতার ... 


তোর ছেয়াগৎ কবির অনুভব আন্দোলিত অর, নবীর ঠইগ হজাক অর তোর দ্বিয় 
পাম্পলে, তোর চুলগাছিয়ে ভাবুকর মনহানরে নিকৃকরার । তি-নাই কবিরে শিক্ষা 
দিয়রগ, নবী হাবিরে অনুপ্রাণিত কররগ, উৎসাহিত কররগ চিন্তাবিদ বার 
তাপসরে । যেবাকা মোর ঠইগ মানবজাতিরে খাংকরে নুয়ারল উবাকা মোর আহি 
এগিয়ে দিন এহানর মেইথঙহান চেয়া ঠুয়ছিল ওবাকা মি দূরেই লপুকেদে আটিয়া 
গেছিলুগা যেপেই গুমজের প্রাচীন সময়হান... 


উপেই মি তোরে দেখলুগা হে রাতিহান ! মহৎ, হবা, হাকহান বার পৃথিবী এহানর 
হাদিগৎ উবা অয়া আছৎ... উপেই মি তোরে দেখলু, হে রাতিহান, তিয়ো মোরে 
দেখলে, তোর উচহানল মোর বাপকগর সাদে, মোর হপনহানাৎ মি তোর 
পুতকগর সাদে, ওহানে আকৃতির যুখালহান সেচাদেছি তোর মোর হাদির, 
সন্দেহর মেইখুমহান বার ভবিষ্যৎ কল্পুনাহান ছিড়িয়া গেছিলগা আমার 
মেইথঙেত্ত, তোর রহস্য বার ঠইগর নু খৌরাঙরে মোরতা হঙ্করে দিলে... । 


জিব্রান খলিল জিবান (১৮৮২-১৯৩১ ) লেবাননর আরবি কবিগ। বিভিন্ন ভাষাৎ তার কৰিতা অনুবাদ 
অছে। জিব্ান চিতরশিল্পীগ হিসাবেউ বিখ্যাত। বিখ্যাত ফরাসি-ভাস্কর রোদীরাংশিল্পশিক্ষা পাছে। দীর্ঘদিন 
আমেরিকাৎ আছিল । আরবি বার ইংরেজিৎ আটহান করে লেরিক ইকরেছে। বাইবেল, তোরাহ্‌ বার 
বৌদ্ধশান্ত্র প্রভাব তার রচনার মা দেহিয়ার। সাধারণ শব নয়া মাত্রা আহান পাছে তার কবিতাৎ। তার 
কবিতাৎকল্পনাগ্রবণতা বার রোমান্টিকতার উৎকর্ষ দেহিয়ার | 


১৫৯ 


আরবি (ইরাক) 
নাজিক অল মালায়েকা 


কিংবদতী 


তানু জনম এহানরে মাতারাতা 8 
মরা আগর আহিগির রঙহান 
উদ্ছে আততায়ীগর প্রতিধ্বনিত জাঙর পারার শব্দহান। 


এহানর কইনা-কইঠেক দিন এহানি 

মৃত্যু ছিতারার হু খৌয়াছি মেকুরগ 

এহানর হপন ওতা হিনচাপা আগর খৌরাঙহান 
যেগর আহিগিৎপক্ষা্থাত অছে, যেগর অটগিয়ে 
মরণহানলুকেয়া থর। 


জনমহানরে বার্তন দেনা 


ত্ুদ্ধ অ.কিয়া বুল্লেতে মি ঠিকপাউরি তি বিদ্রোহ করানি বার 
ক্রু্ধঅনা। 

দাসতৃৎআবদ্ধ বিদ্রোহ বার ধ্বংসর মা 

তোরাংগুমজেছেন্তি ুগরে হ্ৃণা করেছু, মেইপুলগ অ 

লাগিয়া চিকারি দের খৌরাঙুর মারেইগাছ। 

ক্রুদ্ধ অ,তোর ঠইগ মরে যারগা, 

নাই তি মোর চিকারি মাঙরগা ইম্পানি আহান 

ছালিগ মাহেই পাছু, মেইপুলগ অ। 

মোর কবিতার সৃষ্টিশীল জ্বলানিহান। 


নাজিক অল মালায়েকা (১৯২৩) আরবি-কবিতাৎ মুক্তছন্দ প্রবর্তন করেছেগ। বাগদাদর বরাবালা 
সাহিত্যিক-পরিবার আহানাৎ জরম অছিলি। তেইর কবিতাৎ দুঃখ বার বিষাদ মূর্তি পালছে। ইরাকর 
রাজনৈতিক উত্থান-পতন তেইর জীবনহানরে প্রভাবিত করিয়া তেই দেশত্যাগ করিয়া কুয়েতে আছিলিগা। 
এরে বুজন মহিলাকবি গিথানক এগ সাদ্দাম হোসেনর আতে লা্থিত অছিলি। 


১৬০ 


রি 
| 
র্‌ 


আরবি (সিরিয়া) 
মুহম্মদ অল মাঘুৎ 
ডাক-পিওন আগর শঙ্কাহান 


বন্দীগি: তুমি যেগ যেপেই আছো 
তোমারাং যেতা ঘেতা আছে হাবি মোরাংদিয়াপেঠাদেই ঃ 
উগহান, চিকারি, ঠিক নাপানি ॥ 


সেকতাই হাবির মাচুয়া 
তোমারাং যেতা যেতা আছে হাবি মোরাংদিয়াপেঠেই 
উদালা জালহানিবার সমুদ্রর নুয়ারা ॥ 


হাবিদেশরকৃষক 

তোমারাং যেতা যেতা আছে হাবিতা মোরাংদিয়াপেঠেইঃ 
ফুল;তেনা 

কাপেছিত্তন 

ফাটেছে পেট 

উুলেছি নখ, 

মোর ঠিকানাৎ দিয়াপেঠেই, যেপেয়ো আকপেইর কফির দোকান আহানাৎ 
পৃথিবী এহানর যেপেয়ো আকপেইর পথআগর। 
মানুরদুঃখ এতাল মি ডিগল দলিল আহান হংকরুরি , 
ঈশ্বররাং কাতকরতৌ, 

বক পাছি ওতার অট 

বার বাসেয়া আছি ওঁতার আহির পটগিল 

দস্তগৎ করুয়েইতৌ;- 

পৃথিবীর সর্বহারার দলহান! 

মোরাংশঙ্কা আহান জাগেছে 

ঈশ্বর এগ লেরির-লেইসৌ নাজানেছেগ অ'থাইব! 


মুহম্মদ অল মাঘুৎ (১৯৩৪) সিরিয়ার কবিগ। স্বশিক্ষিত মানুগ, কোন ইয়োরোপিয়-ভাষা নাজানে। 
আধুনিক আরবি-কবিতার পরীক্ষা-নিরীক্ষার অন্যতম অথদৃতগ । মুক্তছন্দর কাব্যগন্থ দুহান প্রকাশ 
করেছে। 'জোনাকর মিঙালে দুঃখ' (১৯৫৯) 'লক্ষ লক্ষ দেওয়ালর কামরাগি' (১৯৬৪)। সূররিয়েলিস্ট 
নাটকআহান প্রকাশিত অছে উহানর নাঙহান “গুজছে চেঞ্চরাগ' (১৯৬৭)। 


১৬১ 


এডোনিস 


আধারর এলাহান 


কাইতু ?কিসাদে 
এরে টেঙারা এতাতে মশাল নাগই নাই। 


টেঙারাই মাততারা, না। বার আধারহানে 
তার নেম দুঃখর পারেঙল মোরে বানাল দরিয়া থর । 


এডোনিস সিরিয়ার আরবি-কবিগ ।সূল নাঙহান আলি আহমেদ সয়িদ | 
১৬২ ] 


আরবি (তুরস্ক) 
নাজিম হিকমত 


পল রোবসনরে 


ঈগল ইসাল্লাগ, নিযথো বেয়কগ মোর, 
আমি আমার এলা দিক এহান তানু না মনেইতারা । 


তানু উউছি, রোবসন 

ডরহান রাতি ফুয়ানিরে, ডরহান বূপহানরে 

ডরহান শব্দর, ডরহানস্পর্শর 

প্রেম তানুর আতঙ্কহান 

যেসাদে প্রেম করেছিল ফরহাদে। 

(তোমারতাউ ফরহাদর সাদে আগ যেসাদৌ থাইতই, রোবসন | তার নাঙহানতে 

কিহান?) 

তানুর আতঙ্ক বীজরে বার মাটিরে 

হুতগর পানি বার মারুপ আগর আতহানর স্মৃতিহান 

যেহানে দুলালি না মাগের , না মাগের সুদ 

যে আতহান তানুর আতহানাৎ পাহিয়াগর সাদে 
মিকুপআহানৌনা বহেছে। 

মোর নিথো বেয়কগ! তানু উউছি 

আমার এলা এতা তানুর আতঙ্ক,রোবসন। 


নাজিম হিকমত (১৯০২-১৯৬৩) তুরস্কৎ জরম অছিল । বিংশ-শতাবদীর অন্যতম শ্রেষ্ঠ কবিগ । জনমহান- 
হাবি কবিতা, নাটক, মহাকাব্য, ব্যঙ্গরচনা, ভ্রমণবৃত্ান্, চিত্রনাট্য বার সাংবাদিকতার ইকরা ইকরিয়া 
গেছেগা। বম্যুনিস্ট-চিন্তাল প্রভাবিত অছে। 

নৌবিদ্রোহৎ অংশ্গ্রহণ করানিয়ে দেশেত্ত পলেয়া রুশদেশে গেলগা । পিছেদে দেশে আলথক অয়া 
কামাল আতাতুর্কর নেতৃত্ব সাগ্রাজ্যবাদীর বিরুদ্ধে বিগ্রবে অংশ নেছিলগা । ১৯৩৭এ হিকমত কারাগারে 
গেলগা । তের বছর পিছেদে বিশ্বব্যাপী আন্দোলন অনাই তারে মুক্তি দেনাৎ বাধ্য অইলা । বিশ্বশাডতি 
সংসদেত্ত শাস্তি-পুরস্কার পাছিল। 


১৬৩ 


আরবি (ক্রোজিল) 
রশিদ সলিমঅল খুরি 


নুয়াজনম 


বেলিহান নিকুলের ওঁবাকা রৌ মেলিয়া কাদুরি, ইমা ! 
পরিব্রাজক আগই ইমালামহান দেখলে কাদের ওঁসাদে। 
মিআছুলি এগিলললকরুরি মিঙাল উহান, 

আত দ্বিয়হানিল কলকরুরি ঙাল উহান, 

কনাক অইতে স্ত্বিগ দেখলে আতহানি সালকরলু উসাদে। 
উহান অইলেতে মি এবাকাউ কনাকশৌগ অয়া আছু থাং? 
যেবাকা হাক এহানর নিরালহান মাময়া আধার অর 
হাকহানর আহির পটগি্ত জঙের পানি 

ছেয়াগ সালয়া পড়ের মুরর গজেদে । 

মেঘর ছেয়াগ নায়া আর ছেয়া ঠিক নাপাউরি 

কনাক অইতে মি গাটর হুৎগরে বানা পেইলু 

হান অইলেতে ইমা,মি বার কনাকশৌগ অছু থাঙ? 


শ্রেষ্ঠীকূলে রুক্ষতার মরুভূমিয়েদে টিয়া যিতেগা 

তানুর কুটিল নিরাল সুশ্পনিহানহে পেইলু 

তার পিছেদে কনাকশৌগর সাদে দাপহানল গেলুগা উর্বরতার ভূমিৎ 
পাহিয়াই মত্তঅয়া এলা দিলা, ফুলগি আছিলা শাতয়া 

ওবাকা বুজন অইলা মোর মারুপ-মাসাংহাবি 

মিতে উতা কনাকশৌগ অয়া থাইলুতা? 


বিয়ানহান ফুয়েইতে পাহিয়াগই মোরে মাতেইল 

প্রকৃতির নুংশিপা সূরগল খুমকরল 

“শৌগ!মি তোরে জরম দিলু কনাকশৌগ করে 

হান পুংনিংয়ৌপা বিশ্বাসআহানল তোর মারুপ হাবিরে মাতে দিছ 
তোমার শৌ-সুমারাই বুজলা সংসার এহান 
তুমিতে জরম নাছো এবাকাউ।? 


রশিদ সলিম অল খুরি দক্ষিণ-আমেরিকার ব্রাজিলর কবিগ । আরবি-ভাবাল ইকরের। 


১৬৪ 


আরবি (প্যোলেস্টাইন) 
শামি অলকাশিম 


রাষ্ট্রসংঘর হবা ফুতিফালি পিদেছি গিরক্লকেইরে 


এরে আমার যুগ এহানাৎকিহান কানা অইতইতা ? 


গিরকলকেই 
মর্কটর জোনাক এহানরে এসাদে বুলে বুলে থানা দেই 


কথার অরর গাতগৎ মোর ঠইগ বুরিয়া আছে 


হাবি ফামেত্তআহেছ গিরক্লকেই 
মোর লাজহানে শিরাপহান অক, দুঃখহানে হরপগ 
হাবি ফামেত্ত আহেছ ডাল কালা দামী চামড়ার জুতাহানি 
মোর কথা এভাৎতৌ কাস্তিহানে ডাঙর 
এহান কাপুরুষর যুগহান 
মোর কথাতে কিতা মাততু আর, মোরতা আতহানি নেয়ছে। 


শামি অল কাশিম প্যালেস্টাইনর আরবি-কবিগ। তা কারারুদ্ধ অছিল। 


১৬৫ 


আরবি (প্যালেস্টাইন) 


শ্রমিক-ছাত্র বার 


মাহমুদ দরধীশ প্যালেস্টাইনর কবিগ । ৪র্থ আফ্রো-এশিয়ান লেখক সম্মেলনে (১৯৭০) 'লোটাস পুরক্ষান' 
পাছিল। $ 


১৬৭ 


আরবি (প্যালেস্টাইন) 


আহিগিৎআছে 


সালেম ভুবান প্যালেস্টাইনর আরবি-কবিগ। তার নিজর শহরগ সাফাদ। নিজভূমি বিদেশী অনার 
যন্ত্রণাহান কবিতা এহানাৎপেয়ার। 


১৬৮ 


